പരിശുദ്ധ ത്രിത്വത്തിന്റെ ഐക്കൺ – Nelson MCBS\nപരിശുദ്ധ ത്രിത്വത്തിന്റെ ഐക്കൺ\nപൗരസ്ത്യ സഭയും പാശ്ചാത്യ സഭയും ഒരു പോലെ ബഹുമാനിക്കുകയും ആദരിക്കുകയും ചെയ്യുന്ന പരിശുദ്ധ ത്രിത്വത്തെക്കുറിച്ചുള്ള റഷ്യൻ ചിത്രകാരനായ ആൻഡ്രയ് റൂബ്ലേവിന്റെ (1411- 1425-27) (Andrei Rublev) The Trinity എന്ന വിശ്വ പ്രസിദ്ധ ഐക്കണെക്കുറിച്ച് കൂടുതൽ അറിയാൻ…\nപാശ്ചാത്യ സഭ പന്തക്കുസ്താ തിരുനാൾ കഴിഞ്ഞു വരുന്ന ഞായറാഴ്ചയും, പൗരസ്ത്യ സഭ പന്തക്കുസ്തദിനം തന്നെയും പരിശുദ്ധ ത്രിത്വത്തിന്റെ തിരുനാളായി ആഘോഷിക്കുന്നു.\nപൗരസ്ത്യ സഭയും പാശ്ചാത്യ സഭയും ഒരു പോലെ ബഹുമാനിക്കുന്ന ആദരിക്കുന്ന പരിശുദ്ധ ത്രിത്വത്തെക്കുറിച്ചുള്ള ഐക്കൺ ആണ് റഷ്യൻ ചിത്രകാരനായ ആൻഡ്രയ് റൂബ് ലേവിന്റെ (1411- 1425-27) (Andrei Rublev) The Trinity പരിശുദ്ധ ത്രിത്വം എന്ന പതിനഞ്ചാം നൂറ്റാണ്ടിലെ ചിത്രം. മോസ്കോയിലുള്ള ട്രേറ്റെയികോവ് ഗാലറി ( State Tretyakov Gallery) എന്ന ആർട്ടു മ്യൂസിയത്തിലാണ് ഈ ഐക്കൺ സൂക്ഷിച്ചിരിക്കുന്നത്.\nപരിശുദ്ധ ത്രിത്വത്തെ കലാരൂപങ്ങളിൽ ചിത്രീകരിക്കുന്നത് റഷ്യൻ ഓർത്തഡോക്സ് സഭയിൽ നൂറ്റാണ്ടുകളായി വിവാദ വിഷയമായിരുന്നു. 787 ലെ നിഖ്യാ സൂനഹദോസ് ഐക്കണുകളിലൂടെ ദൈവ സാന്നിധ്യം ചിത്രീകരിക്കുന്നത് അനുവദിച്ചു എങ്കിലും റഷ്യൻ ഓർത്തഡോക്സ് സഭ, പിതാവായ ദൈവത്തെയും പരിശുദ്ധാത്മാമായ ദൈവത്തെയും മനുഷ്യന്റെ ഛായയിൽ ചിത്രീകരിക്കുന്നതിൽ അതൃപ്തരായിരുന്നു.\nനരച്ച താടിയുള്ള മനുഷ്യനും ‘പ്രാവും മഹോന്നതനായ ത്രിത്വൈക ദൈവത്തിന്റെ രഹസ്യം ചിത്രീകരിക്കുന്നതിൽ നീതി പുലർത്തുകയില്ല എന്നവർ വിശ്വസിച്ചിരുന്നു. എന്നാൽ ആൻഡ്രയ് റൂബ് ലേവിന്റെ ട്രിനിറ്റി എന്ന ഐക്കണിൽ പിതാവിനെയും പുത്രനെയും പരിശുദ്ധാത്മാവിനെയും ശരിയായ രീതിയിൽ ചിത്രീകരിച്ചിരിക്കുന്നതിനാൽ അവർ അതു ഉപയോഗിക്കാൻ തുടങ്ങി.\nഓർത്തഡോക്സു പാരമ്പര്യത്തിനു പുറത്തുള്ളവർക്കു ഈ ഐക്കൺ മനസ്സിലാക്കാൻ അല്പം ബുദ്ധിമുട്ടാണ് കാരണം പരിശുദ്ധ ത്രിത്വത്തിന്റെ ചിത്രീകരണമായി ആദ്യ കാഴ്ചയിൽ ഇതു തോന്നുകയില്ല. ഉൽപത്തിയുടെ പുസ്തകത്തിൽ അബ്രാഹം മൂന്നു അപരിചിതരെ തന്റെ കൂടാരത്തിൽ സ്വീകരിക്കുന്നതിൽ നിന്നാണ് ഈ ഐക്കണിന്റെ കേന്ദ്ര ആശയം രൂപം കൊള്ളുന്നത്.\n“മാമ്രയുടെ ഓക്കുമരത്തോപ്പിനു സമീപം കര്‍ത്താവ് അബ്രാഹത്തിനു പ്രത്യക്‌ഷനായി. വെയില് മൂത്ത സമയത്ത് അബ്രാഹം തന്‍െറ കൂടാരത്തിന്‍െറ വാതില്‍ക്കല് ഇരിക്കുകയായിരുന്നു. അവന് തലയുയര്‍ത്തിനോക്കിയപ്പോള് മൂന്നാളുകള് തനിക്കെതിരേ നില്‍ക്കുന്നതുകണ്ടു. അവരെക്കണ്ട് അവന് കൂടാരവാതില്‍ക്കല് നിന്നെഴുന്നേറ്റ് അവരെ എതിരേല്‍ക്കാന് ഓടിച്ചെന്ന്, നിലംപറ്റെതാണ്, അവരെ വണങ്ങി. അവന് പറഞ്ഞു: യജമാനനേ, അങ്ങ് എന്നില് സംപ്രീതനെങ്കില് അങ്ങയുടെ ദാസനെ കടന്നുപോകരുതേ!. കാലുകഴുകാന് കുറച്ചുവെള്ളംകൊണ്ടുവരട്ടെ. മരത്തണലിലിരുന്നു വിശ്ര മിക്കുക.നിങ്ങള് ഈ ദാസന്‍െറ യടുക്കല് വന്ന നിലയ്‌ക്ക് ഞാന് കുറേഅപ്പം കൊണ്ടുവരാം. വിശപ്പടക്കിയിട്ടുയാത്ര തുടരാം. നീ പറഞ്ഞതുപോലെ ചെയ്യുക എന്ന് അവര് പറഞ്ഞു. അബ്രാഹം പെട്ടെന്നു കൂടാരത്തിലെത്തി സാറായോടു പറഞ്ഞു: വേഗം മൂന്നിടങ്ങഴി മാവെടുത്തു കുഴച്ച് അപ്പമുണ്ടാക്കുക.\nഅവന് ഓടിച്ചെന്നു കാലിക്കൂട്ടത്തില് നിന്നു കൊഴുത്ത ഒരു ഇളം കാളക്കുട്ടിയെ പിടിച്ചു വേലക്കാരനെ ഏല്‍പിച്ചു. ഉടനെ അവന് അതു പാകംചെയ്യാന് തുടങ്ങി. അബ്രാഹം വെണ്ണയും പാലും, പാകം ചെയ്‌ത മൂരിയിറച്ചിയും അവരുടെ മുമ്പില് വിളമ്പി. അവര് ഭക്‌ഷിച്ചുകൊണ്ടിരിക്കേ അവന് മരത്തണലില് അവരെ പരിചരിച്ചുകൊണ്ടു നിന്നു.”\nഒരു പോലെ തോന്നിക്കുന്ന മൂന്നു മാലാഖമാർ ഒരു മേശയ്ക്കു ചുറ്റു ഇരിക്കുന്നു. അബ്രാഹത്തിന്റെ വീടാണ് പശ്ചാത്തലം ,ഒരു ഓക്കുമരം മുന്നു അതിഥികൾക്കു പിന്നിലായുണ്ട്. പഴയ നിയമത്തിൽ അബ്രാഹം അതിഥികളെ സ്വീകരിക്കുന്നതാണ് ചിത്രീകരിച്ചിരിക്കുന്നതെങ്കിലും റൂബ് ലേവ് ഇതിലൂടെ പരിശുദ്ധ ത്രിത്വത്തിന്റെ രഹസ്യം വെളിപ്പെടുത്തിത്തരുന്നു.\nഈ ചിത്രത്തിന്റെ തത്ത്വപ്രതിബിംബനം ( symbolism) സങ്കീർണ്ണമാണ്. സഭയുടെ ത്രിത്വത്തെക്കുറിച്ചുള്ള ദൈവശാസ്ത്ര വിശ്വാസത്തിന്റെ രത്നച്ചുരുക്കമാണ് റൂബ് ലേവ് ഇതിലൂടെ പങ്കു വയ്ക്കുന്നത്. ഒന്നാമതായി എകദൈവത്തിൽ മൂന്നു ആളുകൾ ഉണ്ട് എന്നു സ്ഥാപിക്കാൻ മൂന്നു മാലാഖമാരെയും ഓരേ സാദൃശ്യത്തിൽ ചിത്രീകരിച്ചിരിക്കുന്നു. ത്രിത്വത്തിലെ ഓരോ വ്യക്തിയും എങ്ങനെ വ്യതിരിക്തരാണന്നു കാണിക്കാൻ ഓരോ മാലാഖയും വ്യത്യസ്തമായ വസ്ത്രം അണിഞ്ഞിരിക്കുന്നു . മാലാഖമാരായി റൂബ് ലേവ് ത്രിത്വത്തെ ചിത്രീകരിച്ചതു വഴി ദൈവത്തിന്റെ പ്രകൃതി പൂർണ്ണ അരൂപിയായി പ്രഖ്യപിക്കുന്നു.\nമാലാഖമാരെ ഇടത്തു നിന്നു വലത്തോട്ടാണ് റൂബ് ലേവ് കാണിച്ചിരിക്കുന്നത് ഇതു നമ്മൾ വിശ്വാസ പ്രമാണത്തിൽ പിതാവിലും പുത്രനിലും പരിശുദ്ധാത്മാവിലുമുള്ള വിശ്വാസം ഏറ്റുപറയുന്ന ക്രമത്തിലാണ് .ആദ്യത്തെ മാലാഖ നീല നിറത്തിലുള്ള അകകുപ്പായം ആണ് അണിഞ്ഞിരിക്കുന്നത്, ദൈവീക സ്വഭാവത്തെയാണ് ഇതു സൂചിപ്പിക്കുക, തവിട്ടു നിറത്തിലുള്ള പുറംകുപ്പായം പിതാവിന്റെ രാജത്വത്തെയാണു പ്രതിനിധാനം ചെയ്യുക.\nരണ്ടാമത്തെ മാലാഖ പരമ്പരാഗതമായ ക്രിസ്തു ഐക്കണുകളിൽ കാണുന്നു പോലെയുള്ള സർവ്വസാധാരണമായ വസ്ത്രധാരണ രീതിയാണ് ഉപയോഗിച്ചിരിക്കുന്നത്. കടും ചുവപ്പായ നിറം ക്രിസ്തുവിന്റെ മനുഷ്യത്വത്തെ സൂചിപ്പിക്കുമ്പോൾ, നീല നിറം അവന്റെ ദൈവത്വത്തെയാണു വിളിച്ചോതുന്നത്. പിന്നിലുള്ള ഓക്കുമരം ഏദൻ തോട്ടത്തിലെ ജീവന്റെ വൃക്ഷത്തെയും, ആദത്തിന്റെ പാപത്തിൽ നിന്നു ക്രിസ്തു നമ്മളെ രക്ഷിച്ച കുരിശിനെയുമാണു ചൂണ്ടിക്കാണിക്കുന്നത്.\nമൂന്നാമത്തെ മാലാഖ നീല അകകുപ്പായവും (ദൈവത്വം) അതിനു മുകളിലായി പച്ച നിറത്തിലുള്ള വസ്ത്രവും അണിഞ്ഞിരിക്കുന്നു. പച്ച നിറം ഭൂമിയേയും അവിടെയുള്ള പരിശുദ്ധാത്മാവിന്റെ നവീകരണ യത്നത്തെയുമാണു വെളിവാക്കുക. ഓർത്തഡോക്സ്- ബൈസൈന്റയിൻ പാരമ്പര്യങ്ങളിൽ പന്തക്കുസ്താ നാളിലെ ആരാധനക്രമ നിറമാണ് പച്ച. ഐക്കണിന്റെ വലതു വശത്തുള്ള രണ്ടു മാലാഖമാരും ചെറുതായി അവരുടെ ശിരസ്സ് മൂന്നാമത്തെ മാലാഖയ്ക്കു മുമ്പിൽ അല്പം കുനിച്ചിരിക്കുന്നതായി ചിത്രീകരിച്ചിരിക്കുന്നു. പുത്രനും പരിശുദ്ധാത്മാവും പിതാവിൽ നിന്നു പുറപ്പെടുന്നു എന്നാണ് ഇതർത്ഥമാക്കുന്നത്.\nഐക്കണിന്റെ മധ്യത്തിലായി ഒരു മേശ കാണാം, അൾത്താരയെ ആണു അതു പ്രതിനിധാനം ചെയ്യുന്നത്. മേശയുടെ നടുവിലുള്ള സ്വർണ്ണപാത്രത്തിൽ അബ്രാഹം അതിഥികൾക്കായി തയ്യാറാക്കിയ ഭക്ഷണവും നടുവിലുള്ള മാലാഖ അതു ആശീർവ്വദിക്കുന്നതും ദൃശ്യമാണ്. വിശുദ്ധ കുർബാനയിലേക്കാണ് ഈ പ്രതീകങ്ങൾ വിരൽ ചൂണ്ടുന്നത്.\nപരിശുദ്ധ ത്രിത്വത്തിന്റെ നേരിട്ടുള്ള ഒരു ചിത്രീകരണമല്ലങ്കിലും ത്രിത്വത്തെക്കുറിച്ചുള്ള ഏറ്റവും ആഴത്തിലുള്ള ഐക്കനാണിത്. ഓർത്തഡോക്സ് – ബൈസൈന്റയിൻ പാരമ്പര്യങ്ങളിൽ പരിശുദ്ധ ത്രിത്വത്തെ സൂക്ഷ്മമായി വിവരിക്കുന്ന പ്രഥമ ഐക്കനാണിത്. റോമൻ കത്തോലിക്കാ സഭയിലും ഈ ഐക്കൺ പ്രചുരപ്രചാരം നേടിക്കഴിഞ്ഞു. മതബോധന ക്ലാസുകളിൽ പരിശുദ്ധ ത്രിത്വത്തിന്റെ രഹസ്യം പഠിപ്പിക്കാൻ ഈ ഐക്കൺ വിവിധ സഭകൾ ഉപയോഗിക്കുന്നു.\nപരിശുദ്ധ ത്രിത്വം ഒരു മഹാ രഹസ്യമാണ്, നമ്മൾ ഭൂമിയിലായിരിക്കുന്നുവോളം ഇതു ഒരു ഒരു രഹസ്യമായി തുടരും, എങ്കിലും റൂബ് ലേവിന്റെ ഐക്കൺ മറിഞ്ഞിരിക്കുന്ന മഹാ രഹസ്യത്തെ ചെറുതായി മനസ്സിലാക്കാൻ സഹായിക്കും എന്നതിൽ തർക്കമില്ല.\nTagged as: Article, Holy Trinity


Petrol Diesel price | പെട്രോൾ, ഡീസൽ വിലയിൽ മാറ്റമില്ല; വില വർധിക്കാത്ത പതിനാലാം നാൾ| Petrol Diesel price remained steady for the 14th day inarow on April 20 – News18 Malayalam\nPetrol Diesel price | പെട്രോൾ, ഡീസൽ വിലയിൽ മാറ്റമില്ല; വില വർധിക്കാത്ത പതിനാലാം നാൾ\nപ്രധാന സംസ്ഥാനങ്ങളിലെല്ലാം പെട്രോൾ വില നൂറ് രൂപയ്ക്ക് മുകളിലാണ്.\nന്യൂഡൽഹി: രാജ്യത്ത് ആശ്വാസത്തിന്റെ പതിനാലാം ദിവസം. തുടർച്ചയായ പതിനാലാം ദിവസവും പെട്രോൾ, ഡീസൽ വിലയിൽ (Petrol-Diesel Price) മാറ്റമില്ല. ഡൽഹിയിൽ പെട്രോൾ വില ലിറ്ററിന് 105.41 രൂപയും ഡീസൽ വില ലിറ്ററിന് 96.67 രൂപയുമാണ്. മുംബൈയിൽ ഒരു ലിറ്റർ പെട്രോളിന് 120.51 രൂപയും ഡീസലിന് 104.77 രൂപയായും തുടരുന്നു. പ്രധാന സംസ്ഥാനങ്ങളിലെല്ലാം പെട്രോൾ വില നൂറ് രൂപയ്ക്ക് മുകളിലാണ്.\nകൊൽക്കത്തയിൽ പെട്രോൾ ലിറ്ററിന് 115.12 രൂപയും ഡീസലിന് 99.83 രൂപയുമാണ് വില. ചെന്നൈയിലും ഒരു ലിറ്റർ പെട്രോൾ ലീറ്ററിന് 110.89 രൂപയിലും ഡീസലിന് 100.94 രൂപയിലുമാണ്. ലഖ്‌നൗവിൽ പെട്രോൾ വില ലിറ്ററിന് 105.25 രൂപയും ഡീസലിന് 96.83 രൂപയുമാണ്. ബെംഗളൂരുവിൽ പെട്രോൾ വില ലിറ്ററിന് 111.09 രൂപയും ഡീസൽ വില 94.79 രൂപയുമായി. ഗാന്ധിനഗറിൽ പെട്രോൾ ലിറ്ററിന് 105.29 രൂപയും ഡീസലിന് 99.64 രൂപയുമാണ്.\nAlso Read-മഹാമാരിക്കിടയിലും അതിവേഗം വളരുന്ന ഇന്ത്യൻ സമ്പദ് വ്യവസ്ഥക്ക് അന്താരാഷ്ട്ര നാണയനിധിയുടെ അഭിനന്ദനം\nFirst published: April 20, 2022, 08:32 IST


ഇതുവരെ ആരും ചെയ്യാത്ത ആ കാര്യവും ചെയ്തു, മോഹന്‍ലാലിനെ സമ്മതിക്കണം!!! | The thrill lies in being the first person to do something that has not been done before: Mohanlal - Malayalam Filmibeat\n» ഇതുവരെ ആരും ചെയ്യാത്ത ആ കാര്യവും ചെയ്തു, മോഹന്‍ലാലിനെ സമ്മതിക്കണം!!!\nഇതുവരെ ആരും ചെയ്യാത്ത ആ കാര്യവും ചെയ്തു, മോഹന്‍ലാലിനെ സമ്മതിക്കണം!!!\nUpdated: Monday, March 27, 2017, 9:42 [IST]\nചില കാര്യങ്ങള് അങ്ങനെയാണ്. മുന്‍പ് ആരും ചെയ്തിട്ടില്ലാത്ത കാര്യങ്ങള് ചെയ്യുന്നതിന്റെ ത്രില്ലിനെക്കുറിച്ചാണ് പറഞ്ഞു വരുന്നത്. ഏത് മേഖലയിലായാലും പരീക്ഷണങ്ങള് ആവര്‍ത്തിച്ചു കൊണ്ടേയിരിക്കുന്ന കാലഘട്ടത്തില് അതിന്റെ ഭാഗമാകാന് കിട്ടുന്ന സുവര്‍ണ്ണാവസരം പരമാവധി വിനിയോഗിക്കുക. പറഞ്ഞു വരുന്നത് മലയാള സിനിമയെക്കുറിച്ചാണ്. സിനിമ ദിനംപ്രതി മാറിക്കൊണ്ടേയിരിക്കുകയാണ്. സാങ്കേതിക വിദ്യയിലും പ്രമേയത്തിലും അവതരണത്തിലും ആ മാറ്റം പ്രകടാണുതാനും. ഇത്തരത്തില് മലയാള സിനിമയില് ആരും ചെയ്യാത്ത കാര്യം ചെയ്യാന് കഴിഞ്ഞതിന്റെ ത്രില്ലിലാണ് മോഹന്‍ലാല്.\nമലയാള സിനിമയിലെ നല്ല മാറ്റങ്ങള്‍ക്കൊപ്പം സഞ്ചരിക്കാന് ഭാഗ്യം ലഭിച്ച കലാകാരനാണ് മോഹന്‍ലാല്. ആദ്യമായി 70 എംഎം ല് പുറത്തിറങ്ങിയ പടയോട്ടത്തില് താരത്തിന്റെ സാന്നിധ്യമുണ്ടായിരുന്നു. മലയാള സിനിമയ്ക്ക് തന്നെ അന്യമായിരുന്ന പല കാര്യങ്ങളും ചെയ്യാന് ഈ താരത്തിന് കഴിഞ്ഞിട്ടുണ്ട്. നൂറു കോടി ചിത്രമെന്നത് മലയാള സിനിമയ്ക്ക് കേട്ടു കേള്‍വിയായിരുന്നു. എന്നാല് പുലിമുരുകനിലൂടെ ആ നേട്ടം സാക്ഷാല് മോഹന്‍ലാല് സ്വന്തമാക്കി.\nബോളിവുഡ് സിനിമകളെ അനുസ്മരിപ്പിക്കുന്ന ആക്ഷന് കൊറിയോഗ്രാഫി ചിത്രത്തിന്റെ പ്രധാന പ്രത്യേകതകളിലൊന്നായിരുന്നു. മിലിട്ടറി കഥകളില് സ്ഥിരമായി വേഷമിടുന്നത്. മറ്റൊരു നടനും ഇത്തരമൊരു ഭാഗ്യം ലഭിച്ചിട്ടില്ല. ലഫ്റ്റനന്റ് പദവി വരെ എത്തി നില്‍ക്കുന്നു താരത്തിന്റെ നേട്ടം. മുന്‍പാരും ചെയ്യാത്ത പുതിയൊരു കാര്യത്തിന് തുടക്കമിടാന് കഴിഞ്ഞതിന്റെ ത്രില്ലിലാണ് ലാല് ഇപ്പോള് ടൊംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിലാണ് കംപ്ലീറ്റ് ആക്ടര് കാര്യങ്ങള് പങ്കുവെച്ചത്.\nമലയാള സിനിമയിലെ റെക്കോര്‍ഡ്\nമലയാള സിനിമയിലെ നല്ല മാറ്റങ്ങളോടൊപ്പം സഞ്ചരിക്കാന് കഴിഞ്ഞതിന്റെ സന്തോവും ചാരിതാര്‍ത്ഥ്യവുമുണ്ട്. സ്‌പെഷല് ഇഫക്റ്റ്‌സും ആക്ഷന് കൊറിയോഗ്രാഫിയിലൂടെയുമായി വലിയൊരു മാറ്റത്തിന് തുടക്കമിട്ടത് പുലിമുരുകനിലൂടെയാണ്. പുതിയ ചിത്രമായ വില്ലന് 8കെയിലാണ് ഷൂട്ട് ചെയ്യുന്നത്. ഇത്തരത്തില് നിരവധി മാറ്റങ്ങള്‍ക്ക് തുടക്കം കുറിക്കുന്ന സിനിമയുടെ ഭാഗമാകാന് കഴിഞ്ഞതില് സന്തോഷമുണ്ട്.\nആരും ചെയ്യാത്ത കാര്യവും ചെയ്തു\nസിനിമയ്ക്ക് വേണ്ടിയും അല്ലാതെയുമായി നിരവധി വാഹനങ്ങള് ഓടിച്ചിട്ടുണ്ട്. എന്നാല് ഇതാദ്യമായാണ് മിലിട്ടറിക്കാരുടെ വാഹനം ഓടിച്ചത്. മലയാള സിനിമയിലെ മറ്റൊരു നടനും ഇത്തരത്തിലൊരു ഭാഗ്യം സിദ്ധിച്ചിട്ടുണ്ടാവില്ല. ആദ്യമായി ചെയ്യുമ്പോള് കിട്ടുന്ന ത്രില്ലിലാണ് ഞാനിപ്പോള്.\nആര്‍മിയുടെ അനുവാദത്തോടെയാണ് ചെയ്തത്\nആര്‍മിയുടെ അനുമതിയോട് കൂടിയാണ് ആ വാഹനം ഓടിച്ചത്. ആര്‍മി യൂണിഫോം ധരിക്കാന് കഴിയുന്നത് തന്നെ ജീവിതത്തിലെ വലിയൊരനുഗ്രഹമായാണ് കാണുന്നതെന്നും ലഫ്റ്റനന്റ് കേണല് പദവി ലഭിച്ച താരം പറഞ്ഞു.\nരാജ്യസുരക്ഷയ്ക്കായി നിയമിക്കപ്പെട്ട പട്ടാളക്കാരുടെ ഡ്യൂട്ടിയെക്കുറിച്ചും പ്രവര്‍ത്തനങ്ങളെക്കുറിച്ചും എല്ലാവരും അറിഞ്ഞിരിക്കണം. മുന്‍പൊന്നും പട്ടാളക്കാരുടെ ദുരിതത്തെക്കുറിച്ച് സാധാരണക്കാര് ബോധവാന്‍മാരായിരുന്നില്ല. എന്നാല് ഇന്ന് ആ അവസ്ഥ മാറിവരുന്നുണ്ടെന്നും മോഹന്‍ലാല് പറഞ്ഞു.\nസിനിമ പ്രചോദനേമകിയെന്ന് അറിഞ്ഞു\nനവംബറില് നടന്ന ആര്‍മി ഗെറ്റ് റ്റുഗദറില് പങ്കെടുത്തിരുന്നു. രാജസ്ഥാനില് നടന്ന ചടങ്ങില് വെച്ചാണ് താന് അക്കാര്യം അറിഞ്ഞത്. കീര്‍ത്തിചക്ര നല്‍കിയ പ്രചോദനത്തിലൂടെ മിലിട്ടറിയില് ജോയിന് ചെയ്ത ഒരാളെ പരിചയപ്പെടാനിടയായി. ഇപ്പോള് അദ്ദേഹം ക്യാപ്റ്റനാണ്. മറ്റൊരു വനിതയേയും ഇതുപോലെ പരിചയപ്പെട്ടു. സിനിമ നല്‍കിയ പ്രചോദനം ഉള്‍ക്കൊണ്ടാണ് അവരും മിലിട്ടറി ജോലി സ്വീകരിച്ചത്.\nMohanlal says, "I have been shown drivingalot of vehicles and even piloting an aircraft in my films, but for Beyond Borders, I drove the tank for real in one of the scenes. And I don't think there's anyone in Malayalam cinema who has done that . But that's where the thrill is; when you are the first one doing it."


'നഷ്‍ടപ്രണയത്തിന്റെ ഗാനങ്ങൾ', വിവാഹബന്ധം വേര്‍പെടുത്തിയശേഷമുള്ള ആദ്യത്തെ കുറിപ്പുമായി നടി സാമന്ത | Actress Samantha share her photo after split from Nagachaitanya\n'നഷ്‍ടപ്രണയത്തിന്റെ ഗാനങ്ങൾ', വിവാഹബന്ധം വേര്‍പെടുത്തിയശേഷമുള്ള ആദ്യത്തെ കുറിപ്പുമായി നടി സാമന്ത\nനടൻ നാഗചൈതന്യയുമായി വിവാഹബന്ധം വേര്‍പെടുത്തിയതിന് ശേഷമുള്ള സാമന്തയുടെ ആദ്യത്തെ കുറിപ്പ് ചര്‍ച്ചയാകുന്നു\nKochi, First Published Oct 7, 2021, 5:27 PM IST\nനടി സാമന്തയും (Samantha) നാഗചൈതന്യയും (Nagachaitanya) വിവാഹമോചിതരായത് അടുത്തിടെയാണ്. നടൻ നാഗചൈതന്യയും സാമന്തയും വിവാഹമോചന കാര്യം സ്വന്തം സാമൂഹ്യമാധ്യമ പേജുകളിലൂടെ അറിയിക്കുകയായിരുന്നു. സാമന്തയുടെയും നാഗചൈതന്യവും വിവാഹബന്ധം വേര്‍പെടുത്തിയത് വലിയ ചര്‍ച്ചയായി മാറുകയും ചെയ്‍തു. വിവാഹമോചിതയായ ശേഷം സാമന്ത ഷെയര് ചെയ്‍ത കുറിപ്പാണ് ഇപോള് ചര്‍ച്ചയാകുന്നത്.\nനഷ്‍ടപ്രണയത്തെ കുറിച്ച് സൂചിപ്പിക്കുന്ന ഒരു കുറിപ്പാണ് സാമന്ത പങ്കുവെച്ചിരിക്കുന്നത്. വെളുത്ത കോട്ടൺ ഗൗൺ ധരിച്ചുള്ള ഫോട്ടോ പങ്കുവയ്‍ക്കുകയായിരുന്നു സാമന്ത. സാമന്ത തന്റെ പുതിയ ഫോട്ടോയ്‍ക്ക് ക്യാപ്ഷനായിട്ടാണ് കുറിപ്പും എഴുതിയിരിക്കുന്നത്. നഷ്‍ടപ്രണയത്തിന്റെ ഗാനങ്ങൾ എന്ന തുടങ്ങുന്ന വരികളോടെയാണ് കുറിപ്പ്.\nപർവതങ്ങളിലും പാറക്കെട്ടുകളിലും കുന്നിൻ ചരിവുകളിലും തഴുകിവരുന്ന തണുത്തു മരവിച്ച കാറ്റിന്റെ ശബ്‍ദം. നഷ്‍ടപ്പെട്ടതും തിരിച്ചുകിട്ടിയതുമായ ചിത്രങ്ങളുടെ പാട്ടുകൾ. താഴ്‍വരയിൽ അലയടിക്കുന്ന നഷ്‍ടപ്രണയത്തിന്റെ വിഷാദഗാനം. പഴയ ബംഗ്ലാവുകളുടെ പടവുകളിലും ഇടവഴികളിലും കാറ്റ് മുഴങ്ങുകയാണ് എന്നും കുറിപ്പില് സാമന്ത പറയുന്നു.\nതാരങ്ങളായ സാമന്തയും നാഗചൈതന്യയും വിവാഹിതരാകുന്നത് 2017 ഒക്ടോബറിലാണ്. ഏറെ ആഘോഷിക്കപ്പെട്ട താര ദമ്പതിമാരായിരുന്നു നാഗചൈതന്യയും സാമന്തയും. അതുകൊണ്ടുതന്നെ സാമന്തയുടെയും നാഗചൈതന്യയുടെയും വിവാഹമോചനവും എല്ലാവരെയും ഞെട്ടിക്കുന്നതായിരുന്നു. സാമന്തയും നാഗചൈതന്യയും വേര്‍പെടുത്തിയത് ആരാധകര്‍ക്കും നിരാശയായി.\nLast Updated Oct 7, 2021, 5:27 PM IST\n'ടെൻഷനായിട്ടാണ് നിർത്താതെ പോയത്, അവരോട് കെഞ്ചി മാപ്പ് പറഞ്ഞിരുന്നു'; അപകടത്തിൽ വിശദീകരണവുമായി ഗായത്രി\nധനുഷിന്റെ 'നാനെ വരുവേൻ', ചിത്രത്തില് നായികയാകാൻ ഇന്ദുജ രവിചന്ദ്രൻ


കാര്‍ഷിക രംഗം പലര്‍ക്കും നഷ്ടക്കച്ചവടമാണെന്ന് മുറവിളിയുയരുമ്പോഴും ഒരു പുഞ്ചിരിയിലൂടെ അതിനുള്ള മറുപടി കൊടുക്കുകയാണ് ഷജു. ഏതൊരു ജോലിക്കും ലാഭവും നഷ്ടവും നിശ്ചയിക്കുന്നത് നമ്മള് തന്നെയാണെന്നുള്ള സൂത്രവാക്ക്യം ഷജു സ്വന്തം പ്രവര്‍ത്തിയിലൂടെ വിളിച്ചുപറയുകയാണ്. അധ്വാനിക്കാന് തയ്യാറുണ്ടെങ്കില്, അതിനൊരു മനസ്സുണ്ടെങ്കില് ഉള്ള ഭൂമിയിലും സ്വന്തം മനസ്സിലും പൊന്നു വിളയിക്കാമെന്ന് ത്ഥഗ്ഗണ്മ തെളിയിച്ചിരിക്കുന്നു. ഇന്നത്തെ സമൂഹത്തിന്റെ കാര്‍ഷിക രംഗത്തോടുള്ള നിലാപാടുകള്‍ക്കെതിരെ ഒരു സാധാരണക്കാരന്റെ മറുപടി പോലെ.\nBreaking News: വനിതാ ഹോക്കിയിൽ അര്‍ജന്റീനക്കെതിരെ ഇന്ത്യക്ക് സെമിയിൽ പരാജയം; ഇനി പോരാട്ടം വെങ്കലത്തിനായി ◆ കള്ളവോട്ടുകൾ തടയുക ലക്‌ഷ്യം; തെരഞ്ഞെടുപ്പ് വോട്ട‍ർ പട്ടികയെ ആധാറുമായി ബന്ധിപ്പിക്കുമെന്ന് കേന്ദ്രസർക്കാർ ◆ അതിരുവിട്ട് പെരുമാറാൻ പാടില്ല; നിയമം നടപ്പാക്കേണ്ടത് അങ്ങേയറ്റം മാന്യമായ രീതിയിലായിരിക്കണം; ജില്ലാ പോലീസ് മേധാവിമാർക്ക് നിര്‍ദ്ദേശവുമായി ഡിജിപി ◆ ഡല്‍ഹിയില് ഒന്‍പത് വയസുകാരിയായ ദലിത് പെൺകുട്ടിയെ പീഡിപ്പിച്ച് കൊലപ്പെടുത്തി; മാതാപിതാക്കളുടെ സമ്മതമില്ലാതെ മൃതദേഹം സംസ്കരിച്ചതായി പരാതി ◆ സംസ്ഥാനത്തെ ലോക്ക് ഡൗൺ നിയന്ത്രണങ്ങളിൽ മാറ്റം വരുന്നു; വാരാന്ത്യ ലോക്ക് ഡൗൺ ഞായറാഴ്ച മാത്രം ◆ കേരളം നടപ്പാക്കിയ കാറ്റഗറി നിയന്ത്രണം ഗുണം ചെയ്തില്ല; വിലയിരുത്തലുമായി കേന്ദ്ര ആരോഗ്യ മന്ത്രാലയം ◆ ജയവും തോല്‍വിയും ജീവിതത്തിന്റെ ഭാഗമാണ്; പൊരുതി തോറ്റ ഇന്ത്യന് ഹോക്കി ടീമിനെ ആശ്വസിപ്പിച്ച് പ്രധാനമന്ത്രി ◆ സംസ്ഥാനത്ത് ഇന്ന് 23,676 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 11.87; മരണങ്ങള് 148 ◆ തമിഴ്നാട് ഉള്‍പ്പെടെ ഒരു സംസ്ഥാനവും വിഭജിക്കുന്ന കാര്യം ഇപ്പോള് ആലോചനയിലില്ല; പാര്‍ലമെന്റില് കേന്ദ്ര സര്‍ക്കാര് ◆ ഇന്ത്യയില് നിന്നുള്ളവര്‍ക്ക് പ്രവേശനാനുമതിയുമായി യുഎഇ; നിബന്ധനകള് അറിയാം ◆\nEvartha Desk 29 December 2011\nTopics: award farm feature Kazhakuttom kerala live malayalam news


അരവിന്ദ് കെജ്രിവാൾ അനുമതി നൽകി: കനയ്യകുമാർ രാജ്യദ്രോഹക്കേസിൽ വിചാരണ നേരിടണം | Kanhaiya kumar to be prosecuted as Arvind Kejriwal signs order\nDelhi, First Published 28, Feb 2020, 8:09 PM\nകേസിൽ കനയ്യ കുമാറിന് പുറമെ, ഉമര് ഖാലിദ്, അനിര്‍ഭന് ഭട്ടാചാര്യ എന്നിവരെയും പൊലീസ് അറസ്റ്റ് ചെയ്തിരുന്നു. മൂവരും പിന്നീട് ജാമ്യത്തിലിറങ്ങി\nദില്ലി: തനിക്കെതിരെ ചുമത്തിയ രാജ്യദ്രോഹക്കേസിൽ സിപിഐ നേതാവും ജെഎൻയു വിദ്യാർത്ഥി യൂണിയൻ മുൻ പ്രസിഡന്റുമായ കനയ്യ കുമാർ വിചാരണ നേരിടണം. കേസിൽ കനയ്യയെ പ്രൊസിക്യുട്ട് ചെയ്യാൻ ദില്ലി മുഖ്യമന്ത്രി അരവിന്ദ് കെജ്രിവാൾ അനുമതി നൽകി. 2016ൽ നടന്ന ജെഎൻയു സമരവുമായി ബന്ധപ്പെട്ട് ഇന്ത്യാ വിരുദ്ധ മുദ്രാവാക്യം മുഴക്കിയെന്നാണ് കേസ്.\nകേസിൽ കനയ്യ കുമാറിന് പുറമെ, ഉമര് ഖാലിദ്, അനിര്‍ഭന് ഭട്ടാചാര്യ എന്നിവരെയും പൊലീസ് അറസ്റ്റ് ചെയ്തിരുന്നു. മൂവരും പിന്നീട് ജാമ്യത്തിലിറങ്ങി. അഫ്‌സല് ഗുരുവിനെ തൂക്കിലേറ്റിയ ദിവസം രാത്രിയാണ് സംഭവം. കാശ്മീരി വിദ്യാര്‍ത്ഥികള് അടക്കമുള്ളവര് ജെഎൻയു ക്യാംപസിൽ സംഘടിപ്പിച്ച പരിപാടിയാണ് വിവാദമായത്.\nഎന്നാൽ പിന്നീട് കനയ്യ കുമാർ നിരപരാധിയാണെന്ന് വാദിക്കുന്ന തരത്തിൽ വീഡിയോ ദൃശ്യം വ്യാജമാണെന്നടക്കം റിപ്പോർട്ടുകൾ പുറത്തുവന്നിരുന്നു. കനയ്യ കുമാര് പിന്നീട് സിപിഐയുടെ ദേശീയ നേതൃത്വത്തിലെത്തി. മോദി സർക്കാരിന്റെയും ബിജെപിയുടെയും മുഖ്യ വിമർശകരിൽ ഒരാളായി മാറി. ബിഹാറിലെ ബെഗുസാരായിയില് നിന്ന് ലോക്‌സഭാ തിരഞ്ഞെടുപ്പില് മത്സരിച്ചെങ്കിലും പരാജയപ്പെട്ടു. ഏറ്റവുമൊടുവിൽ ബിഹാറിൽ നടന്ന ഭരണഘടനാ സംരക്ഷണ റാലിയുടെ നേതൃത്വം കനയ്യ കുമാറിനായിരുന്നു. എന്നാൽ റാലിക്കിടെ പലയിടത്തായി കനയ്യയും സംഘവും ആക്രമിക്കപ്പെട്ടതും വാർത്തയായിരുന്നു.\nLast Updated 28, Feb 2020, 8:09 PM\nദില്ലിയിലെ ജനങ്ങള്‍ക്ക് ഒപ്പം നിന്നതിനുള്ള പ്രതിഫലമോ കെജ്‌രിവാളിന് തെരഞ്ഞെടുപ്പ് വിജയം


കോഴിക്കോട്ട് ട്രെയിനില്‍നിന്ന് സ്‌ഫോടകവസ്തുക്കള് പിടികൂടി; യാത്രക്കാരി കസ്റ്റഡിയില്\nHomeNewsകോഴിക്കോട്ട് ട്രെയിനില്‍നിന്ന് സ്‌ഫോടകവസ്തുക്കള് പിടികൂടി; യാത്രക്കാരി കസ്റ്റഡിയില്\nwebdesk February 26, 2021\nകോഴിക്കോട്: കോഴിക്കോട് റെയിൽവേ സ്റ്റേഷനിൽ നിന്ന് വൻതോതില് സ്ഫോടകവസ്തുക്കള് പിടികൂടി. ചെന്നൈ-മംഗലാപുരം സൂപ്പർഫാസ്റ്റ് എക്സ്പ്രസിൽ നിന്നുമാണ് സ്ഫോടകവസ്തുക്കള് പിടികൂടിയത്. യാത്രക്കാരിയെ കസ്റ്റഡിയിലെടുത്തു.[www.malabarflash.com]\n117 ജലാറ്റിൻ സ്റ്റിക്കുകള്, 350 ഡിറ്റണേറ്റർ എന്നിവയാണ് പിടികൂടിയത്. ഡി വണ് കംപാര്‍ട്ട്‌മെന്റില് സീറ്റിനടിയില് ബാഗില് സൂക്ഷിച്ച നിലയിലായിരുന്നു ഇവ. തിരൂരിനും കോഴിക്കോടിനും ഇടയില് വച്ചാണ് പാലക്കാട് ആര്.പി.എഫ് സ്‌പെഷല് സ്‌ക്വാഡ് സ്‌ഫോടക വസ്തുക്കള് പിടികൂടിയത്.\nതിരുവണ്ണാമലൈ സ്വദേശിനി രമണി എന്ന യാത്രക്കാരിയെയാണ് കസ്റ്റഡിയിലെടുത്തത്. ഇവര് ഇരുന്നിരുന്ന സീറ്റിന് അടിയില് നിന്നുമാണ് സ്ഫോടകവസ്തു കണ്ടെത്തിയത്. ഇവരെ ആര്.പി.എഫും പൊലീസും സ്‌പെഷല് ബ്രാഞ്ചും ചോദ്യം ചെയ്തു.\nചെന്നൈ കട്പാടിയില് നിന്ന് തലശേരിയിലേക്കുള്ള ടിക്കറ്റാണ് ഈ യാത്രക്കാരിയുടെ കൈവശം ഉണ്ടായിരുന്നത്. സ്ഫോടകവസ്തുക്കള് തലശ്ശേരിയില് കിണറ് നിർമാണ ജോലിക്ക് കൊണ്ടുവന്നതാണെന്ന് ഇവർ മൊഴി നല്‍കി.\nCalicut Kerala News


പാടത്ത് വിത്ത് വിതച്ചു കഴിഞ്ഞാല് അത് കൊയ്യുന്നതുവരെ, മുടങ്ങാതെ രാവിലെ എഴുന്നേറ്റ് പാടത്തേയ്ക്കു അച്ഛന് പോകും. വീട്ടില്‍നിന്നും അല്പം അകലെയാണ് പാടം. സൂര്യന് ഉദിച്ചു കഴിഞ്ഞാല് പിന്നീട് ഉറങ്ങാന് പാടില്ലെന്നാണ് അച്ഛന്റെ നിയമം. സൂര്യന് ഉദിക്കുന്നതിനു മുന്‍പു തന്നെ അച്ഛന് എഴുന്നേല്‍ക്കും. മുളച്ചുവരുന്ന നെല്ലിന് ആവശ്യത്തിന് വെള്ളം തുറന്നുവിട്ടും അതിനെ ശുശ്രൂഷിച്ചും അച്ഛന് പാടത്തു നിന്നുവരാന് ചിലപ്പോള് ഏറെ വൈകാറുണ്ട്.\nഅച്ഛനാണ് കണ്ണനെ രാവിലെ വിളിച്ചുണര്‍ത്തുന്നത്. എല്ലാദിവസവും രാവിലെ കൃത്യമായി അച്ഛന് എഴുന്നേല്‍ക്കാന് എങ്ങനെയാണ് കഴിയുന്നതെന്ന് കണ്ണന് അത്ഭുത പ്പെടാറുണ്ട്. കൃത്യസമയത്തടി ക്കുന്ന അലാറംപോലെ അച്ഛന്റെ ശബ്ദമാണ് രാവിലെ കണ്ണനെ ഉണര്‍ത്തുന്നത്.\nപുലര്‍ച്ചെ എവിടെയെങ്കിലും പോകാനുണ്ടെങ്കില് മേശപ്പുറത്തു വച്ചിട്ടുള്ള ടൈംപീസില് കിടക്കുന്നതിന് മുമ്പേ അച്ഛന് അലാറം കൊടുക്കുന്നത് കണ്ണന് ശ്രദ്ധിച്ചിട്ടുണ്ട്. ആ ടൈംപീസിന്റെ പേര് ‘ഫേബര്‍ലൂബ’ എന്നാണെന്ന് ചേച്ചിയാണ് അവന് പറഞ്ഞു കൊടുത്തത്. ആ പേര് അവന് ഇഷ്ടമായില്ല. എങ്കിലും രാത്രിയില് വിളക്കില്ലാതെ ഒന്നുമുതല് പന്ത്രണ്ടു വരെയുള്ള അക്കങ്ങളും വലിയ സൂചിയും ചെറിയ സൂചിയും കാണാന് കഴിയുന്ന, രാത്രിയിലും സമയം നോക്കാന് കഴിയുന്ന ആ ടൈംപീസ് ഒരു അത്ഭുതമായിട്ടാണ് അവന് തോന്നിയത്.\nചില ദിവസങ്ങളില് കണ്ണന് എഴുന്നേറ്റു മുറ്റത്തേക്കിറങ്ങുമ്പോള് ത്തന്നെ അച്ഛന് പറമ്പിലെ പണി ആരംഭിച്ചിട്ടുണ്ടാവും. എല്ലാദിവസ വും രാവിലെതന്നെ അച്ഛന് ഓരോരോ പണിയില് ഏര്‍പ്പെടു മ്പോള് വീട്ടിലെ പണികള്‍ക്ക് ഒരിക്കലും അവസാനമില്ലെന്ന് അവന് തോന്നിയിട്ടുണ്ട്. സ്‌കൂള് ഇല്ലാത്ത ദിവസം മാത്രമാണ് രാവിലെ എഴുന്നേല്‍ക്കുന്നതിന് ചെറിയ ഇളവ് അച്ഛന് അനുവദിച്ചത്.\nസ്‌കൂളില്ലാത്ത ദിവസം അടുത്തുള്ള പാടത്താണ് അച്ഛന് നിലം ഉഴുന്നതെങ്കില് അമ്മയുടെ അനുവാദം വാങ്ങി കണ്ണനും പാടത്തേയ്ക്കു പോകും. കാള കളുടെ കഴുത്തില് നുകം വെച്ചു കെട്ടി, ആ നുകത്തിന്റെ മദ്ധ്യത്ത് കലപ്പകെട്ടി, കലപ്പയുടെ പിടിയില് പിടിച്ചുകൊണ്ട് പൂട്ടുകമ്പും പിടിച്ച് ചളിവെള്ളത്തിലൂടെ കാളകളുടെ പിന്നാലെ നടക്കുന്നത് രസമുള്ള കാര്യമായിട്ടാണ് കണ്ണന് തോന്നിയത്.\nപാടത്തെ ചളി വെള്ളത്തി ലിറങ്ങി നടക്കുന്നത് കണ്ണന് ഏറെ ഇഷ്ടമാണ്. ചളിയിലിറങ്ങി അച്ഛന്റെ പിന്നാലെ നടക്കുമ്പോള് അച്ഛന് ദേഷ്യപ്പെടും. പൂട്ടുമ്പോള് പാടത്തിറങ്ങാന് അച്ഛന് അനുവദിക്കില്ല.\n”അച്ഛാ.. ഞാന് ആ കലപ്പയി ലൊന്നു പിടിക്കട്ടെ..” ഒരു ദിവസം അവന് കെഞ്ചി അച്ഛനോട് ചോദിച്ചു.\nകണ്ണന്റെ നിര്‍ബ്ബന്ധത്തിനു വഴങ്ങി കലപ്പയില് പിടിക്കാന് അച്ഛന് അനുവദിച്ചു. കണ്ണന്റെ കൈ കലപ്പയില് തൊട്ടതും കാളകള് അത് തിരിച്ചറിഞ്ഞ് തലയിളക്കി പ്രതിഷേധിച്ചു. അതു കണ്ടപ്പോള് കണ്ണന് പേടിയായി.\n”ഞാന് പറഞ്ഞാല് കാളകള് അനുസരിക്കാതെ തോന്നിയതു പോലാ പോകുന്നത്. അതെന്താ അച്ഛാ.?” കണ്ണന് ചോദിച്ചു.\n”വലുതായാല് കാളകള് കണ്ണനെയും അനുസരിക്കും.” അച്ഛന് കണ്ണനെ ആശ്വസിപ്പിച്ച് കലപ്പ കണ്ണന്റെ കയ്യില്‍നിന്ന് വാങ്ങി.\nഅച്ഛന് നിലം ഉഴുതു കഴിയുന്നതുവരെ പാടത്തും, പാടത്തിനോടു ചേര്‍ന്നുള്ള ചെറു തോട്ടിലും ഇറങ്ങി പരല്‍മീനുകളെ പിടിച്ചു. പാടവരമ്പത്തെ മാളത്തില് ഒളിഞ്ഞിരിക്കുന്ന ഞണ്ടുകളെ പിടിക്കാന് ശ്രമിച്ചും അവന് സമയം കളയും.\nനിലം ഉഴുതു കഴിഞ്ഞാല് കാളകളെ കുളിപ്പിക്കാനായി അല്പം അകലെയുള്ള വലിയ തോട്ടിലാണ് അച്ഛന് ചിലപ്പോള് കൊണ്ടു പോകുന്നത്. മഴക്കാലത്ത് വലിയ തോട് എരച്ചു പാഞ്ഞുപോകുന്നത് പുഴപോലെയാണ്. വേനല് ക്കാലത്തും അരയോളം വെള്ളം ആ തോട്ടിലുണ്ടാവും.


‘ബലാത്സംഗം ചെയ്തു|sreekanth vettiyar|rape|manorama news|manorama online|viral news|viral post\n‘അയാൾ എന്നെ ബലാത്സംഗം ചെയ്തു’, ശ്രീകാന്ത് വെട്ടിയാറിനെതിരെ ഗുരുതരമായ ലൈംഗികാരോപണം\nമനോരമ ലേഖകൻ January 10, 2022 02:35 PM IST\nപ്രമുഖ യൂട്യൂബ് വ്ലോഗറായ ശ്രീകാന്ത് വെട്ടിയാറിനെതിരെ ഗുരുതരമായ ലൈംഗികാരോപണം. Women Against Sexual Harassment എന്ന സോഷ്യൽമീഡിയ ഗ്രൂപ്പിലാണ് ശ്രീകാന്തിനെതിരായ മീടു ആരോപണം പ്രത്യക്ഷപ്പെട്ടത്. സൗഹൃദം നടിച്ചെത്തിയ ശ്രീകാന്ത് ബലാത്സംഗത്തിന് ഇരയാക്കുകയായിരുന്നു എന്നാണ് പീഡനത്തിനിരയായി എന്ന് കരുതപ്പെടുന്ന യുവതിയുടേതെന്ന രീതിയിൽ എത്തിയ കുറിപ്പ്. തുടർന്ന് ശ്രീകാന്ത് ഇമോഷണൽ ബ്ലാക്മെയിലിങ് നടത്തിയതായും കുറിപ്പിൽ പറയുന്നുണ്ട്. എന്നാൽ സംഭവത്തിൽ പ്രതികരണത്തിനായി പലതവണ ശ്രീകാന്ത് വെട്ടിയാറിനെ ഫോണിൽ ബന്ധപ്പെടാൻ ശ്രമിച്ചെങ്കിലും ഇതുവരെ പ്രതികരിച്ചിട്ടില്ല.\nശ്രീകാന്തിനെതിരായ സോഷ്യൽമീഡിയ കുറിപ്പ് വായിക്കാം\nEnglish Summary: Rape Alligation Against Sreekanth Vettiyar


Former Congress MLAs Alpesh Thakor joins BJP കോണ്‍ഗ്രസ് മുന് എംഎല്‍എ അല്‍പേഷ് താക്കൂര് ബിജെപിയില് ചേര്‍ന്നു\nFormer Congress Mlas Alpesh Thakor Joins Bjp\nവളരെ അച്ചടക്കമുളള പാര്‍ട്ടിയാണ് ബിജെപിയെന്ന് അല്‍പേഷ് ബിജെപിയില് ചേര്‍ന്നതിന് ശേഷം പ്രതികരിച്ചു\nJuly 18, 2019 08:54:33 pm\nഅഹമ്മദാബാദ്: ഗുജറാത്തിലെ മുന് കോണ്‍ഗ്രസ് എം.എല്.എ അല്‍പേഷ് താക്കൂര് ബി.ജെ.പിയില് ചേര്‍ന്നു. അല്‍പേഷിന്റെ സന്തത സഹചാരിയും കോണ്‍ഗ്രസ് മുന് എം.എല്.എയുമായ ധവാല് സിന്‍ഹ് സാലയും ബി.ജെ.പിയില് ചേര്‍ന്നു. ബി.ജെ.പിയുടെ ഗുജറാത്ത് ഘടകം സംസ്ഥാന അധ്യക്ഷന് ജിത്തു വഘാനിയുടെ നേതൃത്വത്തില് ഇരുവരെയും ബി.ജെ.പിയിലേക്ക് സ്വീകരിച്ചു.\nവളരെ അച്ചടക്കമുളള പാര്‍ട്ടിയാണ് ബിജെപിയെന്ന് അല്‍പേഷ് ബിജെപിയില് ചേര്‍ന്നതിന് ശേഷം പ്രതികരിച്ചു. കോണ്‍ഗ്രസില് നിന്നു കൊണ്ട് തന്റെ സമുദായത്തിലുളളവര്‍ക്ക് വേണ്ടി പ്രവര്‍ത്തിക്കുന്നത് ബുദ്ധിമുട്ടേറിയ കാര്യമാണെന്നും അദ്ദേഹം കുറ്റപ്പെടുത്തി.\n‘കോണ്‍ഗ്രസില് എനിക്ക് ശ്വാസം മുട്ടലാണ് അനുഭവപ്പെട്ടത്. എന്റെ സമുദായത്തില് പെട്ട പാവപ്പെട്ട ജനങ്ങളുടെ വികസനത്തിന് അവിടെ നിന്ന് എനിക്ക് പ്രവര്‍ത്തിക്കാനായിട്ടില്ല. അവരുടെ നേതാക്കളുടെ നിലപാടും പാര്‍ട്ടിക്കുളളിലെ തല്ലും കാരണം പ്രവര്‍ത്തനം അസാധ്യമായിരുന്നു,’ അല്‍പേഷ് പറഞ്ഞു.\nഗുജറാത്തില് ഈ മാസം അഞ്ചിന് നടന്ന രാജ്യസഭാ തെരഞ്ഞെടുപ്പില് ബി.ജെ.പിക്ക് അനുകൂലമായി വോട്ട് ചെയ്ത ശേഷം അല്‍പേഷ് രാജിവച്ചിരുന്നു. ഇതിന് പിന്നാലെയാണ് ബി.ജെ.പിയില് ചേര്‍ന്നത്. താക്കൂര് സമുദായത്തിലെ നിര്‍ണായക സ്വാധീനമുള്ള നേതാവാണ് അല്‍പേഷ് താക്കൂര്. ഗുജറാത്ത് താക്കൂര് സേനയിലൂടെയാണ് അല്‍പേഷ് രാഷ്ട്രീയ രംഗത്ത് ശ്രദ്ധേയനാകുന്നത്. ഈ വര്‍ഷം ഏപ്രില് പത്തിന് കോണ്‍ഗ്രസ് വിട്ട ഇരുവരും രാജ്യസഭാ തെരഞ്ഞെടുപ്പില് ബി.ജെ.പിക്ക് അനുകൂലമായി വോട്ട് ചെയ്ത ശേഷം എം.എല്.എ സ്ഥാനവും രാജിവച്ചിരുന്നു.


ഇടവേളയ്ക്കുശേഷം ഷരപോവ തിരിച്ചെത്തി – Malayalam today news\nഇടവേളയ്ക്കുശേഷം ഷരപോവ തിരിച്ചെത്തി\nBy Mtoday on August 30, 2017 No Comment\nന്യൂയോര്‍ക്ക്: ഒന്നരവര്‍ഷത്തെ ഇടവേളയ്ക്കുശേഷം ഗ്രാന്‍ഡ് സ്‌ളാം കളിക്കാനെത്തിയ റഷ്യക്കാരി മരിയ ഷരപോവയ്ക്ക് യുഎസ് ഓപ്പണില് ത്രസിപ്പിക്കുന്ന തുടക്കം. രണ്ടാം സീഡ് റുമേനിയയുടെ സിമോണ ഹാലെപ്പിനെ ഷരപോവ ആദ്യറൌണ്ടില് വീഴ്ത്തി. ഏഴാം സീഡ് ബ്രിട്ടന്റെ ജൊഹാന്ന കോന്റയും ആദ്യറൌണ്ടില് പുറത്തായി. ഗാര്‍ബീന് മുഗുരുസ, വീനസ് വില്യംസ്, പെട്ര ക്വിറ്റോവ എന്നിവര് ആദ്യറൌണ്ട് കടന്നു. പുരുഷന്മാരില് അലെക്‌സാണ്ടര് സ്വരേവും ജോ വില്‍ഫ്രഡ് സോംഗയും രണ്ടാം റൌണ്ടിലെത്തി. ഡേവിഡ് ഫെററര് പുറത്തായി.\nഷരപോവയുടേത് മികച്ച പ്രകടനമായിരുന്നു. മൂന്നു സെറ്റ് നീണ്ടു പോരാട്ടം (64, 46, 63). നിരോധിത മരുന്നായ മെല്‍ഡോണിയം ഉപയോഗിച്ചതിന് 15 മാസം വിലക്കുകഴിഞ്ഞാണ് റഷ്യക്കാരി കളത്തിലെത്തിയത്. ഏപ്രിലില് വിലക്ക് അവസാനിച്ചെങ്കിലും ഗ്രാന്‍ഡ്‌സ്‌ളാം ടൂര്‍ണമെന്റുകളില് പങ്കെടുക്കാനായില്ല. ഇടയ്ക്ക് പരിക്കും വന്നു. യുഎസ് ഓപ്പണില് വൈല്‍ഡ് കാര്‍ഡ് പ്രവേശമാണ്. ഷരപോവയുടെ വൈല്‍ഡ് കാര്‍ഡ് പ്രവേശത്തിനെ ഏറ്റവും കൂടുതല് എതിര്‍ത്ത താരമായിരുന്നു ഹാലെപ്. മരുന്നടിക്കാരെ പങ്കെടുപ്പിക്കുന്നത് തെറ്റായ സന്ദേശം നല്‍കുമെന്നായിരുന്നു ഹാലെപ്പിന്റെ പ്രതികരണം.\nരണ്ടുമണിക്കൂര് 44 മിനിറ്റ് മത്സരം നീണ്ടു. 2006ലെ ചാമ്പ്യനായ ഷരപോവ തന്റെ കളിമികവിന് ഇടിവുതട്ടിയിട്ടില്ലെന്നു തെളിയിച്ചു. ആദ്യസെറ്റില് 28 വിന്നറുകളാണ് ഈ മുപ്പതുകാരി തൊടുത്തത്. ഒമ്പതുതവണ അവസരം കിട്ടിയതില് മൂന്നുതവണ ഹാലെപ്പിന്റെ സെര്‍വ് ഭേദിക്കുകയും ചെയ്തു. ഷരപോവ വരുത്തിയ പിഴവുകള് മുതലാക്കാന് ഹാലെപ്പിന് കഴിഞ്ഞതുമില്ല. രണ്ടാമത്തെ സെറ്റില് ഹാലെപ് തിരിച്ചെത്തി. ഹാലെപ്പിന്റെ മിടുക്കായിരുന്നില്ല ഷരപോവയുടെ പിഴവുകളായിരുന്നു കാരണം. 27 പിഴവുകളാണ് റഷ്യക്കാരി വരുത്തിയത്. 11 തവണ സെര്‍വ് ഭേദിക്കാന് കിട്ടിയ അവസരത്തില് വിനിയോഗിക്കാനായത് ഒരെണ്ണം മാത്രം. ഹാലെപ് അഞ്ചുതവണ കിട്ടിയതില് നാലിലും സെര്‍വ് ദേഭിച്ചു.\nനിര്‍ണായകമായ അവസാന സെറ്റില് പിഴവുകള് ഷരപോവ കുറച്ചു. വിന്നറുകള്‍തന്നെയായിരുന്നു ആയുധം. 13 വിന്നറുകള് പായിച്ചു. 46 മിനിറ്റ് നീണ്ട മൂന്നാം സെറ്റില് ഹാലെപ്പിന് ഷരപോവയെ പ്രതിരോധിക്കാനായില്ല. രണ്ടാം റൌണ്ടില് ഹംഗറിയുടെ ടിമിയ ബബോസ് ആണ് ഷരപോവയുടെ എതിരാളി. കോന്റയെ ഓസ്‌ട്രേലിയയുടെ അല ടോമില്‍ജാനോവിച്ചാണ് ആദ്യറൌണ്ടില് പുറത്താക്കിയത്.\nmariya sharapova, russian, sports, tennis, world\nഇടവേളയ്ക്കുശേഷം ഷരപോവ തിരിച്ചെത്തി added by Mtoday on August 30, 2017


പത്തനംതിട്ടയില് പ്രണയം ഉപേക്ഷിച്ചതിന് പെണ്‍കുട്ടിയെ യുവാവ് പെട്രോള് ഒഴിച്ചു കത്തിച്ചു\nകോട്ടയം: പത്തനംതിട്ടയില് 17 കാരിയെ പെട്രോള് ഒഴിച്ച് തീകൊളുത്തുവാന് കാരണം പ്രതിയുമായുണ്ടായിരുന്ന പ്രണയം ഉപേക്ഷിച്ചതാകാമെന്ന് പെണ്‍കുട്ടി. സംഭവത്തില് പോലീസിന് മൊഴി നല്‍കിയ മൊഴിയിലാണ് ഇക്കാര്യം വ്യക്തമാക്കിയത്. എന്നാല് പ്രതി ഒളിവിലാണെന്നും ഇയാള്‍ക്കായുള്ള തിരച്ചില് ഊര്‍ജിതമാക്കിയതായും പോലീസ് അറിയിച്ചു.\nകടമ്മനിട്ട കല്ലേലിമുക്ക് കുരീചെറ്റയില് കോളനിയിലെ വീട്ടില് ഇന്നലെ വൈകിട്ട് ആറരയോടെയാണ് സംഭവം. പുല്ലുവെട്ടു തൊഴിലാളിയായ\nസജിലും പതിനേഴുവയസുള്ള പെണ്‍കുട്ടിയും തമ്മില് നേരത്തെ പ്രണയത്തിലായിരുന്നു. വെള്ളിയാഴ്ച വൈകീട്ട് അഞ്ചു മുതല് ഇയാള് പെണ്‍കുട്ടിയെ ഫോണില് വിളിച്ച് തനിക്കൊപ്പം ഇറങ്ങിവരണമെന്ന് ആവശ്യപ്പെട്ടു. എന്നാല് പെണ്‍കുട്ടി ഇത് നിരസിച്ചു.പെണ്‍കുട്ടി ഇറങ്ങി വരാന് തയാറാകാത്തതിനാല് ഇയാള് തിരിച്ചു പോയി. ഒരു മണിക്കൂറിന് ശേഷം കന്നാസില് പെട്രോളുമായി വന്ന സജില് വീട്ടില്‍ക്കയറി പെണ്‍കുട്ടിയുടെ തലയില് ഒഴിക്കുകയും തീ കൊളുത്തുകയുമായിരുന്നു എന്നാണ് സമീപവാസികള് പറയുന്നത്. ഇതിന് ശേഷം ഇയാള് ഓടി രക്ഷപ്പെട്ടു.\nആദ്യം പത്തനംതിട്ട ജനറല് ആശുപത്രിയിലേക്ക് കൊണ്ടുപോയി. പിന്നീട് പൊള്ളല് ഗുരുതരമായിരുന്നതിനാല് കോട്ടയം മെഡിക്കല് കോളജിലേക്ക് മാറ്റി. ജില്ലാ പോലീസ് മേധാവി സതീഷ് ബിനോയും ആറന്മുള സ്‌റ്റേഷനില് നിന്നുള്ള പോലീസ് സംഘവും സ്ഥലത്തെത്തി. പ്രതിക്കായി തെരച്ചില് ഊര്‍ജിതമാക്കി. കുട്ടിയുടെ പിതാവ് തെങ്ങു കയറ്റത്തൊഴിലാളിയാണ്. മാതാവ് വീട്ടുജോലിക്കാരിയാണ്. പെണ്‍കുട്ടി പഠനം നിര്‍ത്തിയിരുന്നു.


ജിഎസ്ടിക്ക് മേല് പ്രളയ സെസ്; കേരളത്തില് മാത്രം, പുനര്‍നിര്‍മാണ ഫണ്ട് സ്വരുക്കൂട്ടാന് കണ്ട വഴി | GST Council approved Flood cess for Kerala - Malayalam Oneindia\n2 min ago കെവിന് വധക്കേസില് ശിക്ഷാ വിധി ചൊവ്വാഴ്ച്ച അറിയാം; കോടതി മുറിയില് പൊട്ടിക്കരഞ്ഞ് പ്രതികള്\n11 min ago അവസാന നിമിഷം ആദായനികുതി റിട്ടേണ് സമര്‍പ്പിക്കുമ്പോള് അറിയേണ്ട കാര്യങ്ങള്\n29 min ago ബിഎസ്എഫ് ജവാന് വിദേശി; 35 വര്‍ഷമായി സൈന്യത്തില്, വിവാദമായി ട്രൈബ്യൂണല് ഉത്തരവ്\n30 min ago വിദ്യാര്‍ത്ഥി രാഷ്ട്രീയത്തില് നിന്ന് ധനമന്ത്രി പദത്തിലെത്തിയ ചാണക്യന്..... അരുണ് ജെയ്റ്റ്ലി\nജിഎസ്ടിക്ക് മേല് പ്രളയ സെസ്; കേരളത്തില് മാത്രം, പുനര്‍നിര്‍മാണ ഫണ്ട് സ്വരുക്കൂട്ടാന് കണ്ട വഴി\nPublished: January 10 2019, 17:06 [IST]\nദില്ലി: ജിഎസ്ടിക്ക് പുറമെ ഒരു ശതമാനം പ്രളയ സെസും ഇനി നല്‍കേണ്ടിവരും. ഇത്തരത്തില് സെസ് പിരിക്കാന് കേരളത്തിന് ജിഎസ്ടി കൗണ്‍സില് യോഗം അനുമതി നല്‍കി. പ്രളയത്തിന് ശേഷം കേരളത്തിന്റെ പുനര്‍നിര്‍മാണത്തിന് വേണ്ടി ഫണ്ട് കണ്ടെത്തുന്നതിനാണ് ഈ നീക്കം.\nജിഎസ്ടി മന്ത്രിതല ഉപസമിതി കേരളത്തിന് സെസ് പിരിക്കാന് അനുമതി നല്‍കണമെന്ന് നേരത്തെ ആവശ്യപ്പെട്ടിരുന്നു. തൊട്ടുപിന്നാലെയാണ് ദില്ലിയില് ചേര്‍ന്ന ജിഎസ്ടി കൗണ്‍സില് യോഗം കേരളത്തിന് പ്രത്യേക ഇളവ് വഴി അനുമതി നല്‍കിയത്. പ്രളയശേഷം കേരള പുനര്‍നിര്‍മാണത്തിന് ഫണ്ടില്ലാതെ പ്രയാസപ്പെടുകയാണ് സര്‍ക്കാര്. ഈ സാഹചര്യത്തില് സെസ് പിരിക്കാന് ലഭിച്ച അവസരം കേരളത്തിന് സഹായകമാകുമെന്നാണ് വിലയിരുത്തുന്നത്.\nജിഎസ്ടിക്ക് പുറമെ പ്രത്യേക സെസ് പിരിക്കാന് അനുമതി വാങ്ങുന്ന പുതിയ വ്യവസ്ഥയ്ക്ക് ഇതോടെ തുടക്കമാകുകയാണ്. പ്രകൃതിദുരന്തത്തിന്റെ പശ്ചാത്തലത്തില് ജിഎസ്ടി കൗണ്‍സിലിനെ കാര്യങ്ങള് ബോധിപ്പിച്ച ശേഷമാണ് കേരളത്തിന് അനുമതി ലഭിച്ചത്. സമാന സാഹചര്യത്തില് ഇതേ വഴി മറ്റു സംസ്ഥാനങ്ങളും പിന്തുടര്‍ന്നേക്കും.\nബിജെപിക്കൊപ്പം തമിഴ്‌നാട്ടില് നിന്ന് ആര്? മോദി പ്രവര്‍ത്തകരോട് പറയുന്നു... ഭൂരിപക്ഷം ലഭിച്ചാലും\nഎന്നാല് കേരളത്തിന് അകത്ത് മാത്രമാണ് ജിഎസ്ടിക്ക് പുറമെ സെസ് പിരിക്കാന് അനുമതി ലഭിച്ചിട്ടുള്ളത്. പുനര്‍നിര്‍മാണ പദ്ധതികള്‍ക്ക് ഫണ്ട് കണ്ടെത്താന് പുറംവായ്പയുടെ പരിധി ഉയര്‍ത്താനും കേരളത്തിന് അനുമതി ലഭിച്ചിട്ടുണ്ട്. ഏതൊക്കെ ഉല്‍പ്പന്നങ്ങള്‍ക്കാണ് സെസ് ഏര്‍പ്പെടുത്തുക എന്ന് ബജറ്റില് പ്രഖ്യാപിക്കുമെന്നാണ് കരുതുന്നത്.\nflood cess gst tax\nGST Council approved Flood cess for Kerala\nStory first published: Thursday, January 10, 2019, 17:06 [IST]


എസ്.പി അപമാനിച്ചെന്ന് കാണിച്ച് ലോക്സഭയില് കേന്ദ്രമന്ത്രി പൊന് രാധാകൃഷ്ണന് അവകാശലംഘനത്തിന് നോട്ടീസ് നല്‍കി\n19 Dec, 2018 at 10:24 AM\nശബരിമല വിഷയം ലോക്സഭയില് ഉന്നയിച്ച് ബി.ജെപി. ശബരിമലയിലേ ക്ക് പോയ തന്നെയും വിശ്വാസികളെയും എസ്.പി യതീഷ് ചന്ദ്ര തടഞ്ഞെ ന്ന് കേന്ദ്രമന്ത്രി പൊന് രാധാകൃഷ്ണന്. എസ്.പി അപമാനിച്ചെന്ന് കാണിച്ച് ലോക്സഭയില് കേന്ദ്രമന്ത്രി അവകാശലംഘനത്തിന് നോട്ടീസ് നല്‍കി.\nലോക്സഭാംഗത്തോട് പെരുമാറേണ്ട രീതിയിലല്ല ശബരിമലയുടെ ചുമതലയുണ്ടായിരുന്ന എസ്പി യതീഷ്ചന്ദ്ര പെരുമാറിയതെന്നും തന്നെ അപമാനിക്കുന്ന തരത്തില് സംസാരിച്ചുവെന്നും പൊന് രാധാകൃഷ്ണന് ആരോപിച്ചു. യതീഷ്ചന്ദ്രയ്‌ക്കെതിരെ അവകാശലംഘന നടപടി നോട്ടീസ് സഭയില് അവതരിപ്പിക്കുകയും ചെയ്തു. നോട്ടീസ് പരിശോധിക്കുമെന്ന് സ്പീക്കർ അറിയിച്ചു.\nAlso read: മന്ത്രിയായിട്ടാണ് വന്നതെങ്കില് വാഹനം കയറ്റിവിടാന് ഉത്തരവിടാം, അല്ലെങ്കില് കെ.എസ്.ആര്.ടി.സിയില് പോകണം: കേന്ദ്രമന്ത്രിയോട് പൊലീസ്\nശബരിമല സന്ദര്‍ശനത്തിനെത്തിയ മന്ത്രി, തന്റെ സ്വകാര്യവാഹനം നിലയ്ക്കലില് നിന്ന് പമ്പയിലേക്ക് കടത്തിവിടണമെന്നാവശ്യപ്പെട്ടാണ് പൊലീസുമായി വാക് തര്‍ക്കത്തിലേര്‍പ്പെട്ടത്. എല്ലാ വാഹനങ്ങളും കടത്തിവിടാനാവില്ലെന്ന് പറഞ്ഞതോടെ, ബി.ജെ.പി നേതാക്കളും എസ്.പി യതീഷ് ചന്ദ്രയ്ക്കെതിരെ സംസാരിച്ചു. മന്ത്രിയുടെ ആവശ്യം അംഗീകരിക്കാന് പൊലീസ് തയ്യാറായതുമില്ല.\nകേന്ദ്രമന്ത്രി എന്ന നിലയില് അതൊരു ഔദ്യോഗിക ഉത്തരവായി നല്‍കിയാല് എല്ലാ വാഹനങ്ങളും കടത്തിവിടാമെന്ന് പൊലീസ് കേന്ദ്രമന്ത്രിയെ അറിയിച്ചു. താന് മന്ത്രിയായല്ല ഇവിടെ വന്നിരിക്കുന്നതെന്നും അതിനാല് ഉത്തരവ് നല്‍കാന് കഴിയില്ലെന്നുമായിരുന്നു മന്ത്രിയുടെ മറുപടി. ഇതാണ് ബി.ജെ.പി നേതൃത്വത്തെ ചൊടിപ്പിച്ചത്. അവര് അന്ന് മുതലെ എസ്പിക്കെതിരെ രംഗത്തുണ്ടായിരുന്നു.\nPon RadhakrishnanYathish Chandra


Kerala Blasters : "തോൽവി അറിയാതെയുള്ള ഏഴു മത്സരങ്ങൾ വളരെ വലിയ നേട്ടം തന്നെയാണ്" ; ഇവാൻ വുകൊമാനോവിച്ച് - Sportssify\nഇന്ത്യൻ സൂപ്പർ ലീഗിൽ ഇന്നലെ നടന്ന കേരളാ ബ്ലാസ്റ്റേഴ്‌സ് ജംഷെഡ്പൂർ എഫ്‌സി മത്സരം സമനിലയിൽ അവസാനിച്ചിരുന്നു. ഇരു ടീമുകളും ഓരോ ഗോൾ വീതമാണ് നേടിയത്. മത്സരത്തിൽ ജംഷെഡ്പൂരിനായി ഗ്രെഗ് സ്റ്റീവർട്ടും കേരളാ ബ്ലാസ്റ്റേഴ്സിനായി സഹൽ അബ്ദുൽ സമദും ഗോളുകൾ നേടി.\n“ഇന്നലത്തെ മത്സരം വളരെ തിരക്കേറിയ ഒരാഴ്‌ചയുടെ അവസാന മത്സരമായിരുന്നു. ഇത് ശാരീരികമായി വളരെ കഠിനമായ മത്സരമായിരിക്കുമെന്ന് ഞങ്ങൾക്കറിയാമായിരുന്നു. കാരണം അങ്ങനെയാണ് ജംഷെഡ്പൂർ കളിക്കുന്നത്. പ്രീ സീസണിൽ ഞങ്ങൾ രണ്ടു പ്രാവശ്യം ജംഷെഡ്പൂരിനോട് മത്സരിച്ചിരുന്നു. രണ്ടു വട്ടവും ഇത് അങ്ങനെ തന്നെയായിരുന്നു. നിങ്ങൾ ഒരാഴ്ചയിൽ രണ്ടു മത്സരങ്ങൾക്കപ്പുറം മറ്റൊന്ന് കളിക്കേണ്ടി വരുമ്പോൾ ശാരീരികമായി കഠിനമാകുമെന്ന് അറിയാമായിരുന്നു.”മത്സരത്തിന് ശേഷം നടന്ന പത്ര സമ്മേളനത്തിൽ പരിശീലകൻ ഇവാൻ വുകൊമാനോവിച്ച് പറഞ്ഞു .\n“ഒരാഴ്ചയിൽ തന്നെ മൂന്നു തരത്തിലുള്ള മൂന്നു വ്യത്യസ്മായ ടീമുകൾക്കെതിരെ ഞാൻ ആഗ്രഹിച്ചതുപോലെ എന്റെ കുട്ടികൾ കളിയ്ക്കാൻ തയ്യാറായതിൽ എനിക്ക് സന്തോഷമുണ്ട്. ടാക്ടിക്കൽ അപ്രോച്ചിലും സമ്മർദ്ദം നൽകുന്ന രീതിയിലുമെല്ലാം ചെന്നൈയിനും മുംബൈയും വേറിട്ട് നിന്നപ്പോൾ ജംഷെഡ്പൂരിനെ നേരിടേണ്ടത് ശാരീരികമായി ആയിരുന്നു. ഇത്തരത്തിലുള്ള മത്സരങ്ങൾക്ക് വേണ്ട വിധത്തിൽ തയ്യറെടുത്തില്ലെങ്കിൽ തോൽക്കാനുള്ള സാദ്ധ്യതകൾ ഏറെയാണ്. പ്രീ സീസൺ മത്സരങ്ങൾ ഈ മത്സരം എത്രത്തോളം കഠിനമായിരിക്കുമെന്ന് മനസിലാക്കി തന്നു.”\n” ഇത് തോൽവിയറിയാത്ത തുടർച്ചയായ ഏഴാം മത്സരമാണ്. അതൊരു വലിയ നേട്ടമാണ്. ഞങ്ങളെല്ലാവരും സന്തുഷ്ടരാണ്. ആരാധകരിലും ഞങ്ങൾ സന്തുഷ്ടരാണ്. കാരണം പ്രതികാരങ്ങളിൽ നിന്ന് അവർ ഞങ്ങൾ കളിക്കുന്ന രീതിയെയും താരങ്ങളെയുമെല്ലാം ഇഷ്ടപ്പെടുന്നതായി ഞങ്ങൾ കാണുന്നു” .\n“തിരിച്ചടികളിൽ ടീമിനെ കൈവിടാത്ത ആരാധകരാണ് ബ്ലാസ്റ്റേഴ്സിനുള്ളത്. ഇതൊരു വലിയ പിന്തുണയാണ്, അവർ ഞങ്ങളുടെ ടീം ഇതുപോലെ കളിക്കുന്നതും ഗെയിമുകൾ ജയിക്കുന്നതും കാണാനാഗ്രഹിക്കുന്നുവെന്ന് ഞങ്ങൾക്കറിയാം. ഞങ്ങൾക്ക് ഈ ഗെയിമുകൾ സ്റ്റേഡിയത്തിൽ കളിക്കാൻ കഴിയാത്തതിൽ ഞാൻ ഖേദിക്കുന്നു. ഈ മഹാമാരി അവസാനിക്കുമെന്നും ആ ഗംഭീരമായ കാണികളുടെ മുന്നിൽ ഞങ്ങളുടെ സ്റ്റേഡിയത്തിൽ ഈ വിജയങ്ങൾ നേടാനാവുന്ന സമയം ഉടൻ വരുമെന്ന് ഞാൻ പ്രതീക്ഷിക്കുന്നു. അവർക്ക് വലിയ നന്ദി അറിയിക്കുന്നു.” വുകൊമാനോവിച്ച് പറഞ്ഞു\n“ഐ.എസ്.എല്ലിലെ റഫറിമാർക്ക് കാഴ്ച്ച കുറയുമ്പോൾ” : മോശം റഫറിയിങ്ങിൽ നട്ടംതിരിഞ്ഞ ടീമുകൾ


ഒറ്റ-സ്റ്റോക്ക് എക്സ്ചേഞ്ചുകൾ യു. എസ്. എ: ഓൺലൈൻ ഡേറ്റിംഗ് നിന്നും അമേരിക്ക\nഅങ്ങിനെ അങ്ങനെ വളരെ വ്യത്യസ്തമായ — കെട്ടിച്ചമച്ചു ഓൺലൈൻ ഡേറ്റിംഗ്. ഓൺലൈൻ ഡേറ്റിംഗ് കെട്ടിച്ചമച്ചു,»സാമൂഹികമായി സ്വീകാര്യമായ»ഒരു ഇവന്റ് ജനങ്ങള്ക്ക്. ‘പട്ടിണി’ വ്യവസായം കോടിക്കണക്കിന് ഡോളർ ഒരു വർഷം — കുറിച്ച്, അങ്ങനെ പല സിംഗിൾസ്. യുണൈറ്റഡ് സ്റ്റേറ്റ്സ് ഇതുവരെ, എന്നാൽ ഒരു ചെറിയ ‘പ്രീ ഇതാണു്’. കാലിഫോർണിയ: ഒരു നിശ്ചിത ഗാരി വിവാഹം വാഗ്ദാനം ‘സെക്സ്’, ‘ജോലി’, ‘മാച്ച്’, പകരം അശ്ലീല സ്ത്രീ — ഓൺലൈൻ ഡേറ്റിംഗ് സൈറ്റ് ജനിച്ചു പോയി, വിപണിയിൽ എത്തി. പെർ. ഒരു സാധാരണ വിജയഗാഥ, ഓൺലൈൻ ഡേറ്റിംഗ്, ദശലക്ഷം കണ്ടെത്താൻ- ഓൺലൈൻ ഡേറ്റിംഗ്. ഓഹരി വിപണി വികസന. നാം പാൻ ക്യാമറ നിന്നും: കോടി ഇന്റർനെറ്റ് ഉപയോക്താക്കൾ ദശലക്ഷക്കണക്കിന് സിംഗിൾസ്, ഒരു പ്രതിമാസ അടിസ്ഥാനത്തിൽ ഈ പോർട്ടലുകൾ, മത്സരം. സ്റ്റാഫ്, -പങ്കാളി ഇടനിലക്കാര് ഇത്തരം ഡേറ്റിംഗ്. അങ്ങനെ നമ്മളെ മാത്രമല്ല ഓൺലൈൻ ഡേറ്റിംഗ്, ഇപ്പോഴും വ്യക്തമായി ഏറ്റവും വലിയ ദേശീയ ഓൺലൈൻ ഡേറ്റിംഗ്, കോരിക മറ്റ് കൈമാറ്റം ന് ഓൺലൈൻ ഡേറ്റിംഗ്: ഇന്റർനെറ്റ് — പി. സി. അടിസ്ഥാന സോഫ്റ്റ്വെയർ. തുടർന്നുള്ള കാലയളവിൽ, അമേരിക്കൻ കമ്പനികൾ ഇന്റർനെറ്റ് ഉപയോഗിക്കാം പ്രദേശമായിരുന്നു. നെറ്റ്സ്കെയിപ്, ബെ, ആമസോൺ — ഉണ്ട്, തീർച്ചയായും, നാറി ധാരാളം പ്രീ, കെട്ടിച്ചമയ്ക്കുന്നത്, ഓൺലൈൻ ഡേറ്റിംഗ്.\nപന്നി കൂടുതൽ ജനസംഖ്യ — മുദ്രാവാക്യം: എന്തായാലും ഓൺലൈൻ. ഓൺലൈൻ ഡേറ്റിംഗ്, ഗണ്യമായി വസ്തുത ‘ഡേറ്റിംഗ്’ യുണൈറ്റഡ് സ്റ്റേറ്റ്സ് ഓഫ് അമേരിക്ക ‘പഴയ യൂറോപ്പ്’. ൽ വളരുന്ന കമ്പനികളുടെ, വഴികൾ പങ്കാളി വ്യത്യസ്തമായി രാജ്യം, അഭിസംബോധന: ‘ഡേറ്റിംഗ്’ വളരെ എളുപ്പമുള്ള ഒരു അയഞ്ഞ. വാദവും യോഗം അല്ല, ഒരു കൃത്യമായ പദം ഞങ്ങളുടെ, അല്ല ഒരു വലിയ, ‘ഡേറ്റിംഗ്’, ‘ഓൺലൈൻ’. ൽ ജർമ്മനി, എങ്കിലും, ഡേറ്റിംഗ്. ഒരു വഴി ഓൺലൈൻ ഡേറ്റിംഗ്. മാത്രം, സാമൂഹികമായി അംഗീകരിക്കാവുന്ന, ‘ആരോ ഡാറ്റ’.\nഎസ്. എ ഒറ്റ കൈമാറ്റ, ജൂതന്മാര്, പട്ടാളക്കാര്, കട്ടിയുള്ള, മനോഹരമായ, പൈലറ്റ്, അല്ലെങ്കിൽ ഐവി ലീഗ് ബിരുദ. ഈ സ്പെഷ്യാലിറ്റി-ഡേറ്റിംഗ് സൈറ്റുകൾ. വെറും ചിന്തിക്കുക, സ്വീഡിഷ് അടിമകളെ എല്ലായിടത്തും, പ്രൊട്ടസ്റ്റന്റ് ഐറിഷ്, പല അമേരിക്കന് ജൂതന്മാര്. ഓൺലൈൻ ഡേറ്റിംഗ് വിപണിയിൽ പോലെ ആദ്യം ‘ടോപ്പ്’ എത്തി. (ഉദാ ബന്ധപ്പെട്ട്.), കളയുവാൻ ഗണ്യമായി തുടങ്ങി: ൽ വർഷങ്ങളായി ഗണ്യമായ കുറവ് സിംഗിൾസ് ആയിരുന്നു, ഓൺലൈൻ ഡേറ്റിംഗ്, അല്ലെങ്കിൽ ഒരുപക്ഷെ. നിരീക്ഷിച്ചു ശേഷം ലോകം ഒറ്റ സ്റ്റോക്ക് എക്സ്ചേഞ്ചുകൾ. മറ്റ് രാജ്യങ്ങളിൽ ഒരു പങ്കാളി അല്ലെങ്കിൽ ഒരു പങ്കാളി\nഫോൺ ഫോട്ടോ - ആർ →\n© 2019 വീഡിയോ ചാറ്റ് ലോക


Daily Rashi Phalam: ഈ രാശിക്കാര്‍ക്ക് ഇന്ന് ആഗ്രഹസാഫല്യത്തിന്റെ ദിനം | Daily Rashi Phalam -6October 2021 Divasa Rashi Phalam in Malayalam, Daily Horoscope in Malayalam - Malayalam BoldSky\n1 hr ago മങ്ങിയ ചര്‍മ്മം നീക്കി തിളക്കമാര്‍ന്ന മുഖം ഉറപ്പു നല്‍കും ഈ കൂട്ടുകള്\n4 hrs ago ഈ വര്‍ഷത്തെ അവസാന മാസം 12 രാശിക്കാര്‍ക്കും ഫലങ്ങള് ഇങ്ങനെ\n4 hrs ago പുരുഷന്‍മാര് കരുതിയിരിക്കൂ; നിങ്ങളെ നിശബ്ദമായി കൊല്ലും ഈ രോഗങ്ങള്\n6 hrs ago ആമസോണ് സെയില്: പുരുഷന്മാര്‍ക്കുള്ള ഗിഫ്റ്റുകള് - ഡിജിറ്റല് വാച്ച്, സണ്‍ഗ്ലാസുകള്, ബ്ലേസറുകള്\nAutomobiles താങ്ങാനാവുന്ന വില, ഓലയ്ക്ക് ചെക്ക് പറയാൻ പുതിയ ഇലക്‌ട്രിക് സ്‌കൂട്ടറുമായി ബജാജ്\nNews ഹൈറിസ്‌ക് രാജ്യങ്ങളില് നിന്ന് വരുന്നവര്‍ക്ക് 14 ദിവസം ക്വാറന്റീന്; ഒമൈക്രോണിനെതിരെ കേരളവും ജാഗ്രതയില്\nMovies 'കരിക്കിലെ അർജുന് മാംഗല്യം', വിവാഹനിശ്ചയത്തിന്റെ ചിത്രങ്ങൾ വൈറലാകുന്നു\nDaily Rashi Phalam: ഈ രാശിക്കാര്‍ക്ക് ഇന്ന് ആഗ്രഹസാഫല്യത്തിന്റെ ദിനം\n| Published: Wednesday, October 6, 2021, 5:00 [IST]\nബുധനാഴ്ച ദിവസമായ ഇന്ന് മിഥുനം രാശിക്കാര്‍ക്ക് നല്ല വാര്‍ത്തകള് ലഭിക്കും. സാമ്പത്തിക നേട്ടങ്ങള്‍ക്ക് വലിയ സാധ്യതകളുണ്ട്. കുടുംബ ജീവിതത്തില് മാധുര്യം ഉണ്ടാകും. ജോലിസ്ഥലത്ത് അഭിപ്രായവ്യത്യാസമുണ്ടാകാം. നിങ്ങളുടെ ഏതെങ്കിലും ജോലിക്കായി യാത്ര ചെയ്യേണ്ടി വന്നേക്കാം. ദിവസം നന്നായിരിക്കും വിട്ടുമാറാത്ത രോഗത്തിന് ആശ്വാസം ലഭിക്കും. ഇന്ന് തിരക്കുള്ള ദിവസമായിരിക്കും. പുതിയ പദ്ധതികള് ആസൂത്രണം ചെയ്യരുത്. വിദ്യാര്‍ത്ഥികള്‍ക്ക് പ്രയോജനം ലഭിക്കും. യുവാക്കളുടെ കരിയര് പുരോഗമിക്കും. ബിസിനസ്സ് യാത്ര ഗുണം ചെയ്യും. മറ്റു രാശിക്കാരുടെ ഇന്നത്തെ ദിവസം എങ്ങനെ എന്നറിയാന് രാശിഫലം വായിക്കൂ.\nMost read: ശത്രുദോഷത്തിനും കാര്യസാധ്യത്തിനും നവരാത്രിയില് ദുര്‍ഗാ ചാലിസ\nഎതിരാളികള് നിങ്ങളുടെ ജോലിയെ തടസ്സപ്പെടുത്തിയേക്കാം. എന്നാല് നിങ്ങളുടെ ജോലി ശാന്തമായും ക്ഷമയോടെയും ചെയ്യുക. നിങ്ങളുടെ ഉത്തരവാദിത്തങ്ങളില് ഗൗരവമായിരിക്കുക. ചെലവുകള് നിയന്ത്രിക്കാന് ശ്രമിക്കുക. മതപരമായ ചടങ്ങുകളില് പങ്കെടുക്കും. ബന്ധങ്ങളില് മാധുര്യം ഉണ്ടാകും. ബിസിനസ്സ് പ്രശ്‌നങ്ങള് ഉണ്ടാകാം. മുതിര്‍ന്നവരുടെ അനുഗ്രഹം നിങ്ങള്‍ക്ക് ലഭിക്കും. സുഹൃത്തുക്കളെ കാണും. നിങ്ങളുടെ തീര്‍പ്പാക്കാത്ത ജോലി പൂര്‍ത്തിയാകും. തൊഴില് ചെയ്യുന്നവര്‍ക്ക് പുരോഗതിക്ക് സാധ്യതയുണ്ട്. നിങ്ങളുടെ ദിനചര്യയില് ഒരു മാറ്റം ഉണ്ടാകും. പെട്ടെന്നുള്ള പണ നേട്ടങ്ങള്‍ക്ക് സാധ്യതയുണ്ട്.\nസാമ്പത്തിക നേട്ടങ്ങള് ഉണ്ടാക്കാനുള്ള അവസരങ്ങള് ലഭിക്കും. മുന്‍പ് ചെയ്ത കഠിനാധ്വാനത്തിന്റെ ഫലം ഇന്ന് കാണാം. കുടുംബത്തിന്റെ പൂര്‍ണ്ണ പിന്തുണ ലഭിക്കും. ജോലി ചെയ്യുന്നവര്‍ക്ക് സ്ഥാനക്കയറ്റം ലഭിക്കും. വിദ്യാര്‍ത്ഥികള്‍ക്ക് പഠനവുമായി ബന്ധപ്പെട്ട് അലസതയുണ്ടായേക്കാം. അപരിചിതമായ ആളുകളില് നിന്ന് അകലം പാലിക്കുക. റിസ്‌ക് എടുക്കരുത്. നിക്ഷേപം ഒഴിവാക്കുക. നിങ്ങളുടെ ആഗ്രഹങ്ങള് നിയന്ത്രിക്കാന് ശ്രമിക്കുക. കുടുംബ ജീവിതത്തില് പിരിമുറുക്കം ഉണ്ടാകാം. ആരോഗ്യം ശ്രദ്ധിക്കുക. ഇടപാടുകളില് ജാഗ്രത പാലിക്കുക.\nMost read:27 നക്ഷത്രക്കാര്‍ക്കും ഒക്ടോബര് മാസം ഇവ ചെയ്താല് ദോഷപരിഹാരം\nനിങ്ങള്‍ക്ക് ഇന്ന് നല്ല വാര്‍ത്തകള് ലഭിക്കും. സാമ്പത്തിക നേട്ടങ്ങള്‍ക്ക് വലിയ സാധ്യതകളുണ്ട്. കുടുംബ ജീവിതത്തില് മാധുര്യം ഉണ്ടാകും. ജോലിസ്ഥലത്ത് അഭിപ്രായവ്യത്യാസമുണ്ടാകാം. നിങ്ങളുടെ ഏതെങ്കിലും ജോലിക്കായി യാത്ര ചെയ്യേണ്ടി വന്നേക്കാം. ദിവസം നന്നായിരിക്കും വിട്ടുമാറാത്ത രോഗത്തിന് ആശ്വാസം ലഭിക്കും. ഇന്ന് തിരക്കുള്ള ദിവസമായിരിക്കും. പുതിയ പദ്ധതികള് ആസൂത്രണം ചെയ്യരുത്. വിദ്യാര്‍ത്ഥികള്‍ക്ക് പ്രയോജനം ലഭിക്കും. യുവാക്കളുടെ കരിയര് പുരോഗമിക്കും. ബിസിനസ്സ് യാത്ര ഗുണം ചെയ്യും.\nസാമ്പത്തിക നേട്ടങ്ങള്‍ക്ക് സാധ്യതയുണ്ട്. ഇന്ന് സന്തോഷകരമായ ദിവസമായിരിക്കും. ജീവിതശൈലിയില് ഒരു മാറ്റം ഉണ്ടാകും. സാമൂഹിക പ്രശസ്തി വര്‍ദ്ധിക്കും. യുവാക്കള്‍ക്ക് വിജയം ലഭിക്കും. മുന്‍കാലങ്ങളില് നടത്തിയ നിക്ഷേപങ്ങള് ഗുണം ചെയ്യും. വരുമാനം വര്‍ദ്ധിച്ചേക്കാം. ആരോഗ്യം നന്നായിരിക്കും. നിങ്ങള് ഇന്ന് വളരെ സന്തോഷവതിയായിരിക്കും. അപകടകരമായ പ്രവര്‍ത്തനങ്ങളില് നിന്ന് വിട്ടുനില്‍ക്കുക. എല്ലാ ജോലികളും പൂര്‍ത്തിയാക്കാന് കഴിയും. നിങ്ങള്‍ക്ക് എവിടെയെങ്കിലും പോകാന് പദ്ധതിയിടാം. സാമ്പത്തിക സ്ഥിതി മെച്ചപ്പെടും. അപരിചിതരെ സൂക്ഷിക്കുക. വിലയേറിയ വസ്തുക്കള് സംരക്ഷിക്കുക.\nചെലവുകള് നിയന്ത്രിക്കുക. പുതിയ ആളുകളെ കണ്ടുമുട്ടാനുള്ള അവസരം നിങ്ങള്‍ക്ക് ലഭിക്കും. സമൂഹത്തിലെ നിങ്ങളുടെ പെരുമാറ്റം വിലമതിക്കപ്പെടും. നിങ്ങളുടെ എതിരാളികളുമായി നിങ്ങള് ശ്രദ്ധിക്കേണ്ടതുണ്ട്. ജോലി മാറ്റം സാധ്യമാണ്. ബിസിനസില് ലാഭമുണ്ടാകും. കൃത്യസമയത്ത് ഉത്തരവാദിത്തം നിറവേറ്റാന് കഴിയും. ജീവിതപങ്കാളിയുമായി മാധുര്യം ഉണ്ടാകും. വിദ്യാര്‍ത്ഥികള്‍ക്ക് വിജയം ലഭിക്കും. സുഹൃത്തുക്കളെ കാണും. നിങ്ങള് ഒരു പുതിയ ജോലി ആരംഭിക്കുന്നതിനെക്കുറിച്ച് ചിന്തിക്കുകയാണെങ്കില്, ഇന്ന് ഒരു നല്ല ദിവസമാണ്. ഇണയുമായി അഭിപ്രായ വ്യത്യാസങ്ങള് ഉണ്ടായേക്കാം. ആരോഗ്യത്തെ അവഗണിക്കരുത്.\nMost read:ഒക്ടോബറില് 12 രാശിക്കും ജോലിയിലും സമ്പത്തിലും നേട്ടം ഇങ്ങനെ\nനിങ്ങള്‍ക്ക് സുഹൃത്തുക്കളുടെ പിന്തുണ ലഭിക്കും. ഇന്ന് നിങ്ങളുടെ ജോലിയില് തിരക്കിലായിരിക്കും. വിദ്യാര്‍ത്ഥികള്‍ക്ക് ദിവസം മികച്ചതാണ്. കുടുംബാംഗങ്ങളുമായുള്ള ബന്ധം മെച്ചപ്പെടും. സാമ്പത്തിക നേട്ടങ്ങള് ഉണ്ടായേക്കാം. വളരെയധികം റിസ്‌ക് എടുക്കരുത്. യാത്ര മാറ്റിവയ്ക്കാന് ശ്രമിക്കുക. ദാമ്പത്യ ജീവിതത്തില് മാധുര്യം ഉണ്ടാകും. വാഹനം ശ്രദ്ധയോടെ ഓടിക്കുക. ഇന്ന് സംസാരിക്കുമ്പോള് ശ്രദ്ധിക്കുക, ആരോടെങ്കിലും തര്‍ക്കം ഉണ്ടായേക്കാം. വിദ്യാര്‍ത്ഥികള്‍ക്ക് വളരെ കഠിനാധ്വാനം ചെയ്യേണ്ടി വന്നേക്കാം.\nപണവുമായി ബന്ധപ്പെട്ട പ്രശ്‌നങ്ങള് പരിഹരിക്കാന് കഴിയും. വിലയേറിയ വസ്തുക്കള് സംരക്ഷിക്കുക. പ്രായമായവരുടെ അനുഭവത്തിന്റെ പ്രയോജനം നിങ്ങള്‍ക്ക് ലഭിക്കും. സാമൂഹിക പ്രവര്‍ത്തനങ്ങളില് പങ്കെടുക്കും. ഓഫീസില് ആരോടെങ്കിലും തര്‍ക്കത്തിന് സാധ്യതയുണ്ട്. നിങ്ങളുടെ പെരുമാറ്റം നിയന്ത്രിക്കുക. അമിതമായി ദേഷ്യപ്പെടുന്നത് ഒഴിവാക്കുക. കുടുംബത്തിന്റെ സഹായത്തോടെ നിങ്ങളുടെ പ്രശ്‌നം പരിഹരിക്കപ്പെടും. ദമ്പതികള്‍ക്കിടയില് ഐക്യം ഉണ്ടാകും. വിദ്യാര്‍ത്ഥികള്‍ക്ക് വിജയം ലഭിക്കും. ഓഫീസില് ജോലി സമ്മര്‍ദ്ദം കുറവായിരിക്കും. ആരോഗ്യത്തില് ഉയര്‍ച്ച താഴ്ചകള് ഉണ്ടാകും. നിങ്ങള് ഇന്ന് വളരെ പോസിറ്റീവായിരിക്കും.\nMost read:പൂര്‍വ്വികര് നിങ്ങളുടെ വീട്ടിലെത്തിയിട്ടുണ്ട്; ഈ അടയാളങ്ങളാണ് സൂചന\nഇന്ന് ഒരു സാധാരണ ദിവസമായിരിക്കും. നിങ്ങളുടെ ജോലികള് എളുപ്പത്തില് പൂര്‍ത്തിയാകും. കൂടുതല് ഉത്തരവാദിത്തം ഉണ്ടാകും. ജോലിസ്ഥലത്ത് ആരോടെങ്കിലും തര്‍ക്കമുണ്ടാകാം. നിങ്ങളുടെ കുടുംബത്തിലെ ഏത് അംഗത്തെയും നിങ്ങള്‍ക്ക് സാമ്പത്തികമായി സഹായിക്കാനാകും. എതിരാളികള് ശാന്തത പാലിക്കും. ചിലര്‍ക്ക് ആരോഗ്യത്തെക്കുറിച്ച് ആശങ്കയുണ്ടാകാം. മുതിര്‍ന്നവരുടെ അനുഗ്രഹം നിങ്ങള്‍ക്ക് ലഭിക്കും. നിങ്ങള്‍ക്ക് ഇന്ന് വിജയം ലഭിക്കും. ഉത്തരവാദിത്തം നിറവേറ്റാന് കഴിയും. അന്തസ്സ് വര്‍ദ്ധിക്കും. വിദ്യാര്‍ത്ഥികള്‍ക്ക് പഠനത്തില് താല്‍പര്യം ഉണ്ടാകും. കുട്ടികളുടെ ഭാഗത്തെ പ്രശ്‌നങ്ങള് പരിഹരിക്കാന് കഴിയും.\nഇന്ന് ഒരു അത്ഭുതകരമായ ദിവസമായിരിക്കും. നിങ്ങളുടെ വിഷമങ്ങള് മാറും. സന്തോഷത്തിലും സമ്പത്തിലും വര്‍ദ്ധനവുണ്ടാകും. പണം സമ്പാദിക്കാനുള്ള സാധ്യതയുണ്ട്. ജോലി എളുപ്പത്തില് പൂര്‍ത്തിയാക്കും. ബന്ധുക്കളുമായി കൂടിക്കാഴ്ച നടത്തും. ഇന്ന് നിങ്ങള്‍ക്ക് ഒരു യാത്ര പോകാം. ആരോഗ്യം മെച്ചപ്പെടും. മതപരമായ പ്രവര്‍ത്തനങ്ങളില് താല്‍പര്യം കാണിക്കും. മത്സര പരീക്ഷയില് നിങ്ങള്‍ക്ക് വിജയം ലഭിക്കും. കരിയര് പുരോഗമിക്കും. റിസ്‌ക് ഉള്‍പ്പെടുന്ന ജോലി ചെയ്യരുത്. ശത്രുക്കളെ സൂക്ഷിക്കുക. അജ്ഞാതരായ ആളുകളില് നിന്ന് അകലം പാലിക്കുക.\nനിങ്ങള്‍ക്ക് ഒരു പുതിയ ഉത്തരവാദിത്തം ലഭിക്കും. യുവാക്കള്‍ക്ക് ജോലി ലഭിക്കും. കരിയര് പുരോഗമിക്കും. സാമ്പത്തിക സ്ഥിതി മെച്ചപ്പെടും. ജോലിസ്ഥലത്ത് നല്ല വാര്‍ത്തകള് ഉണ്ടാകും. അഭിപ്രായ വ്യത്യാസങ്ങള് പരിഹരിക്കപ്പെടും. ജീവിതപങ്കാളിയുമായി മാധുര്യം ഉണ്ടാകും. സാമൂഹിക നില ശക്തമായിരിക്കും. നിങ്ങള്‍ക്ക് നിക്ഷേപ ഓഫറുകള് ലഭിക്കും. ശത്രുക്കളെ സൂക്ഷിക്കുക. സഹപ്രവര്‍ത്തകരുമായി അഭിപ്രായവ്യത്യാസമുണ്ടാകാം. ജോലിയുമായി ബന്ധപ്പെട്ട് ഒരു യാത്ര പോകും. വാഹനമോടിക്കുമ്പോള് ജാഗ്രത പാലിക്കുക, പരിക്കേല്‍ക്കാനുള്ള സാധ്യതയുണ്ട്.\nഇന്ന് ബിസിനസില് ലാഭം പ്രതീക്ഷിക്കുന്നു. ഓഫീസ് അന്തരീക്ഷം അനുകൂലമായിരിക്കും. സാമൂഹിക പ്രവര്‍ത്തനങ്ങളില് നിങ്ങള് തിരക്കിലായിരിക്കും. നിങ്ങള്‍ക്ക് ഒരു നല്ല വാര്‍ത്ത ലഭിക്കും. അഭിപ്രായ വ്യത്യാസങ്ങള് പരിഹരിക്കാം. നിങ്ങളുടെ തീര്‍പ്പാക്കാത്ത ജോലി പൂര്‍ത്തിയാകും. വിദ്യാര്‍ത്ഥികളുടെ പ്രശ്‌നങ്ങള് പരിഹരിക്കപ്പെടും. നിങ്ങളുടെ ആരോഗ്യം മെച്ചപ്പെടും. ഓഫീസ് അന്തരീക്ഷം അനുകൂലമായിരിക്കും. വിദ്യാര്‍ത്ഥികള്‍ക്ക് പ്രയോജനം ലഭിക്കും. യുവാക്കളുടെ കരിയര് പുരോഗമിക്കും.\nബന്ധുക്കളെയും സുഹൃത്തുക്കളെയും കാണും. രാത്രി വൈകി ജോലി ചെയ്യുന്നത് ഒഴിവാക്കുക. ആരോഗ്യത്തെ ദോഷകരമായി ബാധിച്ചേക്കാം. ഇന്ന് ചെലവുകള് അധികമായിരിക്കും. ബന്ധുക്കളില് നിന്ന് അസുഖകരമായ വിവരങ്ങള് ലഭിക്കും. ബിസിനസ്സുമായി ബന്ധപ്പെട്ട് ഇന്ന് നിങ്ങള് പുതിയ ആളുകളെ കണ്ടുമുട്ടും. ഓഫീസ് അന്തരീക്ഷം നിങ്ങള്‍ക്ക് അനുകൂലമായിരിക്കും. ആവശ്യമുള്ള ആരെയെങ്കിലും സഹായിക്കാന് കഴിയും. മതപരമായ പ്രവര്‍ത്തനങ്ങളില് താല്‍പര്യം കാണിക്കും. നിങ്ങളുടെ പ്രിയപ്പെട്ടവരുടെ പിന്തുണ നിങ്ങള്‍ക്ക് ലഭിക്കും. സാമ്പത്തിക പ്രശ്‌നങ്ങള് നീങ്ങും. സാമ്പത്തിക സ്ഥിതി നല്ലതായിരിക്കും.\nDaily Rashi Phalam: തിങ്കളാഴ്ച ദിനം ശുഭകരമായ തുടക്കം ഈ രാശിക്കാര്‍ക്ക്\nDaily Rashi Phalam: ഭാഗ്യം ആകര്‍ഷിക്കും സമ്പത്ത് വരും; നിങ്ങളുടെ ദിവസം ഇങ്ങനെ\nDaily Rashi Phalam: ഇന്ന് ഭാഗ്യനിര്‍ഭാഗ്യം മാറ്റും ഈ രാശിക്കാരുടെ ജീവിതം\nDaily Rashi Phalam: ഇന്ന് ഗുണവും നേട്ടവും ഈ രാശിക്കാര്‍ക്ക് സ്വന്തം\nDaily Rashi Phalam: കുടുംബ ജീവിതത്തില് സന്തോഷം വളരും ഈ രാശിക്കാര്‍ക്ക് ഇന്ന്\nDaily Rashi Phalam: ഗ്രഹങ്ങളുടെ മാറ്റം ഇന്ന് 12 രാശിയിലും പ്രതിഫലനം ഇങ്ങനെ\nDaily Rashi Phalam: ഇന്നത്തെ ദിവസം ഗുണകരമാകുന്നത് ഈ രാശിക്കാര്‍ക്ക്\nDaily Rashi Phalam: സാമ്പത്തിക നേട്ടങ്ങളും സമാധാനവും ഈ രാശിക്ക് ഫലം\nDaily Rashi Phalam -6October 2021 Divasa Rashi Phalam in Malayalam, Daily Horoscope in Malayalam\nDaily Rashi Phalam Malayalam:- Get Divasa Rashi Phalam6October 2021 In Malayalam, Read daily horoscope prediction of aries, taurus, cancer, leo, virgo, scorpio, libra, pisces, gemini, aquarius zodiac signs in Malayalam.\nStory first published: Wednesday, October 6, 2021, 5:00 [IST]\nOct 6, 2021 ലെ വാര്‍ത്തകള്\nതണുപ്പുകാലത്ത് രോഗപ്രതിരോധം തകരാറിലാകും; ഇവ ശ്രദ്ധിച്ചാല് രക്ഷ


09 December, 2018 11:06:12 AM\nശബരിമല വിമാനത്താവളത്തിന് കേന്ദ്ര സർക്കാർ അനുമതി നൽകണമെന്ന് മുഖ്യമന്ത്രി\nകണ്ണൂര്: കണ്ണൂർ അന്താരാഷ്ട്ര വിമാനത്താവളം ഉദ്ഘാടനം ചെയ്തു. മുഖ്യമന്ത്രി പിണറായി വിജയനും കേന്ദ്ര വ്യോമയാന മന്ത്രി സുരേഷ് പ്രഭുവും ചേർന്നാണ് വിമാനത്താവളം ഉദ്ഘാടനം ചെയ്തത്. 9.30 ന് ഡിപ്പാർച്ചർ ഹാളിൽ നിലവിളക്ക് കൊളുത്തിയ ശേഷം ഇരുവരും ചേർന്ന് ആദ്യ വിമാനം ഫ്ലാഗ് ഓഫ് ചെയ്തു. മുൻ മുഖ്യമന്ത്രിമാരായ വി എസ് അച്യുതാനന്ദനേയും ഉമ്മൻചാണ്ടിയേും ചടങ്ങിലേക്ക് ക്ഷണിക്കാത്തതിൽ പ്രതിഷേധിച്ച് പ്രതിപക്ഷം ഉദ്ഘാടനം ബഹിഷ്കരിച്ചു.\nശബരിമല വിമാനത്താവളത്തിന് കേന്ദ്ര സർക്കാർ അനുമതി നൽകണം\nശബരിമല വിമാനത്താവളത്തിന് കേന്ദ്ര സർക്കാർ അനുമതി നൽകണമെന്ന് മുഖ്യമന്ത്രി പിണറായി വിജയന്. കണ്ണൂർ വിമാനത്താവളത്തിന്‍റെ ഉദ്ഘാടന ചടങ്ങില് പ്രസംഗിക്കുന്നതിനിടെയാണ് കേന്ദ്ര വ്യോമയാന മന്ത്രിയോട് മുഖ്യമന്ത്രി ആവശ്യം ഉന്നയിച്ചത്. കണ്ണൂരില് യുഡിഎഫ് സര്‍ക്കാര് നടത്തിയത് പ്രഹസനമെന്നും മുഖ്യമന്ത്രി പറഞ്ഞു.\nഉമ്മൻചാണ്ടി സർക്കാർ കണ്ണൂര് വിമാനത്തവളത്തിന്‍റെ ഉദ്ഘാടനം നടത്തിയത് പ്രഹസനമെന്നും മുഖ്യമന്ത്രി വിമര്‍ശിച്ചു. 2001 മുതൽ 2006 വരെ യുഡിഎഫ് കണ്ണൂര് വിമാനത്താവള പദ്ധതി നിശ്ചലമാക്കിയെന്നും പദ്ധതി പുനരുജ്ജീവിപ്പിച്ചത് വിഎസ് മന്ത്രിസഭയാണെന്നും പിണറായി വിജയന് കൂട്ടിച്ചേര്‍ത്തു.


പകര്‍ച്ചവ്യാധിയുടെ മറവില് ബലാല്‍സംഗങ്ങള്; ലോകാരോഗ്യ സംഘടന പ്രതിക്കൂട്ടില് | sex abuse allegations against WHO officials during ebola epidemic in dr congo\nപകര്‍ച്ചവ്യാധിയുടെ മറവില് ബലാല്‍സംഗങ്ങള്; ലോകാരോഗ്യ സംഘടന പ്രതിക്കൂട്ടില്\nഎബോള പകര്‍ച്ചവ്യാധി പടര്‍ന്നു പിടിച്ച സമയത്ത് കോംഗോയില് ആരോഗ്യ പ്രവര്‍ത്തനങ്ങള്‍ക്ക് എത്തിയ ലോകാരോഗ്യ സംഘടനാ ജീവനക്കാര് നിരവധി സ്ത്രീകളെ ബലാല്‍സംഗം ചെയ്തു. വ്യാപക ആരോപണങ്ങളെ തുടര്‍ന്ന് ലോകാരോഗ്യ സംഘടന ചുമതലപ്പെടുത്തിയ സ്വാതന്ത്ര സമിതി നടത്തിയ അന്വേഷണത്തിലാണ് ഈ ഞെട്ടിക്കുന്ന കണ്ടെത്തല്. അന്വേഷണ റിപ്പോര്‍ട്ട് സമിതി ഇന്നലെ പുറത്തുവിട്ടു.\nDR Congo, First Published Sep 29, 2021, 9:16 PM IST\nലോകകാരോഗ്യ സംഘടനാ ജീവനക്കാര്‍ക്കെതിരെ 83 ലൈംഗിക പീഡന പരാതികള് കിട്ടിയതായി റിപ്പോര്‍ട്ട് വ്യക്തമാക്കുന്നു. സ്വദേശികളും വിദേശികളുമായ ലോകാരോഗ്യ സംഘടനാ ജീവനക്കാര് പ്രതിക്കൂട്ടിലാണ്. സംഭവം വേദനാജനകമാണെന്ന് ലോകാരോഗ്യ സംഘടനാ ഡയരക്ടര് ജനറല് ടെഡ്‌റോസ് അദ്‌നോം ഗബ്രയോസ് പറഞ്ഞു. കുറ്റക്കാര്‍ക്കെതിരെ കര്‍ശന നടപടി സ്വീകരിക്കുമെന്ന് അദ്ദേഹം അറിയിച്ചു. റിപ്പോര്‍ട്ടിലെ കണ്ടെത്തലുകള് ഹൃദദയഭേദകമാണെന്ന് ആഫ്രിക്ക മേഖലയുടെ ചുമതലയുള്ള ലോകാരോഗ്യ സംഘടനാ ഡയരക്ടര് മറ്റ്ഷിദിസോ മോറ്റെ പറഞ്ഞു. ഇരകളാക്കപ്പെട്ട സ്ത്രീകളോടും പെണ്‍കുട്ടികളോടും മാപ്പ് പറയുന്നതായി അവര് വാര്‍ത്താ കുറിപ്പില് വ്യക്തമാക്കി.\n2018-2020 കാലത്ത് എബോള പടര്‍ന്നു പിടിച്ചപ്പോള് കോംഗോയില് എത്തിയ ലോകോരോഗ്യ സംഘടനാ സംഘം നടത്തിയ ലൈംഗിക പീഡനങ്ങള് അക്കമിട്ടു നിരത്തുന്നതാണ് 35 പേജുള്ള റിപ്പോര്‍ട്ട്. രാജ്യാന്തര സംഘവും പ്രാദേശികമായി ജോലിക്കെടുത്തവരും ഒരുപോലെ ഇതില് കുറ്റക്കാരാണ്. സംഘടനയുടെ 20 സ്റ്റാഫ് അംഗങ്ങളും കുറ്റക്കാരാണെന്ന് റിപ്പോര്‍ട്ട് വ്യക്തമാക്കുന്നു. ഡോക്ടര്‍മാരും പ്രതിപ്പട്ടികയിലുണ്ട്.\nനിരവധി ഞെട്ടിക്കുന്ന അനുഭവങ്ങള് റിപ്പോര്‍ട്ടില് വിശദീകരിക്കുന്നു. അക്കൂട്ടത്തില് ഒരു ചെറിയ പെണ്‍കുട്ടിയുമുണ്ട്. ലോകാരോഗ്യ സംഘടനയുടെ ഒരുദ്യോഗസ്ഥന് തന്നെ ഹോട്ടലിലേക്ക് കൊണ്ടുപോയി ബലാല്‍സംഗം ചെയതതായി പെണ്‍കുട്ടി അന്വേഷണസമിതിയോട് പറഞ്ഞു. ''മാന്‍ജിനയിലെ റോഡരികില് ഫോണ്‍കാര്‍ഡുകള് വില്‍ക്കുന്ന ജോലിയായിരുന്നു എനിക്ക്. 2019 ഏപ്രിലില് ഒരുദ്യോഗസ്ഥന് വീട്ടിലാക്കാമെന്ന് വാഗ്ദാനം ചെയ്ത് വാഹനത്തില് കയറ്റി. അയാള് നേരെ പോയത് ഹോട്ടല് മുറിയിലേക്ക് ആയിരുന്നു. അവിടെ വെച്ച് അയാള് ബലാല്‍സംഗം ചെയ്തു.'-റിപ്പോര്‍ട്ടില് അവളുടെ അനുഭവം ഇങ്ങനെ ഉദ്ധരിക്കുന്നു.\nലോകാരോഗ്യ സംഘടനാ ജീവനക്കാര് ബലാല്‍സംഗം ചെയ്‌തെന്ന് ഒമ്പതു പരാതികള് ലഭിച്ചതായി വാര്‍ത്താ സമ്മേളനത്തില് അന്വേഷണ സമിതി വ്യക്തമാക്കി. ഗര്‍ഭനിരോധ മാര്‍ഗങ്ങള് ഉപയോഗിക്കാതെ ലൈംഗിക പീഡനം നടത്തിയതിനാല് ചില സ്ത്രീകള് ഗര്‍ഭിണികളായി. ചില ജീവനക്കാര് നിര്‍ബന്ധിച്ച് ഗര്‍ഭഛിദ്രം ചെയ്യിച്ചതായി സ്ത്രീകളില് ചിലര് പറഞ്ഞതായി സമിതി വ്യക്തമാക്കുന്നു.\nലോകോരോഗ്യ സംഘടനയുടെ താല്‍ക്കാലിക ജോലികള് നല്‍കാമന്ന് പറഞ്ഞും സ്ത്രീകളെ ൈലംഗികമായി ചൂഷണം ചെയ്തതായി റിപ്പോര്‍ട്ടില് പറയുന്നു. 83 ജീവനക്കാരുടെ പേരുകള് റിപ്പോര്‍ട്ടില് പറയുന്നുണ്ട്. ഇവരില് സ്വദേശികളും വിദേശികളുമുണ്ട്. ഇതില് 21 കേസുകളില് ലോകാരോഗ്യ സംഘടനാ ജീവനക്കാര് പ്രതികളാണെന്ന് തങ്ങള് നേരിട്ട് ഉറപ്പുവരുത്തിയതായി സമിതി വാര്‍ത്താ സമ്മേളനത്തില് വ്യക്തമാക്കി.\nകഴിഞ്ഞ ഒക്‌ടോബറിലാണ് ലോകാരോഗ്യ സംഘടന തന്നെ അന്വേഷണ സമിതിയെ നിയമിച്ചത്. എബോള പകര്‍ച്ചവ്യാധിയുടെ മറവില് ലോകാരോഗ്യ സംഘടനാ ജീവനക്കാര് വ്യാപകമായി ലൈംഗിക പീഡനം നടത്തിയതായി മാധ്യമങ്ങള് റിപ്പോര്‍ട്ട് ചെയ്തിരുന്നു. ഇതിനു പിന്നാലെയാണ് അന്വേഷണ സമിതിയെ നിയോഗിച്ചത്്. ഇതിനകം തന്നെ നാലു ജീവനക്കാരെ പിരിച്ചുവിട്ടു. രണ്ട് ജീവനക്കാരെ നിര്‍ബന്ധിത അവധിക്ക് പറഞ്ഞയക്കുകയും ചെയ്തതായി റിപ്പോര്‍ട്ടുകളുണ്ട്.\nLast Updated Sep 29, 2021, 9:16 PM IST


അൺ എയ്ഡഡ് മേഖലയിൽ പ്ലസ് വൺ സീറ്റ് വർധിപ്പിക്കുന്നത് പരിഗണനയിൽ : മന്ത്രി വി ശിവൻകുട്ടി | | Minister V Sivankutty says considers increasing the number of Plus One seats in the unaided sector | – News18 Malayalam\nസർക്കാർ മേഖലയിൽ ആവശ്യമെങ്കിൽ സീറ്റ് വർധിപ്പിക്കുന്നത് പരിഗണിക്കും. പ്രവേശനം ആഗ്രഹിക്കുന്ന മുഴുവൻ പേർക്കും സീറ്റ് ഉറപ്പാക്കും.\nLast Updated : September 23, 2021, 17:33 IST\nതിരുവനന്തപുരം:പ്ലസ് വണ് പ്രവേശനത്തിനുള്ള ആദ്യ അലോട്ട്‌മെന്റ് ലിസ്റ്റ് ബുധനാഴ്ച പ്രസിദ്ധീകരിച്ചിരുന്നു. ഇതിനു പിന്നാലെയാണ് സംസ്ഥാനത്ത് പ്ലസ് വണ് സീറ്റ് ക്ഷാമം രൂക്ഷമാണെന്ന വിവരം പുറത്തുവന്നത്. പ്രവേശനം ആഗ്രഹിക്കുന്ന മുഴുവന് വിദ്യാര്‍ഥികള്‍ക്കും സീറ്റ് ലഭ്യമാക്കുമെന്ന് വിദ്യാഭ്യാസമന്ത്രി വി ശിവന്‍കുട്ടി വ്യക്തമാക്കി. നിലവില് അപേക്ഷ നല്‍കിയ മുഴുവന് പേര്‍ക്കും ലഭ്യമാക്കാനുള്ള സീറ്റുകളുണ്ട്. എന്തെങ്കിലും പ്രശ്‌നങ്ങള് ഉണ്ടെങ്കില് സീറ്റ് വര്‍ധിപ്പിക്കുന്നതും പരിഗണനയിലുണ്ട്. അണ് എയ്ഡഡ് മേഖലയില് സീറ്റ് വര്‍ധിപ്പിക്കുന്നത് സര്‍ക്കാരിന്റെ സജീവ പരിഗണനയിലുണ്ട്.\nസര്‍ക്കാര് മേഖലയ്ക്ക് ആനുപാതികമായിട്ടാകും അണ് എയ്ഡഡ് മേഖലയിലും സീറ്റുകള് വര്‍ദ്ധിപ്പിക്കുക. എന്നാല് മാനേജ്‌മെന്റ്കളുടെ അപേക്ഷകള് കൂടി പരിഗണിച്ച ശേഷം ആകും ഇക്കാര്യത്തില് അന്തിമ തീരുമാനം എടുക്കുക. സര്‍ക്കാര് മേഖലയില് ആവശ്യമെങ്കില് സീറ്റ് വര്‍ധിപ്പിക്കുന്നത് പരിഗണിക്കും. രണ്ടാം അലോട്ട്‌മെന്റ് ലിസ്റ്റ് അടുത്ത മാസം ഏഴിന് പ്രസിദ്ധീകരിക്കും. ഇതിനുശേഷം ഏതെങ്കിലും ജില്ലയില് സീറ്റ് ക്ഷാമം നേരിട്ടാല് അത് പരിഹരിക്കുന്നതിനുള്ള നടപടികള് ഉണ്ടാകും. പ്രവേശന നടപടികള് പൂര്‍ത്തിയാകുമ്പോള് എല്ലാ പ്രശ്‌നങ്ങളും അവസാനിക്കും.ഹയര്‍സെക്കന്‍ഡറി ക്ലാസുകള് ആരംഭിക്കുമ്പോള് സീറ്റ് ആഗ്രഹിച്ച മുഴുവന് പേര്‍ക്കും പ്രവേശനം ലഭ്യമാകുമെന്നും മന്ത്രി വി ശിവന്‍കുട്ടി വ്യക്തമാക്കി.\nനേരത്തെ തന്നെസംസ്ഥാനത്ത് പ്ലസ് വണ് സീറ്റുകളുടെ ക്ഷാമം രൂക്ഷമാണെന്ന ആക്ഷേപം ശക്തമായിരുന്നു. ഇക്കാര്യം പ്രതിപക്ഷം അടക്കം നിയമസഭയില് ശക്തമായി ഉന്നയിച്ചിരുന്നു.എന്നാല് അപേക്ഷിക്കുന്ന മുഴുവന് വിദ്യാര്‍ഥികള്‍ക്കും ലഭ്യമാകുന്ന വിധത്തില് സീറ്റ് ലഭ്യത ഉറപ്പാക്കിയിട്ടുണ്ടെന്നായിരുന്നുസര്‍ക്കാരിന്റെ അവകാശവാദം.\nഇതിനെ ഖണ്ഡിക്കുന്ന കണക്കുകളാണ് ബുധനാഴ്ച പുറത്തുവന്നത്. പ്ലസ് വണ് പ്രവേശനത്തിനുള്ള ഒന്നാം അലോട്ട്‌മെന്റ് ലിസ്റ്റ് പ്രസിദ്ധീകരിച്ചപ്പോള് 2,18,418 വിദ്യാര്‍ഥികള്‍ക്കാണ് പ്രവേശനം ലഭിച്ചത്. ആകെ 4,65219 പേര് അപേക്ഷിച്ചപ്പോഴാണ് 2,18,418 പേര്‍ക്ക് സീറ്റ് ലഭ്യമായത്. മെറിറ്റില് ഇനി ബാക്കിയുള്ളതാകട്ടെ 52,700 സീറ്റുകളും. കഴിഞ്ഞവര്‍ഷത്തെ അപേക്ഷിച്ച് എസ്എസ്എല്‍സി വിജയിച്ച കുട്ടികളുടെ എണ്ണത്തിലും മുഴുവന് എ പ്ലസ് നേടിയ വിദ്യാര്‍ത്ഥികളുടെ എണ്ണത്തിലും വലിയ വര്‍ധനവ് ഉണ്ടായതാണ് സീറ്റ് പ്രതിസന്ധിക്ക് കാരണം. മുഴുവന് എ പ്ലസ് നേടിയ വിദ്യാര്‍ത്ഥികള്‍ക്ക് പോലും വീടിനടുത്തുള്ള സ്‌കൂളില് പ്രവേശനം ലഭിക്കാത്ത സാഹചര്യമാണുള്ളത്.മലബാര് ജില്ലകളിലാണ് സീറ്റ് ക്ഷാമം രൂക്ഷം. പ്രത്യേകിച്ച്മലപ്പുറം, കോഴിക്കോട് ജില്ലകളാണ് ഏറ്റവും കൂടുതല് സീറ്റ് ക്ഷാമം നേരിടുന്നത്.\nഅതേസമയം പ്ലസ് വണ് പ്രവേശനത്തിനുള്ള നടപടികള് വ്യാഴാഴ്ച ആരംഭിച്ചു. ഹയര്‍സെക്കന്‍ഡറി പ്രവേശനത്തിനുള്ള നടപടികള് രാവിലെ ഒമ്പതിനും വൊക്കേഷണല് ഹയര്‍സെക്കന്‍ഡറി പ്രവേശനത്തിനുള്ള നടപടികള് പത്തുമണിക്കുമാണ് ആരംഭിച്ചത്. ബുധനാഴ്ച ഒന്നാം അലോട്ട്‌മെന്റ് ലിസ്റ്റ് പ്രസിദ്ധീകരിച്ചതിന് പിന്നാലെയാണ് പ്ലസ് വണ് പ്രവേശനത്തിനുള്ള നടപടികള് ആരംഭിച്ചത്. പ്ലസ് വണ് പ്രവേശനത്തിന് കോവിഡ് സാഹചര്യത്തില് സ്‌കൂളുകളില് പ്രത്യേക ക്രമീകരണങ്ങള് ഏര്‍പ്പെടുത്തിയിട്ടുണ്ട്. അടുത്ത മാസം ഒന്നാം തീയതി വരെയാണ് ആദ്യ അലോട്ട്‌മെന്റ് ലിസ്റ്റിലുള്ളവരുടെ പ്രവേശനം നടക്കുക.\nFirst published: September 23, 2021, 17:33 IST\nadmissionMinister V SivankuttyPlus One Allotment


മൂന്ന് തവണ വേണ്ടെന്ന് വെച്ചതാണ് കൂടത്തായി സീരിയല്: മുക്ത | DoolNews\nSunday, 22nd November 2020, 6:59 pm\nകോഴിക്കോട്: കൂടത്തായി കൊലപാതക പരമ്പരയെ ആസ്പദമാക്കി ഫ്‌ളവേഴ്‌സ് ടി.വി സംപ്രേഷണം ചെയ്യുന്ന കൂടത്തായി പരമ്പര മൂന്ന് തവണ നിരസിച്ചിരുന്നതായിരുന്നെന്ന് നടി മുക്ത. ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിലായിരുന്നു മുക്തയുടെ പ്രതികരണം.\n‘കൂടത്തായി കേസിന് ലഭിച്ച വാര്‍ത്താപ്രാധാന്യം കാരണം ഞാന് ആ പരമ്പരയിലേക്കുള്ള വാഗ്ദാനം മൂന്ന് തവണ വേണ്ടെന്ന് വെച്ചിരുന്നു. എന്റെ കഥാപാത്രമായ ഡോളി അതിക്രൂരയാണ്. പ്രേക്ഷകര് അത് എങ്ങനെ ഏറ്റെടുക്കുമെന്ന് ഉറപ്പില്ലായിരുന്നു’, മുക്ത പറഞ്ഞു.\nഎന്നാല് പിന്നീട് ആലോചിച്ചപ്പോഴാണ് അത്തരമൊരു കഥാപാത്രം താന് ചെയ്യേണ്ടതുണ്ടെന്ന് തോന്നിയതെന്നും മുക്ത പറഞ്ഞു.\nതാമരഭരണിയ്ക്ക് ശേഷം തനിക്ക് ലഭിച്ച ഏറ്റവും മികച്ച വേഷമാണ് കൂടത്തായിയിലേതെന്നും അവര് കൂട്ടിച്ചേര്‍ത്തു.\nകോഴിക്കോട് കൂടത്തായിയില് നടന്ന കൊലപാതക പരമ്പരയെ അധികരിച്ചാണ് പരമ്പര നിര്‍മ്മിച്ചിരിക്കുന്നത്.\nഗിരീഷ് കോന്നി സംവിധാനം ചെയ്ത പരമ്പര അവസാനഘട്ടത്തിലാണ്.\nContent Highlight: Muktha Koodathayi Serial Jolly Dolly


അദ്ദേഹത്തിന്റെ മുന്നിൽ പിടിച്ച് നിൽക്കാൻ വേണ്ടിയാണ്, മനസ്സ് തുറന്ന് മഞ്ജു! - മലയാളം ന്യൂസ് പോർട്ടൽ\nഅദ്ദേഹത്തിന്റെ മുന്നിൽ പിടിച്ച് നിൽക്കാൻ വേണ്ടിയാണ്, മനസ്സ് തുറന്ന് മഞ്ജു!\nPosted on March 29, 2021, 10:19 AM\nപ്രസ് മീറ്റിങ്ങിന് ശേഷം മഞ്ജുവും സണ്ണി വെയിനും ചേർന്ന് ഒരു പ്രമുഖ മാധ്യമത്തിന് അഭിമുഖം നൽകിയിരുന്നു. അഭിമുഖത്തിൽ മഞ്ജു പറഞ്ഞ കാര്യങ്ങൾ ആണ് ശ്രദ്ധ നേടുന്നത്. വളരെ രസകരമായ അഭിമുഖം ആയിരുന്നു മഞ്ജുവിന്റെയും സണ്ണിയുടെയും. അവതാരകന്റെ ചോദ്യങ്ങൾക്കെല്ലാം വളരെ നർമ്മം ചേർത്താണ് ഇരുവരും മറുപടി നൽകിയതും. തന്റെ അടുത്ത സുഹൃത്തുക്കളിൽ ഒരാൾ ആയി സണ്ണി വളരെ പെട്ടന്ന് തന്നെ മാറിയെന്നും സണ്ണി നിമ്മിച്ച ചിത്രത്തിൽ എനിക്കും ഒരു വേഷം തന്നതിൽ സന്തോഷം ഉണ്ടെന്നും മഞ്ജു പറഞ്ഞു.\nമഞ്ജു ചേച്ചിക്കൊപ്പം അഭിനയിക്കാൻ കഴിഞ്ഞതിൽ താൻ ഭാഗ്യവാൻ ആണെന്നും ഇനിയും ഒരുമിച്ച് ഒരുപാട് ചിത്രങ്ങൾ ചെയ്യാൻ ആഗ്രഹിക്കുന്നുവെന്നും സണ്ണി പറഞ്ഞു. മഞ്ജുവിന്റെ പ്രായം ഇങ്ങനെ റിവേഴ്‌സ് ഗിയറിൽ ആകുന്നതിന്റെ കാരണം, അല്ലങ്കിൽ ഈ സൗന്ദര്യത്തിന്റെ രഹസ്യം എന്താണെന്ന് അവതാരകന്റെ ചോദ്യത്തിന് രസകരമായ മറുപടിയാണ് മഞ്ജു നൽകിയത്. സണ്ണിയുടെ മുന്നിലോക്കെ പിടിച്ച് നിൽക്കണ്ടായോ എന്നാണു മഞ്ജു ചോദ്യത്തിന് മറുപടി നൽകിയത്. അത് പറഞ്ഞു മഞ്ജുവും കേട്ട് സണ്ണിയും പൊട്ടിച്ചിരിക്കുകയും ചെയ്‌തു.\nബീഫ് ഉപയോഗിക്കില്ല എന്ന കൃഷ്ണകുമാറിന്റെ വാദത്തെ പൊളിച്ച് അഹാനയുടെ പോസ്റ്റ്!


കോവിഡ്: കേരളം നിയന്ത്രണങ്ങള് കടുപ്പിക്കണം; അതീവ ജാഗ്രത പാലിക്കണമെന്നും കേന്ദ്രസര്‍ക്കാര് - KasaragodTimes\nMay 3, 2021 06:26 117 0\nദില്ലി(www.kasaragodtimes.com 03.05.2021): കൊവിഡ് വ്യാപനത്തില് കേരളം അതീവ ജാഗ്രത പാലിക്കണമെന്ന് കേന്ദ്ര ആരോഗ്യമന്ത്രാലയം. സംസ്ഥാനത്ത് വ്യാപന തീവ്രത ഏറ്റവും രൂക്ഷമാണ്. നിയന്ത്രണങ്ങള് കടുപ്പിക്കണമെന്നും മന്ത്രാലയം നിര്‍ദ്ദേശിച്ചു.\nകൊവിഡ് രോഗികള് അനാവശ്യമായി സിടി സ്കാന് ചെയ്യരുത്. നേരിയ ലക്ഷണങ്ങളുള്ളവര്‍ക്ക് സ്കാനിംഗ് ആവശ്യമില്ല. സ്കാനിംഗ് റേഡിയേഷന് ഗുരുതര പ്രശ്നങ്ങളുണ്ടാക്കുമെന്നും ആരോഗ്യ മന്ത്രാലയം പറഞ്ഞു.\nരാജ്യത്ത് ആവശ്യത്തിന് ഓക്സിജന് സ്റ്റോക്കുണ്ടെന്ന് ആഭ്യന്തര മന്ത്രാലയം അറിയിച്ചു. നൈട്രജന് പ്ലാന്‍്റുകള് കൂടി ഓക്സിജന് പ്ലാന്‍്റുകളാക്കിയിട്ടുണ്ട് എന്നും ആരോഗ്യമന്ത്രാലയം ജോയിന്റ് സെക്രട്ടറി അറിയിച്ചു.\nആഭ്യന്തര-രാജ്യാന്തര സര്‍വ്വീസുകളുടെ ബുക്കിംഗ് ആരംഭിച്ച്...\nApr 18, 20200872\nതമിഴ് ഹാസ്യനടന് പാണ്ഡു കോവിഡ് ബാധിച്ച് മരിച്ചു\nMay 6, 20210123\n'ഓരോ ഇന്ത്യക്കാരനെയും അപമാനിക്കുന്നതിന് തുല്യം'; കൊവിഡ്...\nApr 28, 20200527\nകോവിഡ് നിയന്ത്രണത്തിന് കേന്ദ്ര ഇടപെടല്; മാനദണ്ഡം കര്‍ശനമാക്കണമെന്ന്...\nMar 26, 20210175\nഇന്ത്യയിൽ കോവിഡ് ബാധിതരുടെ എണ്ണം 33,000 കടന്നു; 1074 മരണം\nApr 30, 20200437


Samsung, Galaxy Tab 7, Thoshiba, Thrive 7, Tablet, Computer, സാംസംഗ് ഗാലക്‌സി ടാബ് 7, തോഷിബ ത്രൈവ് 7, ടാബ്‌ലറ്റ്, കമ്പ്യൂട്ടര് - Malayalam Gizbot\n7 ഇഞ്ച് ടാബ്‌ലറ്റുകള് പരസ്പരം മത്സരിക്കുമ്പോള്\n| Updated: Thursday, October 27, 2011, 11:50 [IST]\nഏഴ് ഇഞ്ച് ടാബ്‌ലറ്റുകള്‍ക്കുള്ള അധിക ആവശ്യകത കാരണം ഏഴ് ഇഞ്ചു വലിപ്പമുള്ള ടാബ്‌ലറ്റുകള് തമ്മില് മത്സരവും കടുത്തതാണ്. പരസ്പരം മത്സരിക്കുന്നതില് പ്രമുഖരാണ്, തോഷിബ7ഇഞ്ച് ടാബ്‌ലറ്റും, സാംസംഗ് ഗാലക്‌സി7ഇഞ്ച് ടാബ്‌ലറ്റും.\nകാന്‍ഡിബാര് മാതൃകയില് നിര്‍മ്മിച്ചിരിക്കുന്ന ഈ രണ്ടു ടാബ്‌ലറ്റുകളും തമ്മില് ഒരുപാടു സാമ്യങ്ങള് ഉണ്ട്. അതുപോലെ തന്നെ പരസ്പരം കിടപിടിക്കുന്ന വ്യത്യാസങ്ങളും ഉണ്ട്. ഇവയുടെ പേരുകള് സൂചിപ്പിക്കുന്നതു പോലെ, സാംസംഗ് ഗാലക്‌സി ടാബ് 7.0നും, തോഷിബ ത്രൈവ് 7.0നും7ഇഞ്ച് വലിപ്പമുള്ള ഡിസ്‌പ്ലേയാണുള്ളത്.\nമള്‍ട്ടി ടച്ച് സംവിധാനം, പ്രോക്‌സിമിറ്റി സംവിധാനം, എന്നിവ ഇരു ടാബ്‌ലറ്റുകളുടേയും പ്രത്യേകതകളില് പെടുന്നു. ഇവയുടെ ഡിസ്‌പ്ലേയെ സംബന്ധിച്ചിടത്തോളം പറയുകയാണെങ്കില് റെസൊലൂഷനുകള് തമ്മിലുള്ള ചെറിയ വ്യത്യാസം മാത്രമേ ഒരു വ്യത്യാസമായി എടുത്തു പറയാനുള്ളൂ. സാംസംഗ് ഗാലക്‌സി ടാബ് 7ന് 1024 x 600 പിക്‌സലും, തോഷിബ ത്രൈവ്7ന് 1280 x 800 പിക്‌സലും ആണ് റെസൊലൂഷന്.\nഇരു ടാബ്‌ലറ്റുകളം പ്രവര്‍ത്തിക്കുന്നത് ആന്‍ഡ്രോയിഡ് 3.2 ഓപറേറ്റിംഗ് സിസ്റ്റത്തിലാണ്. ഇവിടെ ഇവ തമ്മിലുള്ള വ്യത്യാസം വരുന്നത് ഓപറേറ്റിംഗ് സിസ്റ്റങ്ങള് സപ്പോര്‍ട്ടു ചെയ്യുന്ന പ്രോസസ്സറുകളുടെ ഫ്രീക്വന്‍സികള് തമ്മിലാണ്. സാംസംഗ് ഗാലക്‌സി ടാബ് 1200 മെഗാഹെര്‍ഡ്‌സ് സപ്പോര്‍ട്ട് ചെയ്യുമ്പോള് തോഷിബ ത്രൈവ് 7ന് 1000 മെഗാഹെര്‍ഡ്‌സിന്റെ സപ്പോര്‍ട്ട് മാത്രമേയുള്ളൂ.\nഇവയുടെ ക്യമറകള് തമ്മിലും കാര്യമായ വ്യത്യാസങ്ങള് ഉണ്ട്. ഇരു ടാബ്‌ലറ്റുകളും ഒരോ2മെഗാപിക്‌സല് ഫ്രണ്ട് ക്യാമറകള്, ക്യാമറകള്‍ക്ക് ഓട്ടോ ഫോക്കസ്, സ്‌മൈല് ഡിറ്റെക്ഷന് സംവിധാനം എന്നിവയില് തുല്യത പുലര്‍ത്തുന്നുണ്ടെങ്കിലും, റിയര് ക്യാമറയുടെ കാര്യത്തില് കാര്യമായ അന്തരം കാണാം. സാംസംഗ് ഗാലക്‌സി ടാബ് 7ന്റേത് വെരും3മെഗാപിക്‌സല് ക്യാമറയാണെങ്കില്, തോഷിബ ത്രൈവ് 7ന്5മെഗാപിക്‌സല് റിയര് ക്യാമറയുണ്ട്.\nബ്ലൂടൂത്ത്, യുഎസ്ബി പോര്‍ട്ടുകള്, വൈഫൈ എന്നീ സംവിധാനങ്ങളോടെ കണക്റ്റിവിറ്റിയുടെ കാര്യത്തില് ഇരു ടാബ്‌ലറ്റുകളും സമാനത പുലര്‍ത്തുന്നു. ബാറ്ററി ബാക്ക്അപ്പിന്റെ കാര്യത്തിലും ഇരു ടാബ്‌ലറ്റുകളും മികവു പുലര്‍ത്തുന്നുണ്ട്.\nവിലയുടെ കാര്യം വരുമ്പോള് തോഷിബ ടാബ്‌ലറ്റിന് പ്രിയം കൂടുമെന്നാണ് തോന്നുന്നത്. കാരണം, തോഷിബ ത്രൈവ് 7ന്റെ വില 20,000 രൂപയോളവും, സാംസംഗ് ഗാലക്‌സി ടാബ് 7ന്റേത് 25,000 രീപയോളവും ആണ്.


blasters bengaluru is preview ബ്ലാസ്റ്റേഴ്സിന് ഇന്ന് കടുപ്പം\nസീസണിലെ ആദ്യ ജയം തേടി കേരള ബ്ലാസ്റ്റേഴ്‌സ് ഇന്ന് ഇറങ്ങുന്നു. കരുത്തരായ ബെംഗലൂരു എഫ്സിയാണ് ബ്ലാസ്റ്റേഴ്സിൻ്റെ എതിരാളികൾ. ഇന്ന് രാത്രി 7.30ന് ജിഎംസി അത്‌ലറ്റിക് സ്റ്റേഡിയത്തിലാണ് മത്സരം. സീസനീൽ രണ്ട് മത്സരങ്ങൾ കളിച്ച ബ്ലാസ്റ്റേഴ്സ് ഒരു മത്സരത്തിൽ പരാജയപ്പെട്ടപ്പോൾ ഒരെണ്ണം സമനിലയിലായി. ബെംഗളൂരുവിന് ഒരു ജയവും ഒരു തോൽവിയുമാണ് ഉള്ളത്. (blasters bengaluru is preview)\nഉദ്ഘാടന മത്സരത്തിൽ എടികെ മോഹൻബഗാനോട് രണ്ടിനെതിരെ നാലു ഗോളുകൾക്കാണ് ബ്ലാസ്റ്റേഴ്സ് പരാജയപ്പെട്ടത്. നോർത്ത് ഈസ്റ്റിനെതിരെ സുവർണാവസരങ്ങളടക്കം പാഴാക്കിയ ബ്ലാസ്റ്റേഴ്സ് ഗോൾരഹിത സമനില വഴങ്ങി. കളിയിലുടനീളം ആധിപത്യം പുലർത്തിയെങ്കിലും വിജയിക്കാൻ കഴിയാഞ്ഞത് ബ്ലാസ്റ്റേഴ്സിന് കനത്ത നിരാശയാണ് സമ്മാനിച്ചത്. ഇതേ നോർത്ത് ഈസ്റ്റിനെ ആദ്യ മത്സരത്തിൽ രണ്ടിനെതിരെ നാല് ഗോളുകൾക്ക് കീഴടക്കിയ ബെംഗളൂരു രണ്ടാം മത്സരത്തിൽ ഒഡീഷയ്ക്കെതിരെ ഞെട്ടിക്കുന്ന തോൽവി വഴങ്ങി. ഒന്നിനെതിരെ മൂന്ന് ഗോളുകൾക്കായിരുന്നു മുൻ ചാമ്പ്യന്മാരുടെ പരാജയം.\nRead Also : ഐഎസ്എൽ: ആദ്യ ജയത്തിനായി ബ്ലാസ്റ്റേഴ്സും നോർത്തീസ്റ്റും ഇന്നിറങ്ങും\nരണ്ട് മത്സരങ്ങൾ അവസാനിച്ചപ്പോൾ അഡ്രിയാൻ ലൂണയാണ് ബ്ലാസ്റ്റേഴ്സിൻ്റെ എഞ്ചിൻ റൂം. മധ്യനിരയിൽ കളി മെനയാൻ മിടുക്കനായ ലൂണ നിരവധി അവസരങ്ങളാണ് കഴിഞ്ഞ രണ്ട് കളികളിൽ സൃഷ്ടിച്ചത്. രാഹുലിൻ്റെ അഭാവത്തിൽ നോർത്ത് ഈസ്റ്റിനെതിരെ ബ്ലാസ്റ്റേഴ്സിനായി അരങ്ങേറിയ വിൻസി ബരെറ്റോ ഗംഭീര പ്രകടനമാണ് നടത്തിയത്. വിങ്ങിലൂടെ കുതിച്ചുകയറി പലതവണ ബരെറ്റോ അവസരങ്ങൾ സൃഷ്ടിച്ചു. സഹലും പെരേര ഡിയാസും ഭേദപ്പെട്ട പ്രകടനങ്ങൾ നടത്തുമ്പോൾ ഏറെ പ്രതീക്ഷയോടെ എത്തിച്ച ആൽവാരോ വാസ്കസ് പ്രതീക്ഷക്കൊത്ത പ്രകടനം നടത്തിയിട്ടില്ല. ചെഞ്ചോയ്ക്ക് അധികം അവസരങ്ങൾ ലഭിച്ചില്ല. പ്രതിരോധം ഇത്തവണയും അത്ര ശക്തമല്ല. എന്നാൽ, സിപോവിചും ലെസ്കോവിചും ഒന്നിച്ചിറങ്ങിയ രണ്ടാം മത്സരത്തിൽ പിൻനിര അല്പം കൂടി ശക്തമായി. ആൽബീനോ ഗോമസ് ഫോമിലല്ലെന്നത് ആശങ്കയാണ്. സൂപ്പർ താരം ജയേഷ് റാണെ ഇല്ലാതെയാവും ഇന്ന് ബെംഗളൂരു ഇറങ്ങുക.\nഇന്ന് നിഷു കുമാർ ആദ്യ ഇലവനിൽ തിരിച്ചെത്താൻ സാധ്യതയുണ്ട്. അങ്ങനെയെങ്കിൽ ഖബ്ര ഡിഫൻസീവ് മിഡ്‌ഫീൽഡർ റോളിലേക്ക് നീങ്ങും. ഈ ഫോർമേഷനിൽ പ്രതിരോധം കൂടുതൽ മെച്ചപ്പെടുത്താനും സാധിക്കും.\nStory Highlights : kerala blasters bengaluru fc is preview\nRead more on: bengaluru FC | ISL | kerala blasters\nഎടികെ മോഹൻബഗാൻ-ബെംഗളൂരു എഫ്സി മത്സരം മാറ്റിവച്ചു; ലീഗിൽ ഇരട്ട നീതിയെന്ന് എഡു ബീഡിയ


വിക്കിപീഡിയ | ചായില്യം | chayilyam\nMay 28, 2010 - Rajesh Odayanchal\nവിക്കിപീഡിയ\tഎന്താണു വിക്കിപീഡിയ?\nകമ്പ്യൂട്ടറുമായി ബന്ധപ്പെട്ടു പ്രവര്‍ത്തിക്കുന്നവരില് വിക്കിപീഡിയെ കുറിച്ചറിയാത്തവരുണ്ടായിരിക്കില്ല. എന്തിനെങ്കിലും വേണ്ടി സേര്‍ച്ചു ചെയ്താല് പലപ്പോഴും വിക്കിപീഡിയയില് എത്തിച്ചേരുകയാണു പതിവ്. അവിടെ നിങ്ങളെ കാത്തിരിക്കുന്ന information-ന്റെ വിപുലമായ വിന്യാസം കണ്ട് അല്പമൊന്ന് അന്ധാളിച്ചേക്കാം! ആരാണിതൊക്കെ കൊടുത്തത്? എവിടെയാണിതിന്റെ ഉറവിടം? ഇങ്ങനെ ഒത്തിരി ചോദ്യങ്ങള് മനസ്സിലുദിച്ചു വന്നേക്കാം. ലോകത്തിന്റെ പല ഭാഗത്തുനിന്നായി അനേകം എഴുത്തുകാരുടേയും വായനക്കാരുടേയും സഹകരണത്തോടെ സൃഷ്ടിക്കപ്പെട്ടിരിക്കുന്ന സ്വതന്ത്രവും സൗജന്യവുമായ ഓണ്‍ലൈന് സര്‍വ്വവിജ്ഞാനകോശം ആണ് വിക്കിപീഡിയ. വിക്കിപീഡിയയുടെ തന്നെ ഭാഷയില് പറഞ്ഞാല് “a free content, multilingual encyclopedia written collaboratively by contributors around the world.”\nമലയാളം വിക്കിപീഡിയയില് സേര്‍ച്ച് ചെയ്യാനൊരു എളുപ്പവഴി! ഇവിടെ ക്ലിക്കുചെയ്യുക കാര്യകാരണ സഹിതം, അധികാരമുള്ള ആര്‍ക്കും എന്തും തിരുത്താനുള്ള അവകാശം എന്നതാണ് ‘വിക്കി’ (wiki) എന്ന വാക്കുകൊണ്ട് ഇന്റെര്‍നെറ്റില് ഉള്ള അര്‍ത്ഥം. വിക്കിപീഡിയയും ഈ തത്ത്വത്തിലധിഷ്‌ഠിതണ്. എങ്കിലും ഇതുതന്നെയാണ് വിക്കിപീഡിയയുടെ ശക്തിയും ദൗര്‍ബല്യവും. ഒരു തുറന്ന സം‌വിധാനമായതുകൊണ്ടു തന്നെ അനേകം പ്രതിഭാശാലികളുടെ പ്രയത്നം വിക്കിപീഡിയയ്‌ക്കു കിട്ടുമെന്നുള്ളതാണ് ശക്തി എന്നതുകൊണ്ട് ഉദ്ദേശിച്ചത്, അതേസമയം തെറ്റായ വിവരങ്ങള് പലപ്പോഴും ശ്രദ്ധയില്‍പെടാതെ പോകുന്ന സാധ്യതയേയും തള്ളിക്കളയാനാവില്ല.\nപ്രധാനപ്പെട്ട മിക്ക ലോകഭാഷകളിലും (ഏകദേശം 270 – ഓളം ഭാഷകളില്) വിക്കിപീഡിയകള് ഉണ്ട്. ഏറ്റവും വലിയ വിക്കിപീഡിയ ഇംഗ്ലീഷിലാണ് ഉള്ളത്. നമ്മുടെ കൊച്ചുമലയാളത്തിനുമുണ്ട് സ്വന്തമായൊരു വിക്കിപീഡിയ!\nവിക്കിപീഡിയയുടെ ഹോം പേജ്\nവിക്കിപീഡിയയിലേക്കു വരുന്ന ഒരാള് ആദ്യം കാണുന്നത് വിക്കിപീഡിയയുടെ ലോഗോയ്‌ക്കു ചുറ്റുമായി പല ഭാഷകളിലായുള്ള വിക്കിപീഡിയകളും അവയിലെ ലേഖനങ്ങളുടെ എണ്ണവും കൊടുത്തിരിക്കുന്ന ഒരു പേജാണ്. തൊട്ടുതാഴെയായി നമുക്ക് സേര്‍ച്ചു ചെയ്യേണ്ട കീവേര്‍ഡ് കൊടുക്കാനുള്ള ഇടവും ഏതു ഭാഷയിലാണോ സേര്‍ച്ച് ചെയ്യേണ്ടത്, ആ ഭാഷ സെലക്‌ട് ചെയ്യാനുള്ള ഒരു സെലെക്‌ട് ബോക്‌സും അടങ്ങിയ ‘വിക്കിപീഡിയ സേര്‍ച്ച് പാനല്” ആണ്. അതിനും താഴെയായി ലേഖനങ്ങളുടെ എണ്ണത്തിന്റെ അടിസ്ഥാനത്തില് ബാക്കിയെല്ലാ ഭാഷകളേയും വര്‍ഗീകരിച്ചിരിക്കുന്നതു കാണാം (12500 നു മേലെ ലേഖനങ്ങള് ഉള്ള മലയാളം വിക്കിപീഡിയ, 10,000 ത്തിന്റെ ഗ്രൂപ്പില് കാണാം). ഏറ്റവും അടിയിലായി വിക്കിപീഡിയയുടെ മറ്റു സഹോദരസം‌രം‌ഭങ്ങളിലേക്കുള്ള ലിങ്കുകളും കാണാം.\nഭാഷകളുടെ ലിസ്റ്റില് നിന്നും ഒരു ഭാഷാലിങ്കില് ക്ലിക്കുചെയ്താല് അതാതു ഭാഷകളിലുള്ള വിക്കിപീഡിയയുടെ പ്രധാന പേജിലെക്കെത്താവുന്നതാണ്. പ്രത്യേകിച്ച് ഭാഷ ഒന്നും തെരഞ്ഞെടുത്തില്ലെങ്കില് നേരേ പോകുന്നത് ഇം‌ഗ്ലീഷ് വിക്കിപീഡിയയിലേക്കായിരിക്കും. ഇനി നിങ്ങള് പേജിന്റെ അഡ്രസ്സ്‌ബാറിലെ url ഒന്നു നോക്കുക; അത് നമ്മള് ഇപ്പോള് നില്‍ക്കുന്ന ഭാഷയെ സൂചിപ്പിക്കുന്ന മറ്റൊരു url ലേക്കു മാറിയിരിക്കുന്നതു കാണാം. അതായത് http://wikipedia.org എന്ന url, http://en.wikipedia.org… എന്നായി മറിയതു കാണാവുന്നതാണ്. മലയാളമാണെങ്കില് http://ml.wikipedia.org… എന്നായി മാറുമായിരുന്നു. കുറച്ചു പരിചയമായിക്കഴിഞ്ഞാല് നിങ്ങള് ഈ രണ്ടാമത്തെ url നേരെയങ്ങ് ഉപയോഗിച്ചു തുടങ്ങുമെന്നു തീര്‍ച്ച!\nഇങ്ങനെ കിട്ടുന്ന ഈ പ്രധാന പേജ് അതി വിപുലമായ വിജ്ഞാനശേഖരത്തിലേക്കുള്ളൊരു കവാടം തന്നെയാണ്. featured articles, current news, this day in history, featured pictures, എന്നു തുടങ്ങി ചില പ്രധാനപ്പെട്ട വിവരങ്ങള് നമുക്കിവിടെ കാണാനാവും. പേജിന്റെ ഇടതുവശത്തുതന്നെ പ്രധാനപ്പെട്ട ലിങ്ക്‌സും സേര്‍ച്ചുചെയ്യാനുള്ള സേര്‍ച്ച് പാനലും കാണാവുന്നതാണ്. നമുക്കു വേണ്ട കാര്യം ആ സേര്‍ച്ച് ബോക്സില് കൊടുത്ത് സേര്‍ച്ച് ചെയ്താല് മതിയാവും. ഇനി മലയാളത്തിലേക്കു വരിക: അവിടെ ഇം‌ഗ്ലീഷില് ഉള്ളതിനേക്കാള് വളരെ നല്ല പ്രോഗ്രാമബിളായിട്ടുള്ള സേര്‍ച്ച് ബോക്സായിരിക്കും നിങ്ങളെ കാത്തിരിക്കുന്നത്. യൂണീകോഡ് ലിപിവിന്യാസത്തില് മലയാളം ടൈപ്പിം‌ങ് അറിയുന്നവര്‍ക്ക് “മലയാളത്തിലെഴുതുക” എന്ന ഒരു ചെക്ക് ബോക്സ് ടിക്ക് ചെയ്ത ശേഷം മലയാളത്തില് തന്നെ സേര്‍ച്ചു ചെയ്യാവുന്നതാണ്. ആ ബോക്‌സില് ടൈപ്പുചെയ്തു തുടങ്ങുമ്പോള് തന്നെ auto suggestion ആയി, ടൈപ്പുചെയ്ത അക്ഷരത്തില് തുടങ്ങുന്ന വാക്കുകളുടെ ലിസ്റ്റ് താഴെ വരുന്നതു കാണാം. സേര്‍ച്ച് ചെയ്യേണ്ട വാക്ക് മുഴുവന് ടൈപ്പുചെയ്യാതെ തന്നെ അവിടെ നിന്നും സെലക്‌ട് ചെയ്യുക വഴി നമുക്കു സമയം ലാഭിക്കാവുന്നതാണ്.\nവിക്കിപീഡിയയില് സേര്‍ച്ചുചെയ്യാനുള്ള വഴികള്\nവിക്കിപീഡിയയില് നേരിട്ടുപോയി തന്നെ സേര്‍ച്ചുചെയ്യണമെന്നില്ല, ഗൂഗിളില് സേര്‍ച്ചുചെയ്യുകയാണെങ്കില് വിക്കിപീഡിയയ്‌ക്കാണ് ഗൂഗിള് സേര്‍ച്ച് എഞ്ചിന് പ്രഥമസ്ഥാനം നല്‍കിയിരിക്കുന്നത് എന്നു കാണാനാവും. ഇനി അഥവാ ഒന്നാമതായി വന്നില്ലെങ്കില് കൂടി ഒന്നാമത്തെ പേജില് തന്നെ നിങ്ങള്‍ക്കു വിക്കിപീഡിയ ലിങ്കു കാണാനാവുന്നതാണ്. വിക്കിപീഡിയയില് തന്നെ പ്രധാനലേഖനങ്ങള് കാണിക്കാനും മറ്റുമായി പ്രത്യേകരീതിയില് ഒരുക്കിവെച്ചിരിക്കുന്ന പേജുകള് ഉണ്ട്. അതു താഴെക്കൊടുത്തിരിക്കുന്നു. താല്പര്യം പോലെ വേണ്ട പേജുകള് ബുക്ക്‌മാര്‍ക്കു ചെയ്യാവുന്നതാണ്:\nContents List of glossaries\nContents/Lists of topics\nവിക്കിപീഡിയയെ ആശ്രയിച്ച് മറ്റനേകം സൈറ്റുകളും രംഗത്തുണ്ട്. വിക്കിപീഡിയ ലേഖനങ്ങളെ വ്യക്തമായി ചിട്ടയോടെ അടുക്കിവെച്ചു കാണിക്കുന്നവയാണു ഇവയില് പലതും. നമുക്കവയിലേക്കൊന്നു പോയി നോക്കാം:\nപവര്‍സെറ്റ് : http://www.powerset.com ഈ സൈറ്റ് ഇപ്പോള് മൈക്രോസോഫ്‌റ്റ് കോര്‍പ്പറേഷന്റെ കീഴിലാണുള്ളത്. 2005 – ല് തൂടങ്ങിയ ഈ കമ്പനിയെ 2008 – ഇല് മൈക്രോസോഫ്‌റ്റ് ഏറ്റെടുക്കുകയായിരുന്നു.\nവിക്കിവിക്സ് : http://www.wikiwix.com/ വിക്കിപീഡിയയുടെ എല്ലാ സഹോദര സം‌രഭങ്ങളിലും(Wikiquote, Wikiionary, Wikinews etc) പോയി സേര്‍ച്ച് ചെയ്യുന്നു.\nവിക്കിമൈന്‍ഡ്‌മാപ് : http://wikimindmap.com സേര്‍ച്ച് റിസള്‍ട്ട് ഒരു പ്രത്യേകരീതിയില് ഹോംപേജില് തന്നെ കാണിച്ച് വിക്കിപീഡിയ ലേഖനങ്ങളിലേക്കു നയിക്കുന്നൊരു സൈറ്റാണിത്.\nവിസ്‌വിക്കി : http://www.viswiki.comവിക്കിപീഡിയയിലേക്ക് പോകാതെ, വിക്കിപേജുകളുടെ സംങ്കീര്‍ണത ഒട്ടും തന്നെ പ്രകടിപ്പിക്കാതെ ലേഖനങ്ങളെ തെരെഞ്ഞെടുത്തു കൊണ്ടുവരികയാണ് വിസ്‌വിക്കി ചെയ്യുന്നത്.\nക്ലസ്‌റ്റിവിക്കി : http://wiki.clusty.com\nസിമ്പിള് വിക്കി : http://simple.wikipedia.org\nടെന്‍വേര്‍ഡ്‌വിക്കി : http://www.tenwordwiki.com വെറും പത്തു വാക്കുകളില് നിങ്ങള് അന്വേഷിക്കുന്ന കാര്യത്തെ വിവരിച്ചു തരുന്ന സൈറ്റ്\nഒക്കാവിക്സ് : http://www.okawix.comവിക്കിപീഡിയയെ നെറ്റില്ലാത്തസമയത്തും ആശ്രയിക്കണം എന്നുള്ളവര്‍ക്കുപയോഗിക്കാന് പറ്റിയൊരു സോഫ്‌റ്റ്‌വെയറാണിത്. ഏതാണ്ടെല്ലാ ഭാഷകളിലേയും വിക്കിപീഡിയകളെയും അതുപോലെതന്നെ സഹോദരസം‌രം‌ഭങ്ങളേയും ഇതുപയോഗിച്ച് ഡൗണ്‍ലോഡു ചെയ്യുവാന് ആവുന്നുണ്ട്. വിന്‍ഡോസില് മാത്രമല്ല, മാക്കിലും ലിനക്‌സിലും ഇതു നന്നായി പ്രവര്‍ത്തിക്കും. വിക്കിപീഡിയയെ അതേപടി സ്വന്തം കമ്പ്യൂട്ടറിലാക്കാന് ആഗ്രഹിക്കുന്നവര്‍ക്ക് ഇതുപയോഗിക്കാവുന്നതാണ്.\nവിക്കിപീഡിയ മെയിലിം‌ങ് ലിസ്റ്റ് : https://lists.wikimedia.org/mailman/listinfo\nഗുഗിളില് ഒന്നു സേര്‍ച്ചുചെയ്തുനോക്കിയാല് ഇനിയും നിരവധി സൈറ്റുകള് കാണാനാവുന്നതാണ്.\nവിക്കിപീഡിയയുടെ പ്രത്യേകതകള് ഒറ്റനോട്ടത്തില്\nവിക്കിപീഡിയയിലെ അല്പകാലത്തെ പരിചയം കൊണ്ട് എനിക്കു മനസ്സിലാക്കാന് കഴിഞ്ഞ ചില സവിശേഷതകള് കൂടി ഒന്നു ചുരുക്കി പറയാം:\nഒന്നും ആരുടേയും സ്വന്തമല്ല. അല്ലെങ്കില് എല്ലാവര്‍ക്കും തുല്യ അവകാശമുള്ളവയാണ് വിക്കിലേഖനങ്ങള്. ലോഗിന് ചെയ്തു കേറുകപോലും ചെയ്യാതെ തന്നെ വിക്കി ലേഖനങ്ങളില് തിരുത്തല് വരുത്താനാവുന്നു.\nലേഖനങ്ങളില് വന്ന മാറ്റങ്ങളേയും മറ്റും കാണിക്കുന്ന ലിങ്ക്‌സ് ആദ്യപേജില് തന്നെ കൊടുത്തിരിക്കുന്നതിനാല് ഏതൊരാള്‍ക്കും മാറ്റങ്ങളെ കണ്ടറിയാനും ആവശ്യമെങ്കില് അതിനെ മാറ്റി പഴയപടിയാക്കാനും സാധിക്കുന്നു.\nവിക്കിപീഡിയയില് എഴുതുന്ന ഓരോ ആള്‍ക്കും അവരുടെ ലേഖനങ്ങളെ കോപ്പിറൈറ്റ് ചെയ്തു വെക്കാന് പറ്റില്ല. വിക്കിലേഖനങ്ങളെല്ലാം തന്നെ copyleft, GNU Free Documentation License എന്നതിനു കീഴില് വരുന്നു. ഇതുറപ്പുനല്‍കുന്നത് വിക്കിലേഖനങ്ങളെ ആര്‍ക്കുവേണമെങ്കില് പകര്‍ത്തുവാനും മാറ്റങ്ങള് വരുത്തി ഉപയോഗിക്കാനുമുള്ള ഒരു ആജീവനാന്ത ലൈസന്‍സാണ്.\npersonal opinions, jokes, diaries, dictionary definitions, literature ഒക്കെ ഉള്ള ഒരു എന്‍സൈക്ലോപീഡിയ ആയി വളരുക എന്നതാണ് വിക്കിപീഡിയയുടെ ലക്ഷ്യം.\nഎല്ലാ ലേഖനങ്ങളുമായി ബന്ധപ്പെട്ട് കൂടെ ഒരു സം‌വാദം(talk) പേജ് കൂടെ ഉണ്ടാവും. ലേഖനത്തെ പറ്റിയുള്ള ചര്‍ച്ചകള് നടത്താനും ലേഖനം മെച്ചപ്പെടുത്താനാവശ്യമായ മാര്‍ഗനിര്‍ദേശങ്ങള് നല്‍കാനുമൊക്കെയാണ് ഈ പേജ് ഉപയോഗിക്കുന്നത്.\nപ്രശ്‌നങ്ങള് സൃഷ്‌ടിച്ചേക്കാവുന്ന ലേഖനങ്ങള്‍ക്കുമേലെ വിക്കിപീഡിയയിലെ ചില അധികാരപ്പെട്ടവര്‍ക്ക് മീഡിയാവിക്കി എന്ന സോഫ്‌റ്റ്‌വെയറിന്റെ സഹായത്തോടെ ചില മുന്‍കരുതലുകള് എടുക്കാനാവുന്നതാണ്.\nവിക്കിപീഡിയയുടെ മാര്‍ക്കപ്പ് ഭാഷ സാധാരണ HTML മാര്‍ക്കപ്പില് നിന്നും ഭിന്നമാണ്. എന്നാല് ഒരുവിധം എല്ലാ HTML മാര്‍ക്കപ്പ് ടാഗുകളും വിക്കി സപ്പോര്‍ട്ട് ചെയ്യുന്നുമുണ്ട്.\nവിക്കിയിലെ മാത്തമാറ്റിക്‌സ് ഫോര്‍മുലകള് teX ടൈപ്പ് സെറ്റിം‌ങ് പ്രക്രിയയിലൂടെയാണ് ഉണ്ടാക്കുന്നത്. ടെക്സിനെ കുറിച്ചറിയാന് മുകളിലെ ലിങ്കില് ക്ലിക്ക് ചെയ്യുക.\nവിക്കിയിലെ ലേഖനങ്ങളെല്ലാം തന്നെ പരസ്‌പരബന്ധിതങ്ങളാണ്. വലിയൊരു വിജ്ഞാനശേഖരം ഒതുക്കിനില്‍ക്കുന്നവയാവും പല വാക്കുകളും. എന്നാല് പ്രസ്തുത ലേഖനത്തില് അതിന്റെ ആവശ്യമുണ്ടായിരിക്കില്ല, ആപ്പോള് ആ വാക്കുകളില് ലിങ്ക് കൊടുത്തതുവഴി ബന്ധപ്പെട്ട ലേഖനങ്ങളിലേക്ക് നമുക്കെത്താനാവും.\nവിക്കിപിഡിയയിലെ ലേഖനങ്ങള്‍ക്കിടയിലെ ലിങ്കുകള് രണ്ടു നിറങ്ങളിലായി കാണിച്ചിരിക്കും. ലേഖനം നേരത്തേതന്നെ എഴുതിവെച്ചിരിക്കുന്ന ഒരു പേജിലേക്കുള്ള ലിങ്കും അതുപോലെ തന്നെ നിലവില് ലേഖനമില്ലാത്ത ഒരു പേജിലെക്ക്( ആ പേജ് വിക്കിയില് വേണ്ടതാണെന്ന് എഡിറ്റ് ചെയ്യുന്നയാള്‍ക്ക് ബോധ്യമുള്ളതിനാലാണത് ഉണ്ടാക്കുന്നത്)ഉള്ള ലിങ്കുമെന്ന വേര്‍തിരിവിനെയാണ് ഈ നിറം‌മാറ്റം കൊണ്ട് ഉദ്ദേശിക്കുന്നത്. അപ്പോള് പുതിയ ഒരു ലേഖനം തുടങ്ങാനുദ്ദേശിച്ചു വരുന്നവര്‍ക്ക് വിഷയദാരിദ്ര്യത്തെക്കുറിച്ച് വേവലാതിപ്പെടേണ്ടി വരുന്നില്ല.\nമറ്റുള്ള സൈറ്റുകളിലേക്കുള്ള ലിങ്കുകളും കൊടുക്കാവുന്നതാണ്. മാത്രമല്ല, ചിത്രങ്ങള്, സൗണ്ടുകള് പിഡീഫുകള് തുടങ്ങിയവയൊക്കെ അപ്‌ലോഡു ചെയ്യുവാനുള്ള സൗകര്യവും വിക്കിപീഡിയ ഒരുക്കുന്നുണ്ട്.\nസോഫ്‌റ്റ് ലിങ്കെന്ന പരിപാടി വിക്കിപീഡിയയില് നടക്കില്ല. സോഫ്‌റ്റ്‌ലിങ്കെന്താണെന്നറിയാന് ഇവിടെ ക്ലിക്കു ചെയ്യുക\nലിങ്കുകള്‍ക്കു മുകളിലൂടെയും മൗസ് കൊണ്ടുപോയാല് തന്നെ അറിയാന് പറ്റും ആ ലിങ്കില് ക്ലിക്കുചെയ്താന് ഏതു പേജിലേക്കാണു നമ്മേ നയിക്കുന്നതെന്ന്.\nവിവിധ കാറ്റഗറികളുടെ ഒരു ഹൈറാര്‍ക്കിയായാണ് ലേഖനങ്ങള് എഴുതുന്നത്.\nഒരു ഉപയോക്താവിന് ഇഷ്ടപ്പെട്ട ലേഖനത്തെ അദ്ദേഹം ‘ശ്രദ്ധിക്കുന്നു പട്ടികയില്’ (watch list) ചേര്‍ക്കാവുന്നതാണ്. പിന്നീട് ആ ലേഖനത്തില് വരുന്ന എല്ലാ മാറ്റങ്ങളേയും ഉപയോക്താവിനെ ഇമെയില് വഴി വിക്കിപീഡിയ അറിയിക്കുന്നു. ഉപയോക്താവ് ഉണ്ടാക്കിയ ലേഖനമാണെങ്കില് അതു സാധാരണഗതിയില് തന്നെ ‘ശ്രദ്ധിക്കുന്ന പട്ടികയില്’ വരുന്നതാണ്.\nഒരേ പോലുള്ള മാറ്റങ്ങള് പല ലേഖനങ്ങളില് വേണമെന്നുണ്ടെങ്കില് അതിനൊരു പ്രത്യേക ടെമ്പ്ലേറ്റ് രൂപകല്പന ചെയ്യാവുന്നതാണ് (ഉദാഹരണത്തിന് കുഴപ്പിക്കുന്ന ചില സ്പെല്ലിന്‍ങ്‌സ് പല ലേഖനങ്ങളില് സ്ഥാനം പിടിച്ചിരിക്കും – achieve എന്നതിനു പകരം acheive എന്നെഴുതും ചിലര്, വിമ്മിട്ടം എന്നതിനു പകരം വിമ്മിഷ്ടമെന്നെഴുതും മറ്റു ചിലര് – ഇത്തരം സംഭവങ്ങളെ കണ്ടെത്തി പരിഹരിക്കാന് വേണ്ടി ടെമ്പ്ലേറ്റുണ്ടാക്കാം)\nവിക്കിപീഡിയ ലേഖനങ്ങള്‍ക്കാണ് ഗൂഗിള് സേര്‍ച്ച് എഞ്ചില് പ്രത്യേക പരിഗണന നല്‍കി ആദ്യം തന്നെ കാണിക്കുന്നത്. ഇത് വിക്കിപീഡിയ ലേഖനങ്ങളുടെ ആധികാരികതയെ തന്നെയാണ് സൂചിപ്പിക്കുന്നത്.\nവിക്കിപീഡിയയുടെ ഡാറ്റാബേസ് പല ഫോര്‍മാറ്റുകളിലായിതന്നെ സൗജന്യമായി ആര്‍ക്കും ഡൗണ്‍ലോഡുചെയ്യാവുന്നതാണ്.\nവിക്കിപീഡിയയുടെ പ്രത്യേകതകളെ ഇങ്ങനെ നിരത്തിവെച്ചു തീര്‍ക്കാവുന്നതല്ല എന്ന തിരിച്ചറിവ് എന്നെ ഇതിവിടം കൊണ്ടു നിര്‍ത്താന് പ്രേരിപ്പിക്കുന്നു. കൂടുതലറിയാന് വിക്കിപീഡിയയില് അം‌ഗത്വമെടുത്തു പ്രവര്‍ത്തിക്കുയേ വഴിയുള്ളൂ!\nമലയാളം വിക്കിപീഡിയയില് സേര്‍ച്ച് ചെയ്യാനൊരു എളുപ്പവഴി! ഇവിടെ ക്ലിക്കുചെയ്യുക എന്തിന് വിക്കിപീഡിയയില് അം‌ഗത്വമെടുക്കണം?\nനമുക്കോരോരുത്തര്‍ക്കും ഇന്ന് ലഭിച്ചിരിക്കുന്ന അല്ലെങ്കില് ലഭിച്ചു് കൊണ്ടിരിക്കുന്ന അറിവുകള് പലരില്‍നിന്ന്, പലസ്ഥലങ്ങളില് നിന്ന്, പലപ്പോഴായി പകര്‍ന്നു് കിട്ടിയിട്ടുള്ളതാണ്. അത് മറ്റുള്ളവര്‍ക്കു് കൂടി പ്രയോജനമാകുന്ന രീതിയില് പകര്‍ന്നു് നല്‍കാന്, സൂക്ഷിച്ചുവയ്ക്കുവാന് ഒരു സാമൂഹിക വ്യവസ്ഥിതിയില് നമുക്കോരോരുത്തര്‍ക്കും കടമയുണ്ട്.\nപേജു ഡൗണ്‍ലോഡു ചെയ്യുക\nവിക്കിയിലെ ലേഖനം ഒരു കമ്പ്യൂട്ടര് പ്രോഗ്രാമര്‍ക്ക് ഡൗണ്‍ലോഡ് ചെയ്‌തുപയോഗിക്കാനുള്ള ഒന്നുരണ്ട് എളുപ്പ വഴികളേക്കുറിച്ചു കൂടി പറയാം. ഇം‌ഗ്ലീഷ് വിക്കിപീഡിയയിലെ Kasaragod District എന്ന ലേഖനം ഉദാഹരണമായിട്ടെടുക്കുന്നു.\nKasaragod District എന്ന വിക്കിലേഖനത്തിന്റെ ലിങ്ക് , http://en.wikipedia.org/wiki/Kasaragod_district ഇതാണ്. ഈ ലിങ്കിനെ\nhttp://en.wikipedia.org/w/index.php?title=Kasaragod_district&printable=yes ഇതുപോലെ മാറ്റിയാല് ആ ലേഖനത്തിന്റെ പ്രിന്റബിള് വേര്‍ഷന് കിട്ടും. വിക്കി മാര്‍ക്കപ്പുകള് മാറ്റി html markup ആക്കിയ പേജായിരിക്കും അത്.\nഅതുപോലെ തന്നെ, http://en.wikipedia.org/w/index.php?title=Kasaragod_district&action=raw എന്നു കൊടുത്താല് ആ പേജ് വിക്കിമാര്‍ക്കപ്പില് തന്നെ ഡൗണ്‍ലോഡ് ചെയ്തുവരും. അല്പം തലയുപയോഗിച്ച് നമുക്കു വേണ്ട രീതിയിലിവയെ ഉപയോഗിക്കാവുന്നതാണ്. ഇം‌ഗ്ലീഷ് വിക്കിപീഡിയയില് നിന്നുമാത്രമല്ല, എല്ലാ ഭാഷകളിലെ വിക്കിപീഡിയയില് നിന്നും ഈ രീതി ഉപയോഗിച്ച് പേജിനെ ഡൗണ്‍ലോഡു ചെയ്യാനാവും.\nഈ ലേഖനം സമ്പൂര്‍ണമായിട്ടില്ല…\nFeatured / malayalam / Miscellaneous / Wiki Articles / Wiki Edits / wikipedia\narticle / Introduction / wikipedia / LeaveaReply Cancel reply\tYour email address will not be published. Required fields are marked *Comment Name * Email * Website Yes, add me to your mailing list. Notify me of follow-up comments by email. Notify me of new posts by email.\tGoogle Ads


പി.എസ്. പെരുമ :: Janmabhumi Daily\nSunday 13 October 2019 5:00 am IST\n"വൈദ്യരത്‌നം പി.എസ്.വാര്യര് ആയുര്‍വേദ കോളേജ്, കോട്ടക്കല്"\nധര്‍മോ ജയതി നാധര്‍മഃ\nസത്യം ജയതി നാനൃതം\nക്ഷമാ ജയതി ന ക്രോധോ\nകൈലാസമന്ദിരത്തിലേക്ക് കടന്നുചെല്ലുന്നവരെ സ്വീകരിക്കുന്നത് ഈ അക്ഷരക്കൂട്ടങ്ങളാണ്. ഈ വരികള് ആരെയും ഉപദേശിക്കാന് എഴുതിയതല്ല. ആയുര്‍വേദത്തെ നെഞ്ചോട് ചേര്‍ത്ത് ലോകത്തിന്റെ നെറുകയിലേക്ക് നടന്നുകയറിയ വൈദ്യരത്‌നം പി.എസ്.വാര്യരുടെ ജീവിത വിജയത്തിന്റെ മന്ത്രമാണിത്. ആദ്യം മുതല് അവസാനം വരെ ശീലിച്ചിരുന്നതും പാലിച്ചിരുന്നതുമായ തത്ത്വം. ഈ വരികള്‍ക്കൊപ്പം ഇസ്ലാമിക ഹൈന്ദവ ക്രൈസ്തവ മതങ്ങളെ സൂചിപ്പിക്കുന്ന ചിഹ്നങ്ങളും ആ കവാടത്തില് ആലേഖനം ചെയ്യപ്പെട്ടിട്ടുണ്ട്. ദരിദ്രനാരായണനായി ജനിച്ച മനുഷ്യനെ, സ്‌നേഹവൈദ്യനാക്കി മാറ്റിയ അത്ഭുതമന്ത്രം. അവസാന വിജയം ധര്‍മത്തിനും സത്യത്തിനും ക്ഷമയ്ക്കും വിഷ്ണുവിനും ആണെന്നുള്ള മന്ത്രം...അല്ല വിശ്വാസം.\nആയുര്‍വേദമെന്ന പ്രാചീന ശാസ്ത്രത്തെ കെട്ടുറപ്പുള്ളതാക്കി മാറ്റിയ മഹാരഥന് ഇന്നും അദൃശ്യനായി കൈലാസ മന്ദിരത്തിലുണ്ട്. താന് നട്ടുനനച്ച സ്ഥാപനം വടവൃക്ഷമായി വളരുന്നത് ആസ്വദിച്ച് ആ പൂമുഖപ്പടിയില് അദ്ദേഹം നില്‍ക്കുന്നുണ്ട്. കൈലാസമന്ദിരത്തില് അദ്ദേഹം കിടന്ന മുറിയും കട്ടിലും പാദുകങ്ങളും താക്കോലിട്ടാല് മണിയൊച്ച മുഴക്കുന്ന പൂട്ടറയുമെല്ലാം ഭദ്രമായി സൂക്ഷിച്ചിട്ടുണ്ട്. പക്ഷേ അതിനപ്പുറമാണ് ആ മനുഷ്യസ്‌നേഹിയുടെ മഹത്വം. അദ്ദേഹത്തിന്റെ 150-ാം ജന്മവാര്‍ഷികം ആഘോഷിക്കുന്ന കോട്ടക്കലിനൊപ്പം ലോകം മുഴുവനുണ്ട്.\nമരായമംഗലത്ത് മങ്കുളങ്ങര രാമവാര്യരുടെയും പന്നിയമ്പള്ളി കുടുംബാംഗമായ കുഞ്ഞിക്കുട്ടി വാരസ്യാരുടെയും മകനായി 1869 മാര്‍ച്ച് 16ന് മീനമാസത്തിലെ അശ്വതി നാളില് ജനനം. ശങ്കരന് എന്നായിരുന്നു പേരെങ്കിലും ശങ്കുണ്ണി എന്ന ഓമനപ്പേരിലാണ് അന്ന് അറിയപ്പെട്ടിരുന്നത്. ആദ്യഗുരു കൈക്കുളങ്ങര രാമവാര്യരായിരുന്നു. കോണത്ത് അച്യുതവാര്യരില് നിന്ന് വൈദ്യം പഠിച്ചു. പിന്നീട് കുട്ടഞ്ചേരി അപ്ഫന് മൂസ്സില് നിന്ന് ശിക്ഷണം നേടി. അന്ന് മഞ്ചേരിയില് ഭിഷഗ്വരനായിരുന്ന ദിവാന് ബഹാദൂര് ഡോ.വി.വര്‍ഗ്ഗീസിന്റെ അടുക്കല് കണ്ണുചികിത്സക്ക് പോയതിന് ശേഷം അലോപ്പതിയില് ശങ്കുണ്ണിക്ക് താല്‍പ്പര്യം ജനിച്ചു. അദ്ദേഹത്തോടൊപ്പം താമസിച്ച് അലോപ്പതിയിലും വിജ്ഞാനം നേടി.\nഡോ.വി.വര്‍ഗീസിനൊപ്പമുള്ള ആശുപത്രി ജീവിതമാണ് പി.എസ്.വാര്യരുടെ ജീവിതഗതി തന്നെ മാറ്റി മറിച്ചത്. അലോപ്പതി രംഗത്തെ അടുക്കും ചിട്ടയും അദ്ദേഹത്തെ ആഴത്തില് ചിന്തിപ്പിച്ചു. ആയുര്‍വേദത്തിലും ഇതേ രീതി തുടരാന് കഴിയുമോയെന്ന ചിന്തയാണ് കോട്ടക്കല് ആര്യവൈദ്യശാല ഇന്നത്തെ അവസ്ഥയിലേക്ക് എത്താന് കാരണം. വൈദ്യന് രോഗിയുടെ വീട്ടിലെത്തി പെട്ടെന്ന് കിട്ടുന്ന പച്ചമരുന്നുകള് ഉപയോഗിച്ച് ചികിത്സിക്കുന്ന രീതി മാറണമെന്ന് അദ്ദേഹം ആഗ്രഹിച്ചു. രോഗനിര്‍ണയത്തിനും മറ്റും താന് നേടിയെടുത്ത ആധുനികവിജ്ഞാനം അദ്ദേഹം പ്രയോജനപ്പെടുത്തി. അദ്ദേഹത്തിന്റെ ചികിത്സാരീതികള് ക്രമേണ ജനങ്ങളുടെ വിശ്വാസം നേടിയെടുത്തു. പക്ഷേ പൂര്‍ണമായൊരു മാറ്റമുണ്ടാവണമെങ്കില് ആദ്യം വേണ്ടത് നല്ല അറിവുള്ള വൈദ്യന്മാരാണെന്ന തിരിച്ചറിവിലേക്ക് അദ്ദേഹമെത്തി. ശാസ്ത്രീയമായി ആയുര്‍വേദ ചികിത്സ പഠിപ്പിക്കുന്ന ഒരു സ്ഥാപനം - അതായിരുന്നു പ്രധാന ലക്ഷ്യം. അതിന് പണം കണ്ടെത്താനുള്ള ശ്രമങ്ങള് പലതവണ പരാജയപ്പെട്ടെങ്കിലും ദൃഢനിശ്ചയത്തോടെയുള്ള പ്രയത്‌നം ഫലം കണ്ടു. അങ്ങനെ ആരംഭിച്ച ആയുര്‍വേദ പാഠശാലയാണ് പിന്നീട് ആയുര്‍വേദ കോളേജായി മാറിയത്. ഇതോടെ തലമുറകളായി കൈമാറി വന്നിരുന്ന നാട്ടുവൈദ്യരീതി അവസാനിച്ചു. ആയുര്‍വേദ ചികിത്സാവിധികള് ശാസ്ത്രീയമായി അഭ്യസിക്കാന് ഒരുപാട് പേര് മുന്നോട്ട് വന്നു.\n"മാനേജിങ് ട്രസ്റ്റി ഡോ.പി.കെ.വാര്യര്"\n1902 ഒക്ടോബര് 12 വിജയദശമി ദിവസമാണ് കോട്ടക്കല് ആര്യവൈദ്യശാല പ്രവര്‍ത്തനം ആരംഭിച്ചത്. ചെറിയൊരു കെട്ടിടത്തിലാണെങ്കിലും ദക്ഷിണേന്ത്യയില് വ്യാവസായികാടിസ്ഥാനത്തില് ആദ്യം ആരംഭിച്ച ഔഷധ നിര്‍മാണശാലയായിരുന്നു അത്. കുറി പിരിച്ചുണ്ടാക്കിയ 500 രൂപയായിരുന്നു മുടക്കുമുതല്. പി.എസ്.വാര്യരെ കൂടാതെ ആകെയുണ്ടായിരുന്നത് ഒരു സഹായി മാത്രം. തുടക്കം ചെറുതായിരുന്നെങ്കിലും ലക്ഷ്യം വളരെ വലുതായിരുന്നു. ആര്യവൈദ്യശാല ആരംഭിക്കുന്നതിനെപ്പറ്റി ഒരു സുദീര്‍ഘമായ വിജ്ഞാപനം അദ്ദേഹം പൊതുജനസമക്ഷം സമര്‍പ്പിച്ചു. ആയുര്‍വേദത്തിന്റെ നവോത്ഥാനത്തിനായി യോജിച്ച് പ്രവര്‍ത്തിക്കാനുള്ള ഒരു ആഹ്വാനം കൂടിയായിരുന്നു അത്. ആയുര്‍വേദത്തിന്റെ ചരിത്രത്തിലെ ഒരു സുവര്‍ണ്ണരേഖയായി അത് മാറി.\nആയുര്‍വേദത്തിന്റെ നവോത്ഥാന നായകനെന്ന് പി.എസ്.വാര്യരെ വെറുതെ വിശേഷിപ്പിക്കുന്നതല്ല. ഈ ശാസ്ത്രശാഖയെ പരിപോഷിപ്പിക്കാന് അദ്ദേഹം ചെയ്ത പ്രവര്‍ത്തനങ്ങള്‍ക്കുള്ള അംഗീകാരമാണത്. ആയുര്‍വേദത്തിന്റെ അഭിവൃദ്ധിക്കായി അദ്ദേഹം തന്നാല് കഴിയുന്നതെല്ലാം ചെയ്തു. ആ പ്രവര്‍ത്തനങ്ങളിലൊന്ന് മാത്രമായിരുന്നു ആര്യവൈദ്യശാലയും. വൈദ്യന്മാരുടെ സംഘടന സ്ഥാപിച്ചുകൊണ്ടാണ് അദ്ദേഹം മറ്റൊരു ചരിത്രം രചിച്ചത്. ആയുര്‍വേദത്തിന്റെ ഉദ്ധാരണമെന്നത് താന് മാത്രം ചെയ്യേണ്ടതല്ലെന്നും അതിനൊരു കൂട്ടായ്മ ആവശ്യമാണെന്നും അദ്ദേഹം തിരിച്ചറിയുകയായിരുന്നു. 1903 ജനുവരിയില് 'ആര്യവൈദ്യസമാജം' എന്ന സംഘടനയുടെ പ്രാഥമികയോഗം കോട്ടക്കലില് നടന്നു. വൈദ്യന്മാരുടെ സംഘടിത പ്രവര്‍ത്തനത്തിന്റെ നാഴികക്കല്ലായി അത് മാറുകയായിരുന്നു.\n"വൈദ്യരത്‌നം പി.എസ്.വാര്യരുടെ 150-ാം ജന്മവാര്‍ഷികാഘോഷം ഉപരാഷ്ട്രപതി വെങ്കയ്യനായിഡു ഉദ്ഘാടനം ചെയ്യുന്നു"\n'ധന്വന്തരി' ആദ്യത്തെ വൈദ്യമാസിക\nമലയാളത്തില് ആദ്യമായി പുറത്തിറങ്ങിയ വൈദ്യമാസികയായിരുന്നു ധന്വന്തരി. 1903ല് ആര്യവൈദ്യസമാജം രൂപീകരിച്ച് വൈകാതെ തന്നെ ധന്വന്തരി മാസികയും പ്രസിദ്ധീകരിച്ച് തുടങ്ങി. പി.എസ്.വാര്യര് പത്രാധിപരായിരുന്നു. പി.വി.കൃഷ്ണവാര്യര് മാനേജരും പരമേശ്വരന് മൂസത് സഹപത്രാധിപരുമായി. ആയുര്‍വേദത്തിന്റെ പ്രചാരണവും ജനങ്ങളില് ആരോഗ്യബോധവും വളര്‍ത്തുകയായിരുന്നു മാസികയുടെ ലക്ഷ്യം. 23 വര്‍ഷം മുടക്കമില്ലാതെ പ്രസിദ്ധീകരിച്ച വൈദ്യമാസികയെന്ന റെക്കോര്‍ഡും ധന്വന്തരിക്കാണ്.\nഒന്നാം ലോകമഹായുദ്ധത്തിന്റെ അനന്തരഫലമായി ലോകമെങ്ങും വലിയ സാമ്പത്തിക ബുദ്ധിമുട്ടിലേക്ക് കൂപ്പുകുത്തി. ഇത് ആര്യവൈദ്യശാലയേയും ബാധിച്ചു. ഔഷധവില്‍പ്പന സ്വാഭാവികമായി കുറഞ്ഞു. എന്നാല് ഈ അവസരത്തില് പി.എസ്.വാര്യര് ചിന്തിച്ചത് നാട്ടിലെ തൊഴിലില്ലായ്മയും സാമ്പത്തിക വിഷമതകളും ഇല്ലാതാക്കുന്നതിനെ കുറിച്ചായിരുന്നു. ആര്യവൈദ്യശാലയുടെ ആദായത്തിന്റെ ഒരു വിഹിതം സാധുക്കളായ രോഗികളുടെ ചികിത്സയ്ക്കായി നീക്കിവെയ്ക്കാന് അദ്ദേഹം തീരുമാനിച്ചു. അങ്ങനെ കോട്ടക്കല് നഗരത്തില് ധര്‍മ്മാശുപത്രി (ആര്യവൈദ്യശാല ചാരിറ്റബിള് ഹോസ്പിറ്റല്) ആരംഭിച്ചു.\nആയുര്‍വേദത്തിനായി ജീവിതം ഉഴിഞ്ഞുവെച്ച വൈദ്യന് പിന്നീട് വൈദ്യരത്‌നമായി മാറുന്ന കാഴ്ചയാണ് കണ്ടത്. ആയുര്‍വേദത്തിന്റെ അഭ്യുന്നതിക്കായി അദ്ദേഹം നടത്തിയ ബഹുമുഖ പ്രവര്‍ത്തനങ്ങളെ രാജ്യം ആദരിച്ചു. 1993ലെ പുതുവത്സര ബഹുമതിയായി ഇന്ത്യന് സര്‍ക്കാര് അദ്ദേഹത്തിന് വൈദ്യരത്‌നം എന്ന സമ്മാന്യപദവി നല്‍കി. ചികിത്സാരംഗത്ത് മാത്രമല്ല സംഘാടനം, കല, സാഹിത്യം, സേവനം തുടങ്ങി സമസ്തമേഖലകളിലും അദ്ദേഹമൊരു മാതൃകയാണ് ഇപ്പോഴും. അതുകൊണ്ട് തന്നെ വൈദ്യരത്‌നമെന്ന പദവി ഏറ്റവും നന്നായി യോജിക്കുന്നത് പന്നിയമ്പള്ളി വാര്യത്ത് ശങ്കുണ്ണി വാര്യര്‍ക്കാണ്....അതെ വൈദ്യരത്‌നം പി.എസ്.വാര്യര്‍ക്ക്.\nകൂടിയാട്ടത്തില് പൈങ്കുളം പെരുമ\nകോട്ടയം പെരുമ ഇന്ദ്രപ്രസ്ഥത്തില് ആവര്‍ത്തിക്കുമോ!\nകഥാപ്രസംഗത്തില് മേമുണ്ട പെരുമ\nതട്ടത്തിന് മറയത്തെ തായ്‌കോണ്ടോ പെരുമ\nപാലക്കാടന് പെരുമ പുസ്തക പ്രകാശനം 19ന്


Emalayalee.com - ഇന്ത്യന് സോഷ്യല് ഫോറം റാബഗ് ബ്രാഞ്ച് രൂപീകരിച്ചു\nറാബിഗ്, ജിദ്ദ: ഇന്ത്യന് സോഷ്യല് ഫോറം റാബിഗ് ടൗണ് കേന്ദ്രീകരിച്ച് പുതിയ ബ്രാഞ്ച് കമ്മിറ്റി രൂപീകരിച്ചു. സോഷ്യല് ഫോറം കേരള ചാപ്റ്റര് ജനറല് സെക്രട്ടറി കോയിസന് ബീരാന് കുട്ടി കണ്‍വന്‍ഷന് ഉദ്ഘടാനം ചെയ്തു.\nസംഘപരിവാര് ശക്തികള് അവരുടെ അജണ്ടകള് നടപ്പാക്കാന് ജനാധിപത്യത്തിന്റെ അസ്ഥിവാരങ്ങള് തച്ചുടയ്ക്കുന്നത് രാജ്യത്തിന്റെ പല കോണുകളില് നിന്നും നവരാഷ്ട്രീയ കക്ഷികള് വിളിച്ചോതിയപ്പോള് അതിനെ പരിഹാസത്തോടെ നോക്കിക്കണ്ട മുഖ്യധാരാ പാര്‍ട്ടികള് ഫാസിസ്റ്റുകളുടെ ഒളിയജണ്ടകള്‍ക്കെതിരെ കണ്ണടച്ചതാണ് രാജ്യം ഇന്നു നേരിടുന്ന ഗുരുതരമായ പ്രശ്‌നങ്ങള്‍ക്കു കാരണമെന്ന് കണ്‍വന്‍ഷന് വിലയിരുത്തി. ഇനിയും കാണികളായി നോക്കിനില്‍ക്കാതെ പ്രശ്‌നങ്ങളെ ഒറ്റക്കെട്ടായി നേരിടാന് രാജ്യത്തെ പൗരന്മാര് മുന്നോട്ടു വരണമെന്ന് യോഗം ആഹ്വാനം ചെയ്തു.\nസ്റ്റേറ്റ് കമ്മിറ്റി അംഗം ഹസന് മങ്കട മുഖ്യ പ്രഭാഷണം നടത്തി. ബ്രാഞ്ച് പ്രസിഡന്റ് യൂനുസ് എടപ്പാള് അധ്യക്ഷത വഹിച്ചു. കര്‍ണാടക സ്റ്റേറ്റ് കമ്മിറ്റി അംഗം കലന്തര്, ഷിയാസ്, റാഫി ചേളാരി, അബ്ദുല് അസീസ് വയനാട്, അബ്ദുല് ഗഫൂര് വിളയില്, ജലീല്, അഫ്‌സല് മംഗളൂരു തുടങ്ങിയവര് സംസാരിച്ചു. ഇന്ത്യന് സോഷ്യല് ഫോറത്തില് പുതുതായി അംഗത്വമെടുത്തവര്‍ക്ക് ബീരാന്‍കുട്ടി കോയിസന്, റാഫി ചേളാരി, ഹസന് മങ്കട എന്നിവര് ഷാള് അണിയിച്ചു.


ദുരന്തം റിപ്പോര്‍ട്ട് ചെയ്യുമ്പോള് | മാധ്യമലോകം\nദുരന്തം റിപ്പോര്‍ട്ട് ചെയ്യുമ്പോള്\nപാതാളപേടകത്തില്‍നിന്ന് അവസാനത്തെ ആളും പുറത്തിറങ്ങിയപ്പോള് ചിലി മാത്രമല്ല ലോകം മുഴുവന് മന്ദഹസിച്ചു. അസാധ്യമെന്ന് കരുതിയത് സാധ്യമായതിന്റെ സന്തോഷത്തിലായി ലോകം. പുനര്‍ജനിയുടെ സമാശ്വാസമായിരുന്നു ആ തൊഴിലാളികള്‍ക്കും അവരുടെ കുടുംബങ്ങള്‍ക്കും. അടിയന്തരാവസ്ഥയിലെ ജയില്‍വാസംപോലെയായിരുന്നു മൂവായിരം അടി താഴെ കല്ലറകളില് രണ്ടു മാസത്തിലേറെ നീണ്ടുനിന്ന അവരുടെ വാസം. മോചനം ഉണ്ടാകുമോ എന്നറിയില്ല; ഉണ്ടെങ്കില് എന്നായിരിക്കുമെന്നും അറിയില്ല. ശിക്ഷിക്കപ്പെട്ടവര്‍ക്ക് അവരുടെ മോചനതീയതി കൃത്യമായി അറിയാമെന്ന ആശ്വാസമുണ്ട്.\nമുംബൈയിലെ കമാന്‍ഡോ ഓപറേഷന് രാജ്യം മുഴുവന് ടെലിവിഷനില് തത്സമയം കണ്ടു. ഉദ്വേഗത്തിന്റെ അറുപതു മണിക്കൂര് ടിവി തുറന്നുതന്നെയിരുന്നു. അതിന്റെ ആശാസ്യതയെക്കുറിച്ച് പിന്നീട് സംശയങ്ങളുണ്ടായി. എന്നാല്, ചിലിയിലെ രക്ഷാപ്രവര്‍ത്തനം ബി.ബി.സി ആദ്യവസാനം കാണിച്ചുകൊണ്ടിരുന്നപ്പോള് ലോകം ആശ്വാസത്തോടെയാണ് കണ്ടിരുന്നത്. ദുരന്തദൃശ്യങ്ങള് നിരന്തരം പതിയുന്ന ടെലിവിഷന് സ്‌ക്രീനില് പ്രതീക്ഷയുടെ കാഴ്ചകള്‍ക്കും ഇടമുണ്ടായി. പേടകം തുറന്ന് ആദ്യത്തെയാള് പുറത്തിറങ്ങിയപ്പോള് ലോകം ഒരു സിക്‌സറിന്റെ ആവേശത്തിലായി. പിന്നെ ഓരോ പ്രാവശ്യവും അതാവര്‍ത്തിച്ചു. നമ്മള് കണ്ടിട്ടില്ലാത്തവരും ഇനിയൊരിക്കലും കാണാന് ഇടയില്ലാത്തവരുമായ മുപ്പത്തിമൂന്നു പേര്. പക്ഷേ, നമ്മുടെ പിന്നാമ്പുറത്തെവിടെയോ നടക്കുന്ന രക്ഷാപ്രവര്‍ത്തനമെന്ന പോലെ നാമതില് പൂര്‍ണമനസോടെ ഭാഗഭാക്കായി. കര്‍ണാടകയും കോമണ്‍വെല്‍ത്തും നമ്മള് ഒരു ദിവസത്തേക്ക് മറന്നു. വാര്‍ത്താവിനിമയത്തിന്റെ സാങ്കേതികവിദ്യ ലോകത്തെ ആഗോളഗ്രാമത്തിന്റെ അവസ്ഥയിലേക്ക് ചുരുക്കിയിരിക്കുന്നുവെന്ന് മാര്‍ഷല് മക്‌ലൂഹന് പറഞ്ഞത് ശരിയെന്ന് നമുക്ക് ബോധ്യമായി. ഭരതന്റെ മാളൂട്ടിയിലെ പോലെ ശുഭപര്യവസായിയായ കഥാന്ത്യത്തിനുവേണ്ടി സമസ്തലോകത്തോടൊപ്പം നമ്മള് പ്രാര്‍ഥിച്ചു.\nഅപ്പോളോ 13 നിയന്ത്രണരഹിതമായി ഭൂമിയിലേക്ക് നിപതിച്ചുകൊണ്ടിരിക്കേ ലോകം അനുഭവിച്ച വ്യഥയാണ് ചിലിയില് ആവര്‍ത്തിക്കപ്പെട്ടത്. 1970ലായിരുന്നു ആ അപകടം. പരാജയപ്പെട്ട ചാന്ദ്രപേടകത്തില്‍നിന്ന് പാരച്യൂട്ടുകളില് തൂങ്ങിയാടി മൂന്ന് യാത്രികര് ശാന്തസമുദ്രത്തില് വന്നിറങ്ങിയപ്പോള് ലോകം മുഴുവന് ഹര്‍ഷോന്മാദത്തിലായി. ലോകത്തെ ഭീതിയിലാഴ്ത്തിയ ആ ബഹിരാകാശനാടകം 86 മണിക്കൂര് നീണ്ടുനിന്നു. ലോകം മുഴുവന് ആകുലമായി ശ്വാസമടക്കി നിന്ന മണിക്കൂറുകളായിരുന്നു അവ. അന്നും ടെലിവിഷനില് തത്സമയ സംേപ്രഷണം ഉണ്ടായിരുന്നു. പക്ഷേ, നമുക്ക് അത് കാണുന്നതിനുള്ള സൗകര്യമില്ലായിരുന്നു.\nവിപ്ലവനേതാവ് സാല്‍വദോര് അയെന്‍ഡേയുടെയും വിപ്ലവകവി പാബ്ലോ നെരൂദയുടെയും നാടാണ് ചിലി. സൗമ്യരായ ജനങ്ങള്. ദുരന്തമുണ്ടാകുമ്പോളാണ് ഒരു ജനതയുടെ യഥാര്‍ഥസ്വഭാവം വെളിപ്പെടുന്നത്.\nഖനിയിലെ ഇരുട്ടില് ആ തൊഴിലാളികള് പ്രകടിപ്പിച്ച ഐക്യദാര്‍ഢ്യവും സാഹോദര്യവും പ്രശംസനീയമാണ്. അസാധാരണമായ മനക്കരുത്തും അതിജീവന ശേഷിയുമാണ് അവര് പ്രകടിപ്പിച്ചത്. രക്ഷയുടെ പേടകം എത്തിയപ്പോള് എത്ര വിശുദ്ധമായ മനസ്സോടെയാണ് അവരതിനെ എതിരേറ്റത്. ആദ്യം കയറാന് ആരുമുണ്ടായിരുന്നില്ല. എല്ലാവരും മറ്റുള്ളവര്‍ക്കുവേണ്ടി വഴിമാറി. സ്വര്‍ഗത്തില്‍നിന്ന് ഒരു ഏണി ഇറങ്ങിവന്നാല് തിക്കും തിരക്കും നിമിത്തം അതില് ആര്‍ക്കും പിടിച്ചുകയറാന് കഴിയാതെവരുമെന്ന് പറയാറുണ്ട്. പൊതുവായ ഈ ലോകതത്ത്വത്തിന് അപവാദമായിത്തീര്‍ന്നു ആ ഖനിത്തൊഴിലാളികള്. മുങ്ങുന്ന കപ്പലില്‍നിന്ന് ഏറ്റവും ഒടുവില് രക്ഷപ്പെടുന്നയാള് കപ്പിത്താനായിരിക്കുമെന്ന നാവികതത്ത്വത്തിന്റെ അടിസ്ഥാനത്തില് ഏറ്റവും ഒടുവില് കാപ്‌സ്യൂളില് കയറിയത് ഫോര്‍മാനായിരുന്നു.\nവമ്പിച്ച മാധ്യമകേന്ദ്രീകരണമാണ് കോപ്പിയാപോയിലുണ്ടായത്. ആയിരത്തിലേറെ മാധ്യമപ്രതിനിധികള് ഖനിയുടെ മുകള്‍ത്തട്ടില് തമ്പടിച്ചു. പക്ഷേ, അവര് പെരുമാറിയത് സംയമനത്തോടെയായിരുന്നു. വികാരതീവ്രതക്കുവേണ്ടി അവര് പരിശ്രമിച്ചില്ല. ഉപരിതലത്തിലെത്തുന്ന തൊഴിലാളികള് സൂര്യപ്രകാശത്തോടൊപ്പം മാധ്യമപ്രവര്‍ത്തകരെയും അപകടകരമായി അഭിമുഖീഭവിക്കേണ്ടി വരുമെന്ന ആശങ്കയുണ്ടായിരുന്നു. മാധ്യമപ്രവര്‍ത്തകരെ എങ്ങനെ നേരിടണമെന്ന പരിശീലനം യാത്രയുടെ തുടക്കത്തില് അവര്‍ക്ക് നല്‍കിയിരുന്നു.\nഎന്നാല്, ഒന്നും സംഭവിച്ചില്ല. എല്ലാവരും പാലിക്കേണ്ടതായ അകലം പാലിച്ചു. പുനഃസമാഗമത്തിന്റെ നിമിഷങ്ങള് കുടുംബാംഗങ്ങള്‍ക്കായി വിട്ടുകൊടുത്തു. ഇപ്പോള് എന്തു തോന്നുന്നു എന്ന പതിവ് ചോദ്യവുമായി ചാനല് കാമറകള് ആരെയും വളഞ്ഞില്ല. കാത്തിരിക്കുന്നവരുടെ കണ്ണീര് വീണ് മൈക്രോഫോണുകള് നനഞ്ഞില്ല. എല്ലാം സ്വാഭാവികമായി ചിത്രീകരിക്കപ്പെട്ടു. കമന്‍േററ്റര്‍മാരുടെ പക്വവും മിതവുമായ വാക്കുകള്‍ക്ക് അസാധാരണമായ കരുത്തുണ്ടായി. കാമറ കാണുമ്പോള് കരയുന്ന നമ്മുടെ സ്ത്രീകളെപ്പോലെയല്ല ചിലിയിലെ പെണ്ണുങ്ങള്. കണ്ണീരില് കുതിര്‍ത്തെടുത്ത അസംതൃപ്തിയും പരാതിയുമാണ് നമ്മുടെ ചാനലുകള്‍ക്കിഷ്ടം. സുനാമി ദുരന്തമുണ്ടായപ്പോള് ചാനലുകള്‍ക്കുവേണ്ടി സൃഷ്ടിക്കപ്പെടുന്ന പരിദേവനം നമ്മള് ആവോളം കണ്ടതാണ്. ആര്‍ക്കും ഒന്നും കിട്ടിയില്ലെന്ന് കഴിയുന്നത്ര ആളുകളെക്കൊണ്ട് പറയിക്കുന്നതിലാണ് നമ്മുടെ ചാനലുകളുടെ സംതൃപ്തി.\nസാധാരണക്കാര് മാത്രമല്ല, നേതാക്കളും പഴിചാരാന് ഇഷ്ടപ്പെടുന്നവരാണ്. പഴി ചാരുന്നവര് പ്രശ്‌നങ്ങള്‍ക്കു മുന്നില് പകച്ചു നില്‍ക്കുന്നവരാണ്. കത്രീന നാശം വിതച്ചപ്പോള് ബുഷ് നിഷ്‌ക്രിയനായിരുന്നു. കടലില് എണ്ണപ്പാട നിറഞ്ഞപ്പോള് ബ്രിട്ടീഷ് പെട്രോളിയത്തെ കുറ്റപ്പെടുത്തി നാള്‍നീക്കാനാണ് ഒബാമ ശ്രമിച്ചത്. വ്യത്യസ്തനായ പ്രസിഡന്റാണ് താനെന്ന് ചിലിയിലെ സെബാസ്റ്റിയന് പിനേറ തെളിയിച്ചു. രക്ഷയുടെ പ്രതലത്തില് അദ്ദേഹം സദാ സന്നിഹിതനായിരുന്നു. ദുരന്തത്തെ നേരിടേണ്ടത് എങ്ങനെയെന്ന് അദ്ദേഹം കാണിച്ചുതന്നു. ആരും അദ്ദേഹത്തെ കുറ്റപ്പെടുത്തിയില്ല. പ്രതീക്ഷയുടെ അചഞ്ചലമായ പ്രതീകമായി ശുഭപ്രതീക്ഷയുടെ ദ്വാരമുഖത്ത് അദ്ദേഹം നിലയുറപ്പിച്ചു.\nസുതാര്യതയാണ് ചിലിയുടെ രക്ഷാപ്രവര്‍ത്തനത്തെ വിജയത്തിലെത്തിച്ചത്. ആരില്‍നിന്നും ഒന്നും മറച്ചുവെച്ചില്ല. അതുകൊണ്ട് എല്ലായിടത്തുനിന്നും സഹായവും വൈദഗ്ധ്യവും കോപ്പിയാപോയിലെത്തി. ഖനി അപകടങ്ങള് പതിവായി സംഭവിക്കുന്ന രാജ്യമാണ് ചൈന. ആരും അറിയാറില്ലെന്നു മാത്രം. സോവിയറ്റ് യൂണിയനിലും അവസ്ഥ വ്യത്യസ്തമായിരുന്നില്ല. ആദ്യകാലത്തെ ബഹിരാകാശയാത്രികരില് നിരവധി പേര് മരിച്ചുപോയിട്ടുണ്ട്. അവര് ശൂന്യാകാശത്ത് ഇപ്പോഴും ചുറ്റിക്കറങ്ങുന്നുണ്ടാകാം. മാധ്യമങ്ങള്‍ക്കു നല്‍കുന്ന സ്വാതന്ത്ര്യമാണ് സുതാര്യത ഉറപ്പാക്കുന്നത്. കാര്യങ്ങള് സുതാര്യമാകുമ്പോള് കാര്യക്ഷമത വര്‍ധിക്കും.\nഅനിയന്ത്രിതമായ മാധ്യമ ഇടപെടല് നിമിത്തം കാര്യങ്ങള് വഷളാകുന്നതിനും ഉദാഹരണങ്ങള് ധാരാളമുണ്ട്. അവയിലൊന്നാണ് മുംബൈ. ജിജ്ഞാസ അതിരുവിടുകയും മത്സരം മുറുകുകയും ചെയ്യുമ്പോഴാണ് അപകടമുണ്ടാകുന്നത്. ഡ്രില്ലിങ് ലക്ഷ്യത്തിലെത്തിയെന്ന ശുഭവാര്‍ത്ത അറിയിച്ച ഖനി മന്ത്രി ലോറന്‍സ് റിവെറോസിനോട് മാധ്യമപ്രവര്‍ത്തകര് ചോദിച്ചു: അവരെങ്ങനെയുണ്ട്? നിങ്ങളേക്കാള് ശാന്തരാണെന്നായിരുന്നു മറുപടി. അശാന്തരായ മാധ്യമപ്രവര്‍ത്തകരെയാണ് തലയില്ലാക്കോഴികള് എന്ന് റോണെന് സെന് വിളിച്ചത്. വിശേഷണം എം.പിമാര് ഏറ്റെടുത്തതുകൊണ്ട് സെന്നിനെതിരെ മാധ്യമങ്ങളുടെ ആക്രമണമുണ്ടായില്ല. തലയില്ലാക്കോഴിയുടെ നാടന്‍രൂപമാണ് നിലാവത്ത് അഴിച്ചു വിട്ട കോഴി. പതിയിരുന്നാണ് ഇരയെ തേടേണ്ടത്. കുതിച്ചുചാടുന്നതും കൊത്തിപ്പറക്കുന്നതും ആവശ്യമുള്ളപ്പോള് മാത്രം മതി. ദുരന്തം കൈകാര്യം ചെയ്യുന്നതില് മാത്രമല്ല, ദുരന്ത റിപ്പോര്‍ട്ടിങ്ങിലും കോപ്പിയാപോ ചില പാഠങ്ങള് നല്‍കുന്നുണ്ട്.\nസ്വതന്ത്ര ചിന്തകന് says:\n2010, ഒക്‌ടോബർ 16 5:17 AM\nമുഴുവന് ഇങ്ങനെ ബോള്‍ഡ് ആയാല് വായനാ സുഖം ഉണ്ടാവില്ല.\n2010, ഒക്‌ടോബർ 17 2:54 AM\n@സ്വതന്ത്ര ചിന്തകന്‍പ്രശ്നം''ശ്രദ്ധയില് പെടുത്തിയതിനു നന്ദി ഇനി ശ്രദ്ധിക്കാം ..


ഊഹാപോഹങ്ങൾക്ക് വിരാമമേകി Aerox 155 മാക്സി സ്കൂട്ടർ പുറത്തിറക്കി Yamaha; വില 1.29 ലക്ഷം രൂപ - Malayalam DriveSpark\n2 hrs ago ഇവികൾ കൂടുതൽ ജനപ്രിയമാക്കാൻ ഇലക്ട്രിക് ഓട്ടോ മേള സംഘടിപ്പിച്ച് ഡൽഹി സർക്കാർ\nNews ലാന്‍ഷൂവില് ലോക്ഡൗണ്, പുതുതരംഗത്തില് ചൈന വീഴുന്നു, ഡെല്‍റ്റയുടെ അതിപ്രസരം\nUpdated: Tuesday, September 21, 2021, 13:09 [IST]\nപുതിയ YZF-R15 V4.0 മോട്ടോർസൈക്കിളിന് പുറമെ, പുതിയ ഏറോക്സ് 155 മാക്സി-സ്കൂട്ടറും രാജ്യത്ത് യമഹ മോട്ടോർ ഇന്ത്യ പുറത്തിറക്കി. പ്രാരംഭ ബേസ് മോഡലിന് 1.29 ലക്ഷം രൂപയും സ്പെഷ്യൽ പതിപ്പ് മോട്ടോ GP എഡിഷന് 1.30 ലക്ഷം രൂപയുമാണ് ഇന്ത്യൻ വിപണിയിൽ സ്കൂട്ടറിന്റെ എക്സ്-ഷോറൂം വില.\nR15 സ്പോർട്സ് ബൈക്കിന്റെ അതേ സാങ്കേതികവിദ്യ അടിസ്ഥാനമാക്കിയാണ് ഈ മോഡൽ ബ്രാൻഡ് ഒരുക്കിയിരിക്കുന്നത്. ഇത് ഒരേ എഞ്ചിനും പ്ലാറ്റ്ഫോമും ഉപയോഗിക്കുന്നു, അതിനാൽ സ്കൂട്ടർ മികച്ച സ്പോർട്ടി എക്സ്പീരിയൻസ് വാഗ്ദാനം ചെയ്യുന്നു.\nFZ-X നിയോ-റെട്രോ മോട്ടോർസൈക്കിൾ പുറത്തിറക്കിയതിന് പിന്നാലെയാണ് യമഹ ഏറോക്സ് 155 അവതരിപ്പിച്ചത്, ഇന്ത്യൻ വിപണിയൽ രണ്ടും സ്വന്തമായി ഒരു സ്ഥാനം കൈവരിക്കുന്നു. ഇതോടൊപ്പം ജാപ്പനീസ് നിർമ്മാതാക്കൾ തീർച്ചയായും തങ്ങളുടെ 125 സിസി സ്കൂട്ടർ പോർട്ട്‌ഫോളിയോ ശക്തിപ്പെടുത്തുകയാണ്.\nഫാസിനോ, റേ ZR -ന്റെ ഹൈബ്രിഡ് പതിപ്പുകൾ അടുത്തിടെ കമ്പനി അവതരിപ്പിച്ചിരുന്നു. ഇന്ത്യൻ വിപണിയിൽ 150-160 സിസി പ്രീമിയം സ്‌കൂട്ടർ സ്‌പെയ്‌സിലേക്കുള്ള ബ്രാൻഡിന്റെ ആദ്യ ചുവടുവെപ്പാണ് ഏറോക്‌സ് 155.\nഅന്താരാഷ്ട്ര വിപണികളിൽ പ്രത്യേകിച്ചും തെക്കുകിഴക്കൻ ഏഷ്യൻ രാജ്യങ്ങളിൽ ഇതിന് മികച്ച സ്വീകാര്യത ലഭിച്ചിട്ടുണ്ട്, 1997 മുതൽ യൂറോപ്പിൽ എയറോക്സ് നെയിം പ്ലേറ്റ് ലഭ്യമാണ്.\nഅന്താര്ഷ്ട്ര വിപണിയിൽ വിവിധ എഞ്ചിൻ ശേഷികളിൽ ഇവ റീട്ടെയിൽ ചെയ്തു. സ്കൂട്ടറിന് 1,980 mm നീളവും 700 mm വീതിയും 1,150 mm ഉയരവും 1,350 mm നീളമുള്ള വീൽബേസുമുണ്ട് . R15 V3 -നേക്കാൾ 25 mm നീളമുള്ള വീൽബേസാണ് ഏറോക്സിന് ലഭിക്കുന്നത്.\nവാഹനത്തിന്റെ മൊത്ത ഭാരം 276 കിലോഗ്രാമാണ്, പേര് സൂചിപ്പിക്കുന്നത് പോലെ R15 V3 ഫ്ലെയർ ചെയ്ത സൂപ്പർസ്‌പോർട്ട് മോട്ടോർസൈക്കിളുമായി ഇതിന് പൊതുവായ സാമ്യമുണ്ട്, മോട്ടോർസൈക്കിളിന് ഇതിനൊപ്പം മിഡ് ലൈഫ് അപ്‌ഡേറ്റും ലഭിച്ചു.\nപെർഫോമെൻസിനെ സംബന്ധിച്ചിടത്തോളം, R15 -ലെ അതേ 155 സിസി സിംഗിൾ സിലിണ്ടർ ലിക്വിഡ്-കൂൾഡ് ഫ്യുവൽ-ഇൻജക്റ്റഡ് DOHC എഞ്ചിൻ വേരിയബിൾ വാല്യൂ ആക്യുവേഷൻ ടെക് ഉപയോഗിച്ച് എത്തുന്നു.\n8,000 rpm -ൽ 15.36 bhp പരമാവധി കരുത്തും 6500 prm -ൽ 13.9 Nm പീക്ക് torque ഉം എഞ്ചിൻ വികസിപ്പിക്കുന്നു. ഇത് മുൻതലമുറ R15 V3 മോഡലിനേക്കാൾ4bhp കുറവാണ്, പക്ഷേ 10.9 bhp കരുത്ത് ഉത്പാദിപ്പിക്കുന്ന അപ്രീലിയ SXR 160 -നേക്കാൾ കൂടുതൽ കരുത്തുറ്റതാണ്.\n2016 അവസാനത്തോടെ മലേഷ്യയിലെ സെപാങ് ഇന്റർനാഷണൽ സർക്യൂട്ടിലാണ് ഏറോക്‌സ് 155 സിസി പതിപ്പിന്റെ ആദ്യ അരങ്ങേറ്റം. വളരെ ഫീച്ചർ പാക്ഡ് മോഡലാണിത്.\nയമഹ R സീരീസ് അനുകരിക്കുന്ന റേസർ-ഷാർപ്പ് സ്റ്റൈലിംഗ്, ഡ്യുവൽ-പോഡ് എൽഇഡി ഹെഡ്‌ലാമ്പുകൾ, സംയോജിത വിംഗ് ആകൃതിയിലുള്ള എൽഇഡി ഡേടൈം റണ്ണിംഗ് ലൈറ്റുകൾ, ഷാർപ്പ് ബോഡി വർക്ക്, സ്മാർട്ട്‌ഫോൺ കണക്ടിവിറ്റിയുള്ള എൽസിഡി ഇൻസ്ട്രുമെന്റ് ക്ലസ്റ്റർ, ആപ്ലിക്കേഷൻ അധിഷ്ഠിത പ്രവർത്തനങ്ങൾ, ഹസാർഡ് ലാമ്പുകൾ, ഫെയറിംഗിൽ സ്ഥാപിച്ചിരിക്കുന്ന ടേൺ ഇൻഡിക്കേറ്റർ, പില്യൺ സീറ്റിന് കീഴിൽ സ്ഥാപിച്ചിരിക്കുന്ന തിരശ്ചീന എൽഇഡി ടെയിൽ ലാമ്പുകൾ എന്നിവയാണ് മാക്സി സ്കൂട്ടറിന്റെ പ്രധാന സവിശേഷതകൾ.\nഒരു ചെറിയ വിൻഡ്‌സ്‌ക്രീൻ, സ്പോർട്ടി ബോഡി ഗ്രാഫിക്സ്, സ്റ്റബി എക്‌സ്‌ഹോസ്റ്റ് സിസ്റ്റം, വലിയ ഫുട്ബോർഡ്, വിശാലമായ സ്റ്റോറേജ് ശേഷി എന്നിവയും ഇതിൽ ഉണ്ട്. ഏറോക്സ് 155 -ന് 14 ഇഞ്ച് അലോയ് വീലുകളും ഉപഭോക്താക്കളെ ആകർഷിക്കാൻ ഒന്നിലധികം കളർ ചോയിസുകളും നിർമ്മാതാക്കൾ വാഗ്ദാനം ചെയ്യുന്നു. 790 mm സീറ്റ് ഉയരമുള്ള മോഡലിന്റെ ഫ്യുവൽ ടാങ്ക് ശേഷി 5.5 ലിറ്ററാണ്.\nഫ്ലോർബോർഡിന്റെ മധ്യഭാഗത്തായി ഒരുക്കിയിരിക്കുന്ന ഫ്യുവൽ ഫില്ലർ ക്യാപ്പ് തികച്ചും സവിശേഷവും പ്രായോഗികവുമായ രീതിയിൽ സ്ഥാപിച്ചിരിക്കുന്നു. യമഹ ഏറോക്സ് 155 പ്രീമിയം സ്കൂട്ടർ വിഭാഗത്തിൽ ശക്തമായ ഒരു പ്രകടനം കാഴ്ച്ച വെക്കുമെന്ന് ഞങ്ങൾ പ്രതീക്ഷിക്കുന്നു.\nYamaha R15 V4, R15M ആദ്യ ബാച്ച് ഡെലിവറി ആരംഭിച്ചു; വോക്ക്എറൗണ്ട് വീഡിയോ ഇതാ\nYamaha launched its 1st maxi scooter aerox 155 in india


unlicensed doctors carry out abortions in dubai flat | ദുബായിലെ ഫ്‌ളാറ്റില് കുടില് വ്യവസായം പോലെ സര്‍ജറിയും ഗര്‍ഭഛിദ്രവും; ഡോക്ടര്‍മാര് അറസ്റ്റില് - Malayalam Oneindia\nദുബായിലെ ഫ്‌ളാറ്റില് കുടില് വ്യവസായം പോലെ സര്‍ജറിയും ഗര്‍ഭഛിദ്രവും; ഡോക്ടര്‍മാര് അറസ്റ്റില്\nUpdated: Sun, Jan 28, 2018, 16:16 [IST]\nദുബായ്: ഫ്‌ളാറ്റില് വച്ച് അനധികൃതമായ ഗര്‍ഭഛിദ്രവും സര്‍ജറിയും നടത്തിവന്ന ഡോക്ടര്‍മാരുടെ സംഘത്തെ ദുബായ് പോലിസ് അറസ്റ്റ് ചെയ്തു. ലൈസന്‍സില്ലാതെ പ്രവര്‍ത്തിക്കുന്ന സ്ഥാപനത്തിലെ ഉപകരണങ്ങളും മരുന്നുകളും പോലിസ് പിടിച്ചെടുത്തിട്ടുണ്ട്. ദുബായ് ആരോഗ്യമന്ത്രാലയത്തിന് ലഭിച്ച രഹസ്യ വിവരത്തിന്റെ അടിസ്ഥാനത്തിലാണ് പോലിസ് അനധികൃത സ്ഥാപനത്തില് റെയിഡ് നടത്തിയത്. അവിഹിത ഗര്‍ഭം ധരിക്കുന്നവരെ പ്രവേശിപ്പിച്ച് ഗര്‍ഭഛിദ്രം നടത്തിക്കൊടുക്കുകയാണ് ഇവരുടെ പ്രധാന ജോലിയെന്നാണ് പോലിസ് സംശയിക്കുന്നത്. ഗുരുതരമായ നിയമലംഘനങ്ങള് റസിഡന്‍ഷ്യല് അപ്പാര്‍ട്ട്‌മെന്റില് നടന്നുവരുന്നതായും പോലിസ് അറിയിച്ചു.\nഅവസാന അഭിമുഖവും നല്‍കി ഈ ബൈക്കോട്ടക്കാരന് ഓടിച്ചുപോയത് മരണത്തിലേക്ക്\nലൈസന്‍സില്ലാതെയുള്ള ചികില്‍സയിലൂടെ ആളുകളുടെ ജീവന് അപകടപ്പെടുത്താന് ശ്രമിച്ചുവെന്ന് കാണിച്ചാണ് ഡോക്ടര്‍മാര്‍ക്കെതിരേ പോലിസ് കേസെടുത്തിരിക്കുന്നത്. ഇവര്‍ക്കെതിരേ പിഴയുള്‍പ്പെടെയുള്ള ശിക്ഷയ്ക്കായി കേസ് പബ്ലിക് പ്രാസിക്യൂഷന് വിട്ടിരിക്കുകയാണ് പോലിസ്. ലൈസന്‍സോടെ പ്രവര്‍ത്തിക്കുന്ന സ്ഥാപനമെന്നും ലൈസന്‍സുള്ള ഡോക്ടര്‍മാരെന്നും ആളുകളെ തെറ്റിദ്ധരിപ്പിച്ചാണ് ഡോക്ടര്‍മാര് ചികില്‍സ നടത്തിയതെന്ന് ഹെല്‍ത്ത് ഇന്‍ഷൂറന്‍സ് വകുപ്പ് ഡയരക്ടര് ഡോ. മര്‍വാന് അല് മുല്ല പറഞ്ഞു. 2012ലെ 32ാം നമ്പര് എക്‌സിക്യൂട്ടീവ് കൗണ്‍സില് പ്രമേയം ഇത്തരം അനധികൃത ആരോഗ്യ സ്ഥാപനങ്ങള്‍ക്കും വ്യക്തികള്‍ക്കുമെതിരേ കര്‍ശനമായ നടപടികളാണ് ശുപാര്‍ശ ചെയ്യുന്നത്. നിയമം ലംഘിക്കുന്നവര്‍ക്കെതിരേ നടപടിയെടുക്കുമെന്നും ഡോ. മുല്ല പറഞ്ഞു.\nദുബായ് നിവാസികള്‍ക്ക് അന്താരാഷ്ട്ര നിലവാരത്തിലുള്ള ചികില്‍സയും മറ്റ് ആരോഗ്യസേവനങ്ങളും ലഭ്യമാക്കണമെന്നാണ് നിയമം അനുശാസിക്കുന്നത്. അനധികൃത സ്ഥാപനങ്ങള് വഴിയുള്ള ചികില്‍സ മൂലം സംഭവിക്കുന്ന അപകടങ്ങളുടെ ഉത്തരവാദിത്തം ഏല്‍ക്കാനും ആരുമുണ്ടാവില്ലെന്നും അദ്ദേഹം ചൂണ്ടിക്കാട്ടി. ആരോഗ്യ രംഗത്തെ ഇത്തരം നിയമവിരുദ്ധ പ്രവണതകള് തടയുന്നതിനായി സ്വകാര്യ ആരോഗ്യ മേഖലയുമായി സഹകരിച്ച് പ്രവര്‍ത്തിക്കും. ലൈസന്‍സില്ലാത്ത സ്ഥാപനങ്ങള്‍ക്കും വ്യക്തികള്‍ക്കുമെതിരേയുള്ള നടപടികള് തുടരുമെന്നും അദ്ദേഹം വ്യക്തമാക്കി. സാമൂഹ്യമാധ്യമങ്ങളിലെയും മറ്റും പരസ്യങ്ങളില് വഞ്ചിതരായി അപകടങ്ങളില് ചെന്നു ചാടരുതെന്നും ആധികാരികത ഉറപ്പാക്കിയതിനു ശേഷം മാത്രമേ ചികില്‍സയ്ക്കായി അവയെ സമീപിക്കാവൂ എന്നും ദുബയ് പോലിസ് ചൂണ്ടിക്കാട്ടി.\ndubai police സര്‍ജറി ഗര്‍ഭഛിദ്രം ഡോക്ടര്‍മാര് അറസ്റ്റ് ദുബായ് പോലിസ്\nunlicensed doctors carry out abortions in dubai flat


30 Oct 2018 5:38 AM GMT\n2019-ലെ ലോകത്തെ ഏറ്റവും മികച്ച സഞ്ചാര സൗഹൃദ രാജ്യമായി ശ്രീലങ്കയെ ലോണ്‍ലിപ്ലാനറ്റ് തിരഞ്ഞെടുത്തു. ശ്രീലങ്കയിലെ ആഭ്യന്തരയുദ്ധം കഴിഞ്ഞ് പത്തു വര്‍ഷം തികഞ്ഞിരിക്കുന്നു. മികച്ച ഗതാഗത സൗകര്യം, ഹോട്ടലുകള്, മറ്റു പുതിയ മാറ്റങ്ങള് എന്നിവ കണക്കിലെടുത്താണ് ശ്രീലങ്ക ഒന്നാമതെത്തിയത്.\n'പല മതങ്ങളും സംസ്‌കാരങ്ങളും തമ്മിലുള്ള ഒത്തുചേരല്, ക്ഷേത്രങ്ങള്, വന്യമൃഗങ്ങള് അങ്ങനെ എല്ലാം കൊണ്ടും സമ്പുഷ്ടമാണ് ശ്രീലങ്ക. വര്‍ഷങ്ങളായി നടന്ന ആഭ്യന്തരയുദ്ധത്തില് തളരാതെ എല്ലാ ബുദ്ധിമുട്ടുകളെയും അതിജീവിച്ചവരാണ് ഈ രാജ്യത്തുള്ളവര്.'- ലോണ്‍ലി പ്ലാനറ്റ് ലേഖകന് എതാന് ഗെല്‍ബര് ഇന്ന് പ്രസിദ്ധീകരിച്ച ബെസ്റ്റ് ഇന് ട്രാവല് 2019 എന്ന പുസ്തകത്തില് പറയുന്നു.\nമിന്നെരിയ ദേശീയോദ്യാനത്തിലെ ഒത്തുകൂടുന്ന 300 ആനകള്, ആയിരം വര്‍ഷം പഴക്കമുള്ള ബുദ്ധ സ്മാരകങ്ങള്, ഹില് കണ്‍ട്രിയിലെ തേയില തോട്ടത്തിലൂടെ ഒരു ട്രെയിന് യാത്ര തുടങ്ങിയതാണ് ഇവിടുത്തെ ഒരിക്കലും ഒഴിവാക്കാന് പറ്റാത്ത അനുഭവങ്ങള്.\n26 വര്‍ഷം നീണ്ടു നിന്ന ആഭ്യന്തരയുദ്ധത്തിന് ശേഷം ശ്രീലങ്കയിലെ സഞ്ചാരികളുടെ എണ്ണത്തില് വന് വര്‍ദ്ധനവാണ് ഉണ്ടായത്. 2009-ല് 447,890 സഞ്ചാരികളില് നിന്നും കഴിഞ്ഞ വര്‍ഷം 2.1മില്യണ് സഞ്ചാരികളായാണ് ഉയര്‍ന്നത്. ഇത് 2020-ഓടെ ഇരട്ടിയാകുമെന്നാണ് ശ്രീലങ്ക ടൂറിസം ഡെവലപ്മെന്റ് അതോറിറ്റി പ്രതീക്ഷിക്കുന്നത്. 1990-ന് ശേഷം ആദ്യമായി ജാഫ്നയിലെ മറ്റു വടക്കന് പ്രദേശങ്ങളിലെയും റെയില് ഗതാഗതം പുനസ്ഥാപിച്ചു. ഏറ്റവും അപകടകരമായ സ്ഥലമായിരുന്നു ഇത്. ലോകത്തെ മനോഹരമായ റെയില് യാത്രകളില് ഒന്ന് ശ്രീലങ്കയിലേതാണ്. ഡൊമസ്റ്റിക് ഫ്‌ളൈറ്റുകളുടെ എണ്ണത്തിലും വര്‍ദ്ധനവുണ്ടായിട്ടുണ്ട്.\nഹോംസ്റ്റേയ്, റിസോര്‍ട്ട് എന്നിവയ്ക്ക് വല്യ നിക്ഷേപങ്ങള് നടക്കുന്നുണ്ട്. അന്താരാഷ്ട്ര ഹോട്ടല് ശൃംഖലകളായ ഷാന്‍ഗ്രി ലാ, മോവന്‍പിക്, ഷെരാടോണ്, ഗ്രാന്‍ഡ് ഹ്യാത് തുടങ്ങിയവര് പുതിയ ഹോട്ടലുകള് സ്ഥാപിക്കാനുള്ള ഒരുക്കത്തിലാണ്.\nശ്രീലങ്കയിലെ തീര പ്രദേശങ്ങളും സജീവമായി തുടങ്ങിയിട്ടുണ്ട്. ജംഗിള് ഹൈക്കിംങ്, യോഗ, പരമ്പരാഗത ആയുര്‍വേദ ചികിത്സ തുടങ്ങിയവയും ടൂര് ഓപ്പറേറ്ററുകള് നല്‍കുന്നു. ട്രിങ്കോമാലിയിലെ കോനേശ്വരം കോവിലിലെ വര്‍ണാഭമായ പൂജ, കൊളംബോയിലെ പേട്ട മാര്‍ക്കറ്റ്, ചരിത്ര പ്രസിദ്ധമായ ഗാലെ നഗരം എന്നിവയാണ് മറ്റു പ്രധാന ആകര്‍ഷണങ്ങള്. മറ്റ് രാജ്യങ്ങളെ അപേക്ഷിച്ച് സഞ്ചാരികളും സ്ഥലവാസികളും തമ്മിലുള്ള അനുപാതം വളരെ കുറവാണ്. അതേസമയം, ഇവിടുത്തെ വര്‍ദ്ധിച്ചു വരുന്ന നിര്‍മ്മാണ പ്രവര്‍ത്തനങ്ങളില് പരിസ്ഥിതി സംരക്ഷകര് ആശങ്ക പ്രകടിപ്പിച്ചു.\n'രാജ്യത്തെ പ്രധാന വരുമാന മാര്‍ഗമാണ് ടൂറിസം. സഞ്ചാരികളുടെ എണ്ണത്തിലാണ് കൂടുതലും ടൂറിസം ശ്രദ്ധ കേന്ദ്രീകരിച്ചിരിക്കുന്നത്, അവര് രാജ്യത്ത് നല്‍കുന്ന നിക്ഷേപത്തിലല്ല.'- ശ്രീലങ്ക ആസ്ഥാനമായ ഓഷ്യന്‍സ്വെല് സ്ഥാപകനും ജീവശാസ്ത്രജ്ഞനുമായ ആഷാ ഡി വോസ് പറഞ്ഞു.\n'കൂടുതല് സഞ്ചാരികളെ സ്വീകരിക്കാനായി കൂടുതല് ഹോട്ടലുകളും അടിസ്ഥാന സൗകര്യങ്ങളും നിര്‍മ്മിക്കുന്നു. വികസനം വളരുന്നത് പ്രകൃതിയും വന്യമൃഗങ്ങളെയും ദോഷകരമായി ബാധിക്കുന്നു. ആസൂത്രണം ഇല്ലാതെയുള്ള ഈ നിര്‍മ്മാണങ്ങള് ഉടനെ അവസാനിപ്പിച്ചില്ലെങ്കില് സഞ്ചാരികളുടെ എണ്ണത്തില് കുറവുണ്ടാകും. തീരപ്രദേശങ്ങളെയും നാഷണല് പാര്‍ക്കുകളെയും വികസനം വല്ലാതെ ബാധിക്കുന്നു. മലിനീകരണവും മാലിന്യവും വര്‍ധിക്കുന്നു.'- ഡി വോസ് വ്യക്തമാക്കി.\n'ടൂറിസം ശ്രീലങ്കയ്ക്ക് പ്രയോജനകരമാണ്. വികസന പരിപാടികള് സര്‍ക്കാര് ദീര്‍ഘ വീക്ഷണത്തോടെ വേണം നടത്താന്. കൂടുതല് നിയന്ത്രണങ്ങള് കൊണ്ടു വരണം. പുതിയതായി സൃഷ്ടിക്കുന്ന ഓരോ ടൂറിസം ഉല്‍പ്പനത്തിനും സുസ്ഥിരത പ്രധാന ഘടകമായിരിക്കണം.'- ഡി വോസ് പറഞ്ഞു.\nlonelyplanet Srilanka tourism travel


തെലങ്കാനയിൽ കൊവിഡ് ബാധിച്ച് 50 ദിവസം പ്രായമായ കുഞ്ഞ് മരിച്ചു\nതെലങ്കാനയിൽ കൊവിഡ് ബാധിച്ച് 50 ദിവസം പ്രായമായ കുഞ്ഞ് മരിച്ചു. ഹൈദരാബാദിലെ നിലോഫർ ആശുപത്രിയിലായിരുന്നു മരണം. ഇതോടെ സംസ്ഥാനത്ത് കൊവിഡ് ബാധിച്ച് മരിച്ചവരുടെ എണ്ണം 22 ആയി. സംസ്ഥാനത്ത് ആകെയുള്ള പോസിറ്റീവ് കേസുകളുടെ എണ്ണം 858 ആണ്.\nഅതേസമയം, കൊവിഡ് വ്യാപനം തടയുന്നതിന് തെലങ്കാനയിൽ ലോക്ക്ഡൗൺ മെയ് ഏഴ് വരെ നീട്ടിയിട്ടുണ്ട്. സംസ്ഥാനത്തെ സാഹചര്യങ്ങൾ മെയ് അഞ്ചിന് സർക്കാർ പരിശോധിച്ച ശേഷം തുടർ നടപടികൾ കൈക്കൊള്ളുമെന്നും മുഖ്യമന്ത്രി ചന്ദ്രശേഖർ റാവു പറഞ്ഞു.\nമരുന്നു കമ്പനികളേയും അരി മില്ലുകളേയും ലോക്ക്ഡൗൺ കാലത്ത് പ്രവർത്തിക്കാൻ അനുവദിക്കും. ഓൺലൈൻ ഭക്ഷണ വിതരണക്കാരടക്കമുള്ളവർക്ക് പ്രവർത്തിക്കാൻ അനുവാദമുണ്ടാകില്ല. സ്വിഗ്ഗി, സൊമാറ്റോ പോലുള്ളവർ വിതരണത്തിന് ശ്രമിച്ചാൽ നടപടി ഉണ്ടാകുമെന്നും ചന്ദ്രശേഖർ റാവു മുന്നറിയിപ്പ് നൽകി.\nകുടിയേറ്റ തൊഴിലാളികൾക്ക് പ്രത്യേക റേഷൻ അനുവദിക്കും. കുടുംബ സമേതം തെലങ്കാനയിൽ കഴിയുന്ന കുടിയേറ്റ തൊഴിലാളികളാണെങ്കിൽ 1500 രൂപ ധന സഹായവും നൽകും. ജീവൻ അപകടത്തിലാക്കി സേവന രംഗത്തുള്ള പൊലീസുകാർക്ക് 10 ശതമാനം ശമ്പള വർധനവ് ഏർപ്പെടുത്തുമെന്നും മുഖ്യമന്ത്രി പറഞ്ഞു.\nStory Highlights- coronavirus, telangana\nRead more on: coronavirus | telangana\nഇരുപത്തിനാല് മണിക്കൂറിനിടെ പരിശോധിച്ചത് 53,901 സാമ്പിളുകള്\nഇന്ന് സമ്പര്‍ക്കത്തിലൂടെ കൊവിഡ് സ്ഥിരീകരിച്ചത് 5717 പേര്‍ക്ക്; 707 പേരുടെ സമ്പര്‍ക്ക ഉറവിടം വ്യക്തമല്ല\nസംസ്ഥാനത്ത് ഇന്ന് കൊവിഡ് മൂലമെന്ന് സ്ഥിരീകരിച്ചത് 24 മരണങ്ങള്\nസംസ്ഥാനത്ത് ഹോം ഗാര്‍ഡ് നിയമനത്തില് സ്ത്രീകള്‍ക്ക് ഇനി മുതല് 30 ശതമാനം സംവരണം\nഐപിഎൽ മാച്ച് 38: ഡൽഹിക്ക് ബാറ്റിംഗ്; ഡാനിയൽ സാംസിന് അരങ്ങേറ്റം


ബഹുരാഷ്ട്ര കമ്പനികൾക്ക് സംസ്ഥാനത്തേക്ക് വാതിലുകള് തുറന്നിട്ട് ഇടതുസര്‍ക്കാരിന്റെ ബജറ്റ്\nവൻകിട പശ്ചാത്തല സൗകര്യ നിക്ഷേപങ്ങളെയാണ് ബജറ്റ് മുന്നോട്ട് വക്കുന്നത്. റബർ മേഖലയിൽ ആരംഭിക്കുന്ന കമ്പനിയിലേക്ക് നിക്ഷേപകരായി വൻകിട ടയർ നിർമ്മാണ കമ്പനിയെ\n31 Jan, 2019 at 11:05 AM\nപതിവ് രീതികൾ തെറ്റിച്ച് ബഹുരാഷ്ട്ര കമ്പനികൾക്ക് സംസ്ഥാനത്തേക്ക് വാതിലുകള് തുറന്നിടുന്നതാണ് ഇടത് സർക്കാർ അവതരിപ്പിച്ച ബജറ്റ്. വൻകിട പശ്ചാത്തല സൗകര്യ നിക്ഷേപങ്ങളെയാണ് ബജറ്റ് മുന്നോട്ട് വക്കുന്നത്. റബർ മേഖലയിൽ ആരംഭിക്കുന്ന കമ്പനിയിലേക്ക് നിക്ഷേപകരായി വൻകിട ടയർ നിർമ്മാണ കമ്പനിയെ കണ്ണ് വച്ചതായും ധനമന്ത്രിയുടെ ബജറ്റ് സൂചിപ്പിക്കുന്നു.\nവ്യവസായ പാർക്കുകളിലേക്കാണ് കോർപ്പറേറ്റ് നിക്ഷേപങ്ങളെ ആകർഷിക്കുന്നത്. ഇതനുസരിച്ച് ഭീമൻ കമ്പനികളുടെ പേരുകൾ തന്നെ ബജറ്റിൽ ധനമന്ത്രി പറയുന്നു. ടെക്നോപാർക്കിൽ എത്തിയ നിസാൻ കമ്പനി അവരുടെ വൈദ്യുത വാഹനങ്ങളുടെ സിരാ കേന്ദ്രം സ്ഥാപിക്കും. അവിടെ തന്നെ ടോറസ് ഇൻവെസ്റ്റ്മെന്റ്, ബഹുരാഷ്ട്ര കമ്പനിയായ എച്ച്.ആർ ബ്ലോക്, സ്പേസ് ആന്റ് എയ്റോ, ടെക് മഹീന്ദ്രക്ക് ഏണസ്റ്റ് ആന്റ് യംഗ്, ടെറാനെറ്റ് എന്ന കനേഡിയൻ കമ്പനി, ഇവരെല്ലാം തലസ്ഥാനത്താണ് മുതൽ മുടക്കുക.\nഎയർ ബസ് കമ്പനിയുടെ ബിസ് ലാബ് തിരുവനന്തപുരത്ത് സ്ഥാപിക്കാൻ കരാർ ഒപ്പിട്ടു. വാർത്താവിനിമയ രംഗത്തെ തേജസ്, ഒഗമെൻറഡ് റിയാലിറ്റി മേഖലയിലെ യുണിറ്റി എന്ന സിംഗപൂർ കമ്പനി എൻജിനീയർ രംഗത്തെ ആൾട്ടയർ എന്നീ കമ്പനികൾ കൊച്ചിയിലിറങ്ങും. ഫ്യുജിത് സു, ഹിറ്റാച്ചി എന്നീ കമ്പനികളുമായി ചർച്ചകൾ പുരോഗമിക്കുന്നതായി ബജറ്റ് രേഖപ്പെടുത്തുന്നു. ഈ കമ്പനികളുടെ വരവിൽ വലിയ തോതിലുള്ള തൊഴിലവസരങ്ങളാണ് ധനമന്ത്രി വാഗ്ദാനം ചെയ്യുന്നത്.\nറബറിന്റെ മൂല്യവർധിത ഉൽപന്നങ്ങളിലേക്ക് കടക്കാനാണ് സിയാൽ മോഡലിൽ കമ്പനി വരുന്നത്. ബലൂൺ മുതൽ ടയർ വരെ എല്ലാത്തരം ഉൽപന്നങ്ങളുടെയും വ്യവസായ സമുച്ചയത്തിലേക്ക് മുഖ്യ നിക്ഷേപകരായി വൻകിട ടയർ കമ്പനിയെ കണ്ടെത്താൻ ശ്രമിക്കുന്നുവെന്നാണ് ബജറ്റ് പറയുന്നത്. സ്വകാര്യ പങ്കാളിത്തം വരെയുള്ള നിക്ഷേപങ്ങൾക്കപ്പുറത്ത് കോർപറേറ്റ് നിക്ഷേപങ്ങൾക്കുള്ള പിണറായി സർക്കാറിന്റെ നീക്കം വരും ദിനങ്ങളിൽ ചർച്ചകളാൽ മുഖരിതമാകാനാണ് സാധ്യത.